Alifaanu haadhisaa ah fahu Gili Lankanfushi vaguthee gothun bandhu koffi | Mihaaru\nގިލި ލަންކަންފުށީގެ މޫދު ކޮޓަރިތަކެއް: އަލިފާނުގެ ހާދިސާއަށް ފަހު އެ ރިސޯޓް މިހާރު ވަނީ ވަގުތީ ގޮތުން ބަންދު ކޮށްފައި -- ފޮޓޯ/ގިލި ލަންކަންފުށި\nއަލިފާނުގެ ހާދިސާއާ ގުޅިގެން ގިލި ލަންކަންފުށިި ވަގުތީ ގޮތުން ބަންދުކޮށްފި\n04 ޖެނުއަރީ 2019 - 22:463comments\nމިދިޔަ ބުދަ ދުވަހުގެ ރޭ ގިލި ލަންކަންފުށީގައި ހިނގި އަލިފާނުގެ ހާދިސާގައި އެ ރިސޯޓްގެ ހަތް ކޮޓަރި އާއި މައި ރެސްޓޯރެންޓާއި ބަދިގެ ވެސް ވަނީ އެއްކޮށް އަނދައިފަ އެވެ. އެކަމަކު އެ ހާދިސާގައި އެއްވެސް މީހަކަށް ގެއްލުމެއް ނުލިބެ އެވެ.\nގިލި ލަންކަން ފުށިން އިއްޔެ ނެރުނު ބަޔާނެއްގައި ވަނީ އެ ހާދިސާގައި ރިސޯޓަށް ލިބުނު ގެއްލުންތައް ފުރިހަމައަށް ދެނެގަތުމުގެ މަސައްކަތް ކުރަމުންދާ ކަމަށާއި އަދި ރިސޯޓް މި ވަގުތު ބަންދު ކޮށްފައިވާ ކަމަށެވެ. އަދި ރިސޯޓަށް ކުރިން ބުކިން ހަދާފައި ތިބި ޓޫރިސްޓުންނާއި ޓްރެވަލް ޕާޓްނަރުންނަށް ރިފަންޑް ދިނުމާއި އިތުރު ގޮތްތައް ހަމަޖައްސައި ދިނުމުގެ މަސައްކަތް އެ ރިސޯޓުން މިހާރު ކުރަމުންދާ ކަމަށް އެ ބަޔާނުގައިވެ އެވެ.\nމީގެ އިތުރުން އަލިފާނުގެ ހާދިސާ ހިނގުމާ އެކު، ޓޫރިޒަމް މިނިސްޓަރު އަލީ ވަހީދު އެ ރިސޯޓަށް ވަޑައިގެން، އެތަނުގައި ތިބި ޓޫރިސްޓުން ބަދަލު ކުރާނެ ތަންތަން ހަމަޖައްސައި ދެއްވުމަށާއި ދަތުރުފަތުރާއި ކޮންމެހެން ބޭނުންވާ ލިޔުންތައް ހަމަޖައްސައި ދެއްވުމުގައި ވެސް އެހީތެރިވެ ވަޑައިގަތް ކަމަށް އެ ބަޔާނުގައިވެ އެވެ.\nގިލި ލަންކަންފުށިން ބުނި ގޮތުގައި އެ ހާދިސާ ހިނގަން މެދުވެރިވި ސަބަބު މިހާތަނަކަށް ހޯދިފައެއް ނެތެވެ. އެކަމަކު އެމްއެންޑީއެފްއާ ގުޅިގެން ފުރިހަމަ ތަހުގީގެއް ހިންގަމުންދާ ކަމަށް އެ ބަޔާނުގައިވެ އެވެ.\nކުރިން ސޮނެވާ ގިލީގެ ނަމުން މަޝްހޫރުވި ގިލި ލަންކަންފުށްޓަކީ ރާއްޖޭގެ އެންމެ މަތީ ފަންތީގައި ހިމެނޭ އެއް ރިސޯޓެވެ. ދުނިޔޭގެ އެންމެ ބޮޑު ވޯޓާ ވިލާ ވެސް ހުންނަނީ އެ ރިސޯޓްގަ އެވެ.\nއިތުރު ލިޔުންތައް އަލިފާނުގެ ހާދިސާ ޓޫރިސްޓުން ޓޫރިޒަމް ރިސޯޓްތައް ފަޔާ އެންޑް ރެސްކިއު


Dhivehi Lheverikamuge Muhsandhikamakee Dhamahahtan Jehey Tharika Eh - Minister - Vaguthu\nމިނިސްޓަރ ޔުމްނާ – ފޮޓޯ: ޕީއެސްއެމް\nދިވެހި ޅެންވެރިކަމުގެ މުއްސަނދިކަން ހާމަވާ ލިޔުންތަކަކީ އަމިއްލަ ވަންތަ ކަމަށްޓަކައި ދަމަހައްތަންޖެހޭ ތަރިކަތަކެއް ކަމަށް މިނިސްޓަރ އޮފޮ އަރޓްސް ކަލްޗަރ އެންޑް ހެރިޓެޖްް ޔުމްނާ މަޢުމޫނު ވިދާޅުވެއްޖެއެވެ.\nރާއްޖޭގައި ފާހަގަކުރަމުން ގެންދާ 30 ވަނަ ޅެންވެރިންގެ ދުވަހާއި ގުޅިގެން ރ. އިނގުރައިދޫގައި ބޭއްވި ޅެންވެރިންގެ ދުވަހުގެ ހާއްސަ ޖަލްސާގައި ވާހަކަފުޅު ދައްކަވަމުން މިނިސްޓަރ ޔުމްނާ ވިދާޅުވީ ކަލާފާނު ރައިވަރާއި، ދޮންމޮހޮނާއި މިޔަރު އަދި ދޮންހިޔަލައާއި އަލިފުޅު ފަދަ ރައިވަރު ބަޔަކީ ޤައުމުގެ އަމިއްލަވަންތަކަން ދެމެހެއްޓުމަށް މުހިންމު ތަރިކަތަކެއް ކަމަށެވެ.\nޅެންވެރީގެ މުހިންމުކަން ހާމަކޮށްދިނުމަށް މިނިސްޓަރު ޔުމްނާ ވިދާޅުވެފައި ވަނީ ޅެންވެރީންނަކީ މުފައްކިރު، ފަލްސަފާވެރި އަދި ޢިލްމުވެރި މީހުން ކަމަށެވެ.\nމިއަހަރު ޅެންވެރީންގެ ދުވަސް ހާއްސަކޮށްފައި ވަނީ ޅެންވެރިޔާ އަލްމަރްޙޫމް ޔޫސުފް މުހައްމަދުފުޅަށެވެ. މިނިސްޓަރު ޔުމްނާ ވަނީ އެބޭފުޅާގެ މަސައްކަތައް އަލިއަޅުވައިލައިފައެވެ. ޔުމްނާ ވިދާޅުވެފައި ވަނީ އެދުރުބެ ވަނީ ދަރިވަރުންގެ ސިކުނޑިތައް ހުޅުވައިލައި، ޅެންބަހުރުވައާއި އެހެނިހެން ގޮތްގޮތައް ހިޔާލުފާޅުކޮށްދެއްވުމަށް ދަސްކޮށްދިނުމުގެ މަސައްކަތް ކުރައްވައިފައިވާ ކަމަށެވެ.\nޔުމްނާ އިތުރައް ވިދާޅުވީ އަޅުގަނޑުމެން ކުރިޔަށް އޮތް ތަނުގައި މަސައްކަތް ކުރަންވީ އެދުރުބެ އިރުޝާދު ދެއްވިގޮތަށް ދަރިވަރުންގެ ސިކުނޑިތައް ފޮއްޓަކަށް ލެވުނަ ނުދީ ކަންކަމާ ވިސްނާ ޚިޔާލުކުރާ ބަޔަކަށް ހަދަައި، އެކުދީންގެ ވިސްނުން ހުޅުވައިލުމަށް ކަމަށެވެ.\nޅެންވެރީންގެ ދުވަހާއި ގުޅިގެން އިނގުރައިދޫގައި ކުރިޔަށް ގެންދިޔަ ޅެން ހަދަން ދަސްކޮށްދިނުމުގެ ކޯހުގެ ބައިވެރިން ތައްޔާރުކޮށްފައިވާ ޅެންތައް އެކުލަވައިލައިގެން، އެ ޖަލްސާގައި ވަނީ ފޮތެއް ނެރެފައެވެ. މީގެ އިތުރުން މަޝްހޫރު ޅެންވެރިޔާ އަމްޖަދު ރަޝާދުގެ ޅެންތައް "މަލަސް" ގެ 96 ވަނަ އަދަދުގެ ގޮތުގައި އެ ޖަލްސާގައި ވަނީ ނެރެފައެވެ.\nޔާމީން ސަރުކާރާ ވަކިވީ ކަޅުވަކަރު މިސްކިިތް ނެގުމުން - ޔުމްނާ


Singapore ge “New Normal” ge siyaasathu varah thafaathu!\nސިންގަޕޯރގެ "ނިއު ނޯމަލް"ގެ ސިޔާސަތު ވަރަށް ތަފާތު!\nކޮވިޑް-19ގެ އާލަމީ ވަބާގައި މުޅި ދުނިޔެ އުޅެމުންދާތާ އަހަރަކަށްވުރެ ގިނަ ދުވަސް މިވަނީ ވެފައެވެ. ލޮކްޑައުން، ކަރަންޓީން، އައިސޮލޭޝަން އަދި ޓެސްޓިންގ ފަދަ ލަފްޒުތަކަކީ އެކަންކަމަށް ގިނަބަޔަކު ހޭނިފައިވާ ކަމެކެވެ. މާސްކް އަޅައި، ގައިދުރުކަން ބަހައްޓައި، އަތްދޮވެ ހެދުމަކީ ދިރިއުޅުމުގެ ވައްޓަފާޅީގެ ބައެކެވެ.\nމިފަދައިން ދުނިޔޭގެ ގިނަބަޔަކު ދިރިއުޅެމުންދަނީ، ކޮވިޑްގެ ބަލިމަޑުކަމުން އަރައިގަތުމުގެ އުންމީދުގައެވެ. ވެކްސިންތަކުގެ ކަށިތަކުގެ އެހީގައި ބަލީގެ ބޮޑެތި އަސަރުތަކުން ދިފާއުވާން ދުނިޔޭގެ ގިނަބަޔަކު އެބަ މަސައްކަތްކުރެއެވެ. ނަމަވެސް ކޮވިޑް-19ގެ ބަލިމަޑުކަމަކީ މުޅި ދުނިޔެއިން ފަސޭހައިން ނައްތާލެވެން ނެތް އެއްޗެއްކަމަށް ބުނާ ފަރާތްތަކާއި، ސައިންޓިފިކް ހެކިތައްވެސް މަދެއް ނޫނެވެ. ނަތީޖާއެއްގެ ގޮތުން ކޮވިޑް-19 އެއްކޮށް ނައްތާނުލެވުނަސް އައު އާންމު ހާލަތެއް، ނުވަތަ ނިއު ނޯމަލްއެއްގައި އުޅުމަށް ގައުމުތަކުން މަޑުމަޑުން ވަނީ މިސްރާބު ޖަހާފައެވެ.\nމިފަދައިން އައު އާންމު ހާލަތެއްގެ ރޭވުމެއް އެކުލަވާލަމުންދާ ގައުމަކީ ސިންގަޕޯރއެވެ. ޒަމާނީ ޓެކްނޮލޮޖީގެ ވަސީލަތްތަކާއި ވަރުގަދަ ސިއްހީ ނިޒާމެއް އޮތް ސިންގަޕޯރއިން ވަނީ 2002ވަނަ އަހަރުގެ ސާސް ރޯގާގެ ދުވަސްވަރުގައި ކުރެވުނު ތަޖުރިބާގެ އަލީގައި ކޮވިޑް-19ގެ ބަލިމަޑުކަމުގެ ނޭދެވޭ އަސަރު ކުޑަކުރުމަށް ގިނަ މަސައްކަތްތަކެއް ކޮށްފައެވެ. އެކަމުގެ ނަތީޖާވެސް ރަނގަޅު މިންވަރަކަށް ވަނީ ފެނިފައެވެ. އެމެރިކާގެ ޖޯން ހޮޕްކިންސް ޔުނިވަރސިޓީގެ ތަފާސްހިސާބުތަކުން ދައްކާގޮތުގައި ސިންގަޕޯރގައި ކޮވިޑް ބަލީގައި ނިޔާވެފައިވަނީ އެންމެ 36 މީހުންނެވެ. އަދި ބައްޔަށް ޕޮޒިޓިވްވެފައިވަނީ 62،907 މީހުންނެވެ.\nމިހާރު ސިންގަޕޯރއިން ވިސްނަމުންދަނީ އައު އާންމު ހާލަތަށް ދިއުމަށެވެ. އެ އައު އާންމު ހާލަތުގެ އެންމެ މުހިންމު އަސާސަކީ ކޮވިޑް-19ގެ ބަލިމަޑުކަމަކީ ދުވަހަކުވެސް އެއްކޮށް ފިލައިގެން ނުގޮސްފާނެ އެއްޗެއްކަމަށް ގަބޫލުކުރުމެވެ.\nއެގޮތުން އެ އަސާސްގެ ދަށުން ދެން އަމަލުކުރާނެ ގޮތްތައް، އެގައުމުގެ ކޮވިޑް-19 މަލްޓި މިނިސްޓްރީ ޓާސްކްފޯހުގެ ދެ ކޯ-ޗެއަރ ކަމަށްވާ ޓްރޭޑް އެންޑް އިންޑަސްޓްރީ މިނިސްޓަރ ގަން ކިމް ޔޮންގ އަދި ފިނޭންސް މިނިސްޓަރ އޮންގ ޔޭ ކުންގ، އެގައުމުގެ މަޝްހޫރު ނޫހެއްކަމަށްވާ "ދަ ސްޓްރެއިޓް ޓައިމްސް"އަށް ލިޔުއްވި ޚާއްސަ ލިޔުމެއްގައި ވަނީ އާންމުކުރައްވާފައެވެ.\nއެގޮތުން ސިންގަޕޯރގެ އައު އާންމު ހާލަތުގެ އެންމެ މައިގަނޑު ކަމަކީ ކޮވިޑް-19އަކީ ޕެންޑެމިކެއްގެ ބަދަލުގައި "އެންޑެމިކް"އެއްގެ ނަޒަރުން ދެކެން ފެށުމެވެ. އެންޑެމިކަކީ ދޭތެރެއަކުން ފެންނަ ބައްޔަކަށް ވުމެވެ.\nމި މަގްސަދު ހާސިލްކުރުމަށް ސިންގަޕޯރއިން އިސްކަންދޭ އެންމެ މައިގަނޑު ކަމަކީ ކޮވިޑް-19ގެ ވެކްސިން ދިނުމަށް ހިންގާ ހަރަކާތް ވަރުގަދަކުރުމެވެ. އެގޮތުން މިއަހަރުގެ އޮގަސްޓްމަހުގެ 9ވަނަ ދުވަހުގައި ފާހަގަކުރާ ސިންގަޕޯރ ނޭޝަނަލް ޑޭގެކުރިން އާބާދީގެ 2/3 އަށް ކޮވިޑް ވެކްސިންގެ ދެ ޑޯޒް ދޭން އެގައުމުން ވަނީ އަމާޒުހިފާފައެވެ. އަދި ޖުލައި މަހުގެ ކުރީކޮޅާއި ހަމައަށް އާބާދީގެ 2/3އަށް އެއް ޑޯޒް ދޭން ކުރި އަމާޒަށް ވާސިލްވުން ގާތުގައިވާކަމަށްވެސް އެ ގައުމުގެ މިނިސްޓަރުން ވަނީ ވިދާޅުވެފައެވެ.\nއެ މިނިސްޓަރުން ވިދާޅުވި ގޮތުގައި އަލަށް އުފެދޭ ވޭރިއެންޓްތައް މިހާރު ހުރި ވެކްސިންތަކަށް ނުގުޑާނަމަ ބޫސްޓަރ ޝޮޓް ދޭންޖެހުމަކީ އެކަށީގެންވާ ކަމެކެވެ. އެއާއި އެކު، ގިނަ އަހަރުތަކަކަށް ދެމިގެންދާ ގޮތަށް ކޮވިޑް ވެކްސިން ދިނުމުގެ ހަރަކާތެއް ރޭވުމަކީ ސިންގަޕޯރގެ ވިސްނުމެކެވެ. ސަބަބަކީ ވެކްސިން ޖެހުމުން ބަލީގެ އަސަރު ކުޑަވެ، އެހެން މީހުންނަށް ބަލި ފޯރުކޮށްދޭކަން ކުޑަކަން ދިރާސާތަކުން ދެއްކުމެވެ.\nމީގެ އިތުރުންވެސް ސިންގަޕޯރއިން ވަނީ ކޮވިޑަށް ޓެސްޓްކުރުމަށް ގެންގުޅޭ އުސޫލަށްވެސް ބަދަލުތަކެއް ގެންނަން ނިންމާފައެވެ. އެގޮތުން އިޖްތިމާއީ ހަރަކާތްތަކާއި، އެއްވުންތަކާއި، ގަައުމުން ބޭރަށް ދަތުރުކުރުމަށް ޓެސްޓް ހެދުމަށް ބޮޑަށް އަމާޒުކުރާނެކަމަށް ވަނީ ބުނެފައެވެ. އަދި ޕީސީއާރު ޓެސްޓްގެ އިތުރުން އެހެނިހެން ވަސީލަތްތައް ބޭނުންކޮށްގެންވެސް ޓެސްޓް ހަދާނެކަމަށް އެ މިނިސްޓަރުން ވަނީ ލިޔުމުގައި ފާހަގަކުރައްވާފައެވެ. އެގޮތުން ފުމެގެން ކޮވިޑަށް ދެތިން މިނެޓްގެ ތެރޭގައި ޓެސްޓް ކުރެވޭފަދަ ވަސީލަތްތައް ބޭނުންކޮށްގެން މޯލް، ހޮސްޕިޓަލް، އެއާޕޯޓް އަދި ސްކޫލް ކޮލެޖް ފަދަ ތަންތަނުގައި ޓެސްޓްކުރެވިދާނެކަމަށް ވަނީ ވިދާޅުވެފައެވެ.\nއައު އާންމު ހާލަތުގައި ސިންގަޕޯރގެ ވިސްނުމަކީ ބައްޔަށް ޕޮޒިޓިވްވާ މީހާ ގޭގައި އެކަހެރިވެ ހުރެ، ބަލިން ރަނގަޅުވުމެވެ. އެފަދަ ހާލަތެއްގައި ކައިރީ އުޅޭ އެންމެން ކަރަންޓީންކޮށް ޓެސްޓްކުރުމުގެ ބަދަލުގައި ފަސޭހައިން އާންމު ގޮތެއްގައި ކުރެވޭ ޓެސްޓްތަކުން ނަތީޖާ ދެނެގަނެ އެކަހެރިވެވިދާނެކަމަށް އެ ލިޔުމުގައި ވަނީ ބުނެފައެވެ. އަދި ކޮންމެ ދުވަހަކު ޕޮޒިޓިވްވާ މީހުންގެ އަދަދަށް ސަމާލުކަން ދިނުމުގެ ބަދަލުގައި ދެން ބަލާނީ ބަލިހާލަތު ގޯސްވާ މީހުންގެ އަދަދަށް ކަމަށްވެސް ވަނީ ބުނެފައެވެ.\nމީގެ އިތުރުން ސިންގަޕޯރ ފަދައިން ކޮވިޑަކީ އެންޑެމިކްއެއް ކަމަށް ބަލާ ގައުމުތަކަށް ފަސޭހައިން ދަތުރުކުރެވޭގޮތް ހަދައި، އެއް ގައުމު އަނެއް ގައުމުގެ ވެކްސިން ކާޑް ބަލައިގަންނަ ގޮތް ހެދުމަކީވެސް ކުރެވިދާނެކަމަށް އެ މިނިސްޓަރުން ވަނީ ވިދާޅުވެފައެވެ. އެފަދަ ހާލަތެއްގައި ފުރުމުގެ ކުރިން ކޮވިޑް ނެގެޓިވް ނަތީޖާއެއް އޮތްނަމަ ކަރަންޓީންވާން ނުޖެހޭނެގޮތަށް ހެދިދާނެކަމަށްވެސް އެ ދެ ބޭފުޅުން ވަނީ ވިދާޅުވެފައެވެ.\nނަމަވެސް މި ހުރިހާ ކަމެއްގެ ތެރެއިންވެސް އަމިއްލަ ސާފުތާހިރުކަމުގެ ފިޔަވަޅުތައް ހަރުދަނާކަމާއެކު ދަމަހައްޓަން ވާނެކަމަށް ލިޔުމުގައި ވަނީ ބުނެފައެވެ.\nއައު އާންމު ހާލަތެއްގެ މަގުޗާޓެއް ސިންގަޕޯރއިން އެކުލަވާލަމުންދާއިރު، މީގެ ބޮޑު ބައެއް ބަރޯސާވަނީ ވެކްސިން ދެވޭނެ މިންވަރަށާއި ޓެކްނޮލޮޖީގެ ކަންކަން ކުރިއަރައިދާ މިންވަރަށެވެ. އެހެންކަމުން މި އައު އާންމު ހާލަތުގެ ވިސްނުމަކީ ހަގީގަތެއްތޯ ނުވަތަ އަވާމެންދުރެއްތޯ ބެލުމަށް ސިންގަޕޯރ އަދި މުޅި ދުނިޔެވެސް ވަނީ ކެތްމަދުވެފައެވެ.


BREAKING: Kudahuvadhoo Aa Meedhoo Ge Monitoring Haalathu Uvaalaifi - Vaguthu\nދ. ކުޑަހުވަދޫ އާއި ދ. މީދޫގެ މޮނިޓަރިން ހާލަތު އުވާލައިފިއެވެ.\nހެލްތު އިމަޖެންސީ އޮޕަރޭޝަންސް ސެންޓަރު (އެޗްއީއޯސީ) ގެ އޮފިޝަލަކު މިއަދު ވިދާޅުވީ ކުޑަހުވަދޫ އާއި މީދޫގެ މޮނިޓަރިން ހާލަތު އުވާލާފައި ވަނީ ވަކި ތަރުތީބެއް ނެތި ނެގި ސުންކުތަކުގެ ނަތީޖާތައް ކޮވިޑް-19 އަށް ނައްސިވުމާ ގުޅިގެންނެވެ. ސުންކުތައް ކޮވިޑް-19 އަށް ނައްސިވި ނަމަވެސް ކުރިއަށް އޮތް ދުވަސްތަކުގައި އެ ދެ ރަށުގައި ވެސް އެ ބައްޔަށް މީހުން ޓެސްޓް ކުރާނެ ކަމަށް އޭނާ ވިދާޅުވިއެވެ.\nކުޑަހުވަދޫގައި މިވަގުތު ބަލި ޖެހިފައި ތިބީ ހަތް މީހުންނެވެ. އެއީ ހަތަރު ދިވެހިންނާއި ތިން ބިދޭސީންނެވެ. ކުޑަހުވަދޫގައި މިވަގުތު ބަލި ޖެހިފައި ތިބީ ދެ ދިވެހިންނެވެ. ރާއްޖެ އިން މިހާތަނަށް 25،000 އަށް ވުރެ ގިނަ މީހުން ވަނީ ކޮވިޑް-19 އަށް ފައްސިވެފައެވެ.\nމިވަގުތު އަތޮޅުތެރޭގެ ރަށްރަށުގައި އެކަނި ވެސް 900 އަށް ވުރެ ގިނަ މީހުންނަށް ވަނީ ބަލި ޖެހިފައެވެ.\nރާއްޖޭގައި މިވަގުތު ކޮވިޑް-19 ޖެހިފައި ތިބި މީހުންގެ ތެރެއިން މޮނިޓަރިން ހާލަތުގައި އޮތީ ކ. ހުރާ، ކ. ދިއްފުށި، ޅ. ނައިފަރު، ޅ.ހިންނަވަރު، ޅ. އޮޅުވެލިފުށި، ޅ. ކުރެންދޫ، އދ. މާމިގިލި، އދ. މަހިބަދޫ އަދި ތ. ވިލިފުއްޓެވެ.


Ingireyseen ah Obama ge ves inzaareh\nއިނގިރޭސީންނަށް އޮބާމާގެ ވެސް އިންޒާރެއް!\nކެމަރަން އަދި އޮބާމާ ޖޮއިންޓް ސްޓޭޓްމެންޓް ދެއްވަނީ ---\nޔޫރަޕްގެ އިއްތިހާދުން އިނގިރޭސިވިލާތް ވަކިވެއްޖެނަމަ ވިޔަފާރި ކުރުމުގައި އިސްކަންދޭ ގައުމުތަކުގެ ލިސްޓްގެ ފުލަށް އިނގިރޭސިވިލާތް ވެއްޓިގެންދާނެ ކަމުގެ އިންޒާރު އެމެރިކާގެ ރައީސް ބަރަކް އޮބާމާ ދެއްވައިފި އެވެ.\nއިނގިރޭސި ރާނީ އެލްޒަބަތްގެ 90 ވަނަ އުފަން ދުވަސް ފާހަގަކުރެއްވުމަށް އެގުމަށް ވަޑައިގެން އުޅުއްވާ އޮބާމާ އިނގިރޭސި ބޮޑުވަޒީރު ޑޭވިޑް ކެމަރަންއާ ބައްދަލުކުރެއްވުމަށްފަހު ދެއްވި ސްޓޭޓްމެންޓްގައި ވިދާޅުވީ، ޔޫއެސް - ޔޫކޭ ޓްރޭޑް ޑީލަކީ ކައިރި މުސްތަގުބަލެއްގައި ތަންފީޒުވެގެންދާނެ ޑީލެއް ނޫން ކަމަށާއި ނަމަވެސް އީޔޫއާއެކު ވަރަށް އަވަހަށް ޓްރޭޑް ޑީލެއް ހެދިގެން ދާނެ ކަމަށެވެ. އިސްކަން ދެނީ ވެސް އީޔޫއާއެކު ޓްރޭޑް ޑީލް ހެދުމަށް ކަމަށް ވިދާޅުވި އެވެ. އަދި އެ އިއްތިހާދުން އިނގިރޭސިވިލާތް ވަކިވެއްޖަނަމަ އެ ގައުމާއެކު ޓްރޭޑް ކުރުމަށް އެމެރިކާއަށް އުނދަގޫވާނެ ކަމަށެވެ.\nއޮބާމާ ވިދާޅުވީ، އިނގިރޭސިވިލާތުގެ ނުފޫޒާއި ބާރު އޮންނަނީ އީޔޫގެ މެންބަރު ގަމެއް ކަމަށް ވާތީ ކަމަށާއި އީޔޫއިން ވަކިވުމަކީ އިނގިރޭސިވިލާތުން ހަދާނެ އެންމެ ބޮޑު ގޯސް ކަމަށެވެ.\nއޮބާމާގެ ވާހަކަތަކަށް ޑޭވިޑް ކެމަރަން ވަނީ ތާއީދު ކުރައްވާފަ އެވެ. ވިދާޅުވީ، އީޔޫގެ މެންބަރު ގައުމެއްގައި އޮތުމުން އިނގިރޭސިވިލާތާއެކު ގައުމުތަކުން "ހާއްސަ ގުޅުމެއް" ބާއްވާ ކަމަށެވެ.\nކެމަރަން ވިދާޅުވީ، އީޔޫ ވަކިވުމާމެދު ގޮތެއް ނިންމާނީ އިނގިރޭސިން ކަމަށާއި އެކަމަށް އެއްވެސް ބަޔެއްގެ ނުފޫޒު ވަދެގެންނުވާނެ ކަމަށެވެ. ނަމަވެސް ރަހުމަތްތެރި ގައުމުތަކުގެ ހިޔާލު މިފަދަ ބޮޑު ނިންމުމެއް ނިންމާއިރު ހޯދަންޖެހޭނެ ކަމަށެވެ.


ސަޕޯޓް ސްޓާފް ގްރޭޑް3\n1- އެސެސްމެންޓް،ވޯރކްޝީޓް،ޔުނިޓްޓެސްޓް އަދި ޓާރމް ޓެސްޓްޕޭޕަރ ތަކާއި އިދާރީ އެކިއެކި ލިޔުންތައް އެލިޔުމެއް ޕްރިންޓްކޮށް ނިންމަން އަންގާފައިވާ ގަޑިއަކަށް ނިންމައި ވަކިން ޚާއްސަކޮށް ޓެސްޓްޕޭޕަރުތައް އެސެޝަނެއް ފެށިގެން ކުދިންނަށް ޓެސްޓް ދިނުމަށް ޓީޗަރުން ނިންމާފައިވާ ގަޑިއަށް ދަތިނުވާގޮތަށް ޕްރިންޓްކޮށް ހީރަސްޖަހާ އެޕޭޕަރަކާއި ގުޅޭ ލީޑިންގ ޓީޗަރަކާއި ހަވާލު ކުރުން.\n2-ޕްރިންޓްކުރުމަށް ބޭނުންކުރާ ހުރިހާ މެޝިންތައް އަހަރަކު އެއްފަހަރު ސާރވިސް ކުރުވުމާއި އަދި މެޝިންތައް މައްސަލަ ޖެހުމުން މަސައްކަތަށް ދަތިނުވާގޮތަށް މަރާމާތު ކުރުވައި ފަރުވާތެރިކަމާއެކު އަބަދުވެސް މެޝިންތައް ބެލެހެއްޓުން.\n3-އެކިއެކި ރަސްމިއްޔާތު ތަކަށާއި މުބާރާތްތަކަށް ހަދަންޖެހޭ ބެނާތައް ހަދަން އަންގާ ގަޑިއަކަށް އެ ބެނާއެއް ހަދާ ހަރުކުރުން.\n4- ލެމިނޭޓް ކުރުމަށާއި ބައިންޑް ކުރުމަށް ހަވާލުކުރެވޭ ތަކެތި އެދުވަހަކު ލިބޭތަކެތި އެދުވަހަކު ބައިންޑްކޮށް ނިންމައި އެއެއްޗެއް ހަވާލުކުރި މުވައްޒަފަކާއި ހަވާލުކުރުން.\n1- މަޤާމަށް ބޭނުންވާ ތަމްރީނެއް / ލައިސަންސެއް / ހުއްދައެއް ޙާޞިލްކޮށްފައި ވުމާއެކު، މަޤާމްގެ މަސައްކަތުގެ ދާއިރާއެއްގައި2އަހަރު ދުވަހުގެ މަސައްކަތު ތަޖުރިބާ ލިބިފައިވުން.


LIVE: Biruverikan Hurihaa Bahrakah - Vaguthu\nބިރުވެރިކަން ހުރިހާ ބައްރަކަށް!\nއެމެރިކާ އިން އިތުރު ހަތަރު މީހަކު ކޮވިޑް-19 އަށް ޕޮޒިޓިވް ވެއްޖެ. މިހާތަނަށް އެމެރިކާ އިން ވަނީ 108 މީހަކު ބައްޔަށް ޕޮޒިޓިވް ވެފައި.\nBREAKING NEWS: Argentina In Covid-19 Fenijjehttps://t.co/KlJaZfvvJM\n— Vaguthu Online (@VaguthuOnline) March 3, 2020\nސްވިޒަލޭންޑުން 10 މީހަކު ޕޮޒިޓިވްވެއްޖެ. މިހާރު ޖުމްލައަކީ 57\nއިރާޤުން ފަސް މީހަކު ޕޮޒިޓިވްވެއްޖެ. މިހާރު ޖުމްލައަކީ 32\nކެނެޑާއިން ދެމީހަކު ޕޮޒިޓިވްވެއްޖެ. މިހާރު ޖުމްލައަކީ 29\nލެޓެސްޓައިން އިން ކޮވިޑް-19 ފެނިއްޖެ. ލެޓެސްޓައިން އަކީ ސްވިޒަލޭންޑާއި އިންވެގެން އޮންނަ ކުޑަ ގައުމެއް. އެގައުމުން އެކަކު ކޮވިޑް-19 އަށް ޕޮޒިޓިވްވި ކަން ކަށަވަރު ކޮށްދިން ނަމަވެސް އިތުރު ތަފްސީލެއް އަދި ނުލިބޭ.\nBREAKING NEWS: Italy In Ithuru 27 Meehun Maruvejjehttps://t.co/Vk6kJKEtaJ\nMoonugai Aiylun Huttaalaahttps://t.co/NG1p9wAFiP\nBREAKING : Covid-19 Jehigen Dhekunu Korea In Ithuru6Meehaku Maruvejjehttps://t.co/roHmXjaOHE\nއައިސްލޭންޑުން އިތުރު ދެމީހަކު ޕޮސިޓިވްވެ ޖުމްލަ އަދަދު 11ށް އަރައިފި.\nކޮވިޑް-19 ޖެހިގެން ފްރާންސުން އިތުރު މީހަކު މަރުވެ، އިތުރު4މީހަކު ޕޮސިޓިވް ވެއްޖެ. އެ ގައުމުން 204 މީހަކު ވަނީ މިހައިތަނަށް ޕޮސިޓިވް ވެފަ.\nRaajje In Adhi Covid-19 Fenifaeh Nuwe - HPAhttps://t.co/2qzsZKHGYz\nޑެންމާކުން އިތުރު2މީހަކު ޕޮސިޓިވްވެ ގައުމުގެ ޖުމްލަ އަދަދު 6ށް އަރައިފި.\nކްރޮއޭޝިޔާ އިން އިތުރު މީހަކު ޕޮސިޓިވްވެ ގައުމުގެ ޖުމްލަ އަދަދު 9ށް އަރައިފި.\nސެން މަރީނޯ އިން އިތުރު2މީހަކު ޕޮސިޓިވްވެ އެ ގައުމުގެ ޖުމްލަ އަދަދު 10ށް އަރައިފި.\nސްވިޑެން އިން އިތުރު3މީހަކު ޕޮސިޓިވްވެ އެ ގައުމުގެ ޖުމްލަ އަދަދު 24ށް އަރައިފި.\nސްވިޒަލޭންޑުން އިތުރު ދެމީހުން ޕޮސިޓިވްވެ ޖުމްލަ އަދަދު 47ށް އަރައިފި.\nސްޕެއިން އިން 29 މީހަކު ޕޮސިޓިވްވެ ޖުމްލަ އަދަދު 153ށް އަރައިފި.\nއިންގްލޭންޑުން އިތުރު 10 މީހުން ޕޮސިޓިވްވެ ޖުމްލަ އަދަދު 51ށް އަރައިފި.\nހޮންކޮންގުން އިތުރު މީހަކު ޕޮސިޓިވްވެ ޖުމްލަ އަދަދު 101 އަށް އަރައިފި.\nސިންގަޕޫރުން އިތުރު ދެމީހަކު ޕޮސިޓިވްވެ ޖުމްލަ އަދަދު 110 އަށް އަރައިފި.\nއޮމާން އިން އިތުރު6މީހަކު ޕޮސިޓިވްވެ އެ ގައުމުގެ ޖުމްލަ އަދަދު 12 އަށް އަރައިފި.\nTurkey In Anekkaves Syria Ge Boat Eh Vattalaifihttps://t.co/dX1qRpX5jx\nBREAKING : Iran Medical Services Ge Ehme Iss Veriya Ah Covid-19 Jehijjehttps://t.co/nNtTmws3pb\nDelhi Hamanujehun: Badeege Hamalaa Amaazuvi 14 Aharuge Kujja Niyaa Vejjehttps://t.co/ari4B0pmRn\nގަތަރުން އިތުރު މީހަކު ޕޮސިޓިވްވެ އެގައުމުގެ ޖުމްލަ އަދަދު 8ށް އަރައިފި.\nBREAKING : Iran Ge 23 Memberaku Covid-19 Ah Positive Vejjehttps://t.co/8pMLW0FQMC\nބެލްޖިއަމް އިން އިތުރު5މީހުން ޕޮސިޓިވްވެ ޖުމްލަ އަދަދު 13 އަށް އަރައިފި.\nސްވިޑެން އިން އިތުރު9މީހަކު ޕޮސިޓިވް ވެ ޖުމްލަ އަދަދު 24ށް އަރައިފި.\nމެލޭޝިޔާ އިން އިތުރު6މީހުން ޕޮސިޓިވް ވެ ޖުމްލަ އަދަދު 36ށް އަރައިފި.\nއޮސްޓްރިއާ އިން އިތުރު3މީހަކު ޕޮސިޓިވް ވެ، އެ ގައުމުން ޕޮސިޓިވްވި މީހުންގެ ޖުމްލަ އަދަދު 21ށް އަރައިފި.\nއިންޑިއާ އިން އިތުރު މީހަކު ކޮވިޑް-19 އަށް ޕޮސިޓިވް ވެއްޖެ. ޕޮސިޓިވް ވެފައިވަނީ އިޓަލީ އިން އެ ގައުމަށް ދިޔަ ފަތުރުވެރިއެއް. ރާޖަސްތާނުން އެ މީހާ ޕޮސިޓިވް ވެފައިވާކަން ޔަގީންކޮށްފައިވާއިރު އެ ގައުމުގެ ޖުމްލަ އަދަދު ވަނީ 6ށް އަރާފަ.\nޖަރުމަނުން އިތުރު 23 މީހަކު ޕޮސިޓިވް ވެ، ޖުމްލަ އަދަދު 188 ށް އަރައިފި.\nޗެކްރިޕަބްލިން އިން އިތުރު މީހަކު ކޮވިޑް-19 އަށް ޕޮޒިޓިވްވެއްޖެ، އެ ގައުމުން ކޮވިޑް-19 ޖެހުނު މީހުންގެ އަދަދު ވަނީ ފަހަކަށް އަރާފައި.\nޕޯޗުގަލް އިން އިތުރު ދެ މީހަކު ކޮވިޑް-19 އަށް ޕޮޒިޓިވްވެއްޖެ، އެ ގައުމުން ކޮވިޑް-19 ޖެހުނު މީހުންގެ އަދަދު ވަނީ ހަތަރަކަށް އަރާފައި.\nޑެންމާކުން އިތުރު ދެ މީހަކު ކޮވިޑް-19 އަށް ޕޮޒިޓިވްވެއްޖެ، އެ ގައުމުން ކޮވިޑް-19 ޖެހުނު މީހުންގެ އަދަދު ވަނީ ހަޔަކަށް އަރާފައި.\nއޮސްޓްރޭލިއާއިން އިތުރު ހަ މީހަކު ކޮވިޑް-19 އަށް ޕޮޒިޓިވްވެއްޖެ، އެ ގައުމުން ކޮވިޑް-19 ޖެހުނު މީހުންގެ އަދަދު ވަނީ 39 އަށް އަރާފައި.\nއިނގިރޭސިވިލާތުން އިތުރު މީހަކު ކޮވިޑް-19 އަށް ޕޮޒިޓިވްވެއްޖެ، އެ ގައުމުން ކޮވިޑް-19 ޖެހުނު މީހުންގެ އަދަދު 41 އަށް ވަނީ އަރާފައި.\nސްވިޒަލޭންޑުން އިތުރު 15 މީހަކު ކޮވިޑް-19 އަށް ޕޮޒިޓިވްވެއްޖެ، އެ ގައުމުން ކޮވިޑް-19 ޖެހުނު މީހުންގެ އަދަދު ވަނީ 45 އަށް އަރާފައި.\nސްޕެއިންއިން އިތުރު ހަތަރު މީހަކު ކޮވިޑް-19 އަށް ޕޮޒިޓިވްވެއްޖެ، އެ ގައުމުން ކޮވިޑް-19 ޖެހުނު މީހުންގެ އަދަދު ވަނީ 124 އަށް އަރާފައި.\nޖަޕާނުން އިތުރު ނުވަ މީހަކު ކޮވިޑް-19 އަށް ޕޮޒިޓިވްވެއްޖެ، އެ ގައުމުން ކޮވިޑް-19 ޖެހުނު މީހުންގެ އަދަދު ވަނީ 283 އަށް އަރާފައި.\nBREAKING Covid-19: Iran In Ithuru 11 Maru, 835 Meehun Positivehttps://t.co/wT5XOW67pb\nBREAKING: Ukraine In Covid-19 Fenijjehttps://t.co/tSclEVRhdk\nBREAKING: Dhekunu Korea In Ithuru 851 Meehaku Covid-19 Ah Positivehttps://t.co/jHZbUVG7xE\nCovid-19 Sirru Kohgen Nuvaane, Ekan Saafu Kohdhee: Jabirhttps://t.co/zaZK0K65Bx\nCovid-19: Raajjey Gai Haasa Drill Eh Baavan Ninmaifihttps://t.co/kxuP4fE8LX\nއިކުއެޑޯ އިން އިތުރު އެކަކު ކޮވިޑް-19 އަށް ޕޮޒިޓިވް ވެއްޖެ. މިހާތަނަށް އެގައުމުން ވަނީ ހަތް މީހަކު ކޮވިޑް-19 އަށް ޕޮޒިޓިވް ވެފައި.\nދެކުނު ކޮރެއާ އިން ކޮވިޑް-19 ޖެހިގެން އިތުރު ދެމީހަކު މަރުވެއްޖެ. މިހާތަނަށް އެގައުމުން ވަނީ 28 މީހަކު މިބަލީގައި މަރުވެފައި.\nއޮސްޓްރޭލިއާ އިން ވެސް އިތުރު އެކަކު ކޮވިޑް-19 އަށް ޕޮޒިޓިވް ވެއްޖެ. އޮސްޓްރޭލިއާ އިން ބަލި ޖެހުނު މީހުންގެ ޖުމްލަ އަދަދު މިހާރު ވަނީ 34 އަށް އަރާފައި.\nBREAKING NEWS: China Gai Bali Jehey Meehunge Adhadhu Dhashah, America Aai Korea Gai Mahchahhttps://t.co/f0u5IfXXNc\nޕާކިސްތާނުން ފަސްވަނަ މީހަކު ކޮވިޑް-19 އަށް ޕޮޒިޓިވް ވެއްޖެ.\nBREAKING: Covid-19 Jehigen America In Ithuru3Maruhttps://t.co/amQOEaaK7B\nދުކުނު ކޮރެއާއިން ކޮވިޑް-19 ޖެހިގެން އިތުރު ދެ މީހަކު މަރުވެެއްޖެ، އެ ގައުމުން މިހާތަނަށް މަރުވި މީހުންގެ އަދަދު 28 އަށް.\nފްރާންސްއިން އިތުރު 13 މީހަކު ކޮވިޑް-19 އަށް ޕޮޒިޓިވްވެއްޖެ. މިއަދު މިހާތަނަށް މި ވައިރަސްއަށް 61 މީހަކު ޕޮޒިޓިވްވިއިރު، އެ ގައުމުން ޖުމްލަ 191 މީހަކު ވަނީ މި ވައިރަސް އަށް ޕޮޒިޓިވްވެފައި.\nސްވިޑިން އިން އިތުރު މީހަކު ކޮވިޑް-19 އަށް ޕޮޒިޓިވް ވެއްޖެ. އެގައުމުން ބަލި ޖެހުނު މީހުންގެ އަދަދު މިހާރު ވަނީ 15 އަށް އަރާފައި.\nކޮވިޑް-19 ފެތުރުން ކޮންޓްރޯލް ނުވެ މެދުއިރުމަތީގެ ގާތްގަނޑަކަށް ހުރިހާ ގައުމަކަށާއި، ޔޫރަޕްގެ ގިނަ ގައުމުތަކަށް ވެސް ވައިރަސް ފެތުރި، ހައްތަހާ ބިރުވެރިކަން އިތުރުވާން ފަށައިފިއެވެ. މިއަދު އެކަނިވެސް މުޅިން އަލަށް އަށް ގައުމަކުން ވަނީ ކޮވިޑް-19 ފެނިފައެވެ. ސައުދީ އަރަބިއްޔާ އިން ވެސް ވަނީ ކޮވިޑް-19 ފެނުނުކަން މިރޭ ކަށަވަރު ކޮށްދީފައެވެ.\nBREAKING NEWS: Saudi Arabia In Covid-19 Fenijjehttps://t.co/CyzqlajymY\nއޭގެ އިތުރުން އެފްރިކާ ބައްރުގެ ގައުމެއް ކަމަށްވާ ސެނެގާލް އިން ވެސް ވަނީ ކޮވިޑް-19 މިހާރު ފެނިފައެވެ.\nBREAKING NEWS: Senegal Aai Latvia In Covid-19 Fenijjehttps://t.co/mZthItSSn2\nމިއަދު ލިބުނު ޚަބަރުތަކަށް ބަލާއިރު ކޮވިޑް-19 އަކީ ކޮންމެ އަހަރަކު ފެންނަ އާއްމު ރޯގާއަކަށް ވެގެން ހިނގައިދާނެ ކަމުގެ އިންޒާރު ސައިންސްވެރިން ވަނީ ދީފައެވެ.\nBREAKING NEWS: Covid-19 Akee Kohme Aharaku Ves Fethurey Virus Akah Vedhaane - Scienceverinhttps://t.co/4MHpnbaf3G\nކޮވިޑް-19 އާއި ގުޅޭ އިތުރު ޚަބަރުތަކާއި ޚަބަރުތަކުގެ ތަފްސީލް "ވަގުތު" ބްލޮގް އިން ފެންނާނެއެވެ.\nLIVE: Bali Fethuremundhaa Gaumuthah Ithuruve, Biruverikan Boduvaneehttps://t.co/YlPtbw9VZJ\n— Vaguthu Online (@VaguthuOnline) March 1, 2020\nމާޗް 3, 2020 17:57\nމީގެން ރެކެވޭ ވައިރަސްއެއް ނެއްތަ


Fathuruverinthakakah hamalaadhin mahsalaige thahgeeq review koffi - vNews.mv\nފަތުރުވެރިންތަކަކަށް ހަމަލާދިން މައްސަލައިގެ ހޯދުންތައް ރިވިއުކޮށްފި\nރިފާޢަތު Male' | 10 May 2020, 17:47\nހުޅުމާލޭގައި ތިން ފަތުރުވެރިއަކަށް ތޫނު އެއްޗަލުން ހަމަލާދިން މައްސަލާގައި ފުލުހުން ހިންގި ތަހްގީގުން އެމައްސަލާގައި ދައުވާކުރުމަށް އިތުރު ކުރިއެރުންތައް ހޯދުމުގެ މަސައްކަތްކުރަމުން އަންކަމަށް ކޮމިޝަނަރ އޮފް ޕޮލިސް މުހައްމަދު ހަމީދު ވިދާޅުވެއްޖެއެވެ.\nފޮލިސް ކޮމިޝަނަރ ކުރެއްވި ޓްވީޓުގައި ވިދާޅުވެފައިވަނީ، ފުލުހުން ކުރި ތަހްގީގާއި މިކަމުގައި ފުލުހުން އަމަލުކުރިގޮތް އަލުން ބެލުމަށްޓަކައި ހޯމް މިނިސްޓަރު އިމްރާން ޢަބްދުﷲ އާއި، ރައީސުލްޖުމްހޫރިއްޔާގެ އޮފީހުގެ ގާނޫނީ ވަކީލަކާއި، ފުލުހުންގެ ސީނިއަރ އޮފިސަރުން ބައިވެރިވެވަޑައިގެންނެވި ޕެނަލެއް ބާއްވާފައިވާ ކަމަށެވެ.\nމިމައްސަލާގައި ފުލުހުން އެކަށީގެންވާވަރުގެ ތަހްގީގެއް ހިންގާފައިވާ ކަމަށާއި، ދައުވާކުރުމަށް އެކަށީގެންވާ ހެކި ހޯދުމާއި، އިތުރު ކުރިއެރުންތައް ހޯދުމަށް ޕްރޮސެކިއުޓަރ ޖެނެރަލްއާއެކު މަސައްކަތް ކުރެވެމުންދާކަމަށް ސީޕީ ހަމީދު ވިދާޅުވިއެވެ.\nމައްސަލާގައި ހައްޔަރުކޮށްފައިވާ މީހުން ދޫކޮށްލާފައި ތިބޭ މުއްދަތުގައި މުޖުތަމައުއަށް ނުރައްކަލެއް ކުރިމަތިވެދާނެތީ ހައިކޯޓުން ނެރެފައިވާ މޮނިކޮމް އަމުރުގެދަށުން އެމީހުން މޮނިޓަރ ކުރެވެމުންދާ ކަމަށްވެސް ކޮމިޝަނަރ ވިދާޅުވިއެވެ.\nހުޅުމާލޭގައި ހެލްމެޓް އަޅައިގެން ސައިކަލެއްގައި ދިޔަ ބަޔަކު ފަތުރުވެރިންތަކަކަށް ތޫނު އެއްޗަކުން ހަމަލާދިނީ މިދިޔަ ފެބްރުއަރީ މަހުގެ ހަތަރުވަނަ ދުވަހުގެ ރޭގެ ވަގުތެއްގައެވެ. އެ ހަމަލާގައި ޗައިނާ ދެ ފަތުރުވެރިޔަކަށާއި އޮސްޓްރޭލިއާގެ ފަތުރުވެރިއަކު ވަނީ ޒަހަމްވެފައެވެ.\nމިހާދިސާއާއި ގުޅިގެން ފުލުހުން ބޭއްވި ނޫސްވެރިންގެ ބައްދަލުވުމުގައި އެ މައްސަލައާގުޅޭ މައުލޫމާތު ދެއްވަމުން ފުލުހުންގެ ހެޑް އޮފް ކްރައިމް އިންވެސްޓިގޭޝަން ކޮމާންޑް، އެސްސިޓެންޓް ކޮމިޝަނާ އޮފް ޕޮލިސް މުހައްމަދު ރިޔާޒު ވިދާޅުވީ، އެ ހަމަލާއަކީ މާލެ ސަރަހައްދުގައި ހަރަކާތްތެރިވާ ހަރުކަށި ސެލްއެއްގެ މެންބަރުންތަކެއް ހިންގި އަމަލެއް ކަމަށެވެ.\nއެއީ މިދިޔަ އަހަރުގެ ފަހުކޮޅުން ފެށިގެން ފުލުހުންނާއި ކަމާބެހޭ މުއައްސަސާތަކުން ރާއްޖޭގައި ހަރުކަށި ފިކުރު ފެތުރުމާ ދެކޮޅަށް ކުރަމުން އަންނަ މަސައްކަތާ ގުޅިގެން ބަދަލުހިފުމުގެ ގޮތުން ދެވުނު ހަމަލާއެއްކަން ތަހުގީގަށް ލިބުނު މައުލޫމާތުތަކުން ކަށަވަރުވެފައިވާ ކަމަށް ވެސް ރިޔާޒު އޭރު ވަނީ ވިދާޅުވެފައެވެ.\nމި އަމަލަކީ މައިގަނޑު ގޮތެއްގައި 2019 ވަނަ އަހަރުގެ ތެރޭގައި ރ. މަޑުއްވަރީގައި ފުލުހުންނާއި ޖެންޑާ މިނިސްޓްރީގެ ފަރާތުން ހިންގި ހާއްސަ އޮޕަރޭޝަންގައި ދީނުގެ ނަމުގައި ހަރުކަށި ފިކުރު ގެންގުޅެ، އެފިކުރު ފެތުރުމަށް މަސައްކަތްކުރާ ފަރާތްތައް ހައްޔަރުކޮށް، އެފަދަ ބައެއް ފަރާތްތަކުގެ ދަރިންނާމެދު އިހުމާލުވާ މައްސަލަތަކުގައި އެކުދިން ދައުލަތުގެ ބެލުމުގެ ދަށަށް ގެންގޮސްފައިވާތީ އެކަމާ ހިތްހަމަނުޖެހިގެން އެކަމާ ގުޅޭގޮތުން މެސެޖެއް ދިނުމަށާއި އަދި އެކަމާ ގުޅޭގޮތުން ކުރަމުންދިޔަ މަސައްކަތްތައް ހުއްޓުވުމަށް މަޖުބޫރުކުރުވުމުގެ ގޮތުން ކުރި ކަމެއްކަން ތަހުގީގަށް ހޯދުނު ހޯދުންތަކުން މިހާތަނަށް އެނގުނު."\nއެސްސިޓެންޓް ކޮމިޝަނާ އޮފް ޕޮލިސް މުހައްމަދު ރިޔާޒު\nމި މައްސަލައިގެ ތަހުގީގު ފުރިހަމަ ކުރުމަށްފަހު އެޕްރީލް މަހުގެ 19 ވަނަ ދުވަހު ޕްރޮސެކިއުޓާ ޖެނެރަލް އޮފީހަށް ހުށަހަޅާފައިވާނެ ކަމަށް ފުލުހުން މީގެކުރިން ވަނީ ބުނެފައެވެ.\nނަމަވެސް ދައުވާ ކުރަން ފޮނުވާފައިވަނީ ކިތައް މީހުންނަށް ކަމެއް އަދި އެމީހުންގެ މައްޗަށް ކޮށްފައިވާ ދައުވާތަކެއް ފުލުހުން އަދި މިހާތަނަށް ހާމަކޮށްފައެއް ނުވެއެވެ.\nކޮމިޝަނާ އޮފް ޕޮލިސް ކުށް ފަތުރުވެރިން ރާއްޖެ މޯލްޑިވްސް ޕޮލިސް ސާވިސް ޕްރޮސެކިއުޓާ ގެނެރަލް


Dhabaru jehiya nudheyn lanee bridge ah khaassakoh ufehdhi aa coating eh! | Mihaaru\nދަބަރު ޖެހުން ހުއްޓުވަން ލަނީ ސިނަމާލެ ބްރިޖަށް ޚާއްސަ ކޯޓިންއެއް\nސިނަމާލެ ބްރިޖް: ރެއިލިން ތަކުގައި ލަނީ ހާއްސަކޮށް މި ބްރިޖަށް އުފެއްދި ކޯޓިންއެއް. --މިހާރު ފައިލް ފޮޓޯ\n05 ޖެނުއަރީ 2020 - 19:42\nސިނަމާލެ ބްރިޖުގެ ރެއިލިންތަކުގައި ދަބަރުޖެހުން ހުއްޓުވަންޓަކައި މިހާރު ލަމުން އަންްނަ އާ ކޯޓިން އަކީ ސީދާ އެކަމަށް ޚާއްސަކޮށް ޗައިނާގެ ޔުނިވާސިޓީއަކުން އުފެއްދި ކޯޓިންއެއް ކަމަށް ޗައިނާ ސަފީރު ވިދާޅުވެއްޖެ އެވެ.\nސަފީރު ޒާން ލިއޮން މިއަދު ކުރެއްވި ޓްވީޓެއްގައި ވިދާޅުވީ ބްރިޖްގެ ގާޑް ރެއިލްްތަކުގައި ދަބަރު ޖެހިޔަ ނުދޭ ޓްރީޓްމެންޓާއި ކޯޓިން އުފެއްދުމަށް ތިން މަސް ދުވަސް ހޭދަވި ކަމަށެވެ. އަދި އެއަށް ފަހު 24 ގަޑިއިރު ލޮނު ޖަހާ ގޮތަށް ސާމްޕަލް ބަހައްޓައިގެން ނުވަ މަސް ދުވަސްވަންދެން ޗެކް ކުރުމަށް ފަހު ލެބޯޓްރީ އަށް ގެންގޮސް ޓެސްޓް ކުރި ކަމަށް ވެސް އޭނާ ވިދާޅުވި އެވެ.\nއެ މަސައްކަތް ކުރީ ޗައިނާގެ ޝިއޭމަން ޔުނިވާސިޓީ އާއި ބްރިޖު ހެދި ސީސީސީސީ އިންޖިނިއަރިންގެ ޓީމުން ގުޅިގެންނެވެ. ސަފީރު ވިދާޅުވީ ބްރިޖުގެ ރެއިލިންގައި ދަބަރު ނުޖަހާ ގޮތް ހެދުމަށް އަހަރު ދުވަސް ހޭދަވީ ދިރާސާކޮށް ޓެސްޓް ކުރަން ވަގުތު ހޭދަވުމުން ކަމަށެވެ.\nPro. Lin Changjian is visiting Maldives from Xiamen Uni., specializes in corrosion and protection for 40 yrs. Asamember of EU Academy, he leads the team to develop passivation treatment and anticorrosion coating of guardrails in the Bridge. Here are his answers to some Qs. pic.twitter.com/PL4R5B9Shn\n— Amb. Zhang Lizhong (@AmbassadorZhang) January 5, 2020\nބްރިޖްގެ ގާޑް ރެއިލްގައި ދަބަރު ޖެހިޔަ ނުދޭން ލަމުން އަންނަ ޓްރީޓްމެންޓާއި ކޯޓިން އުފެއްދުމުގައި އިސްކޮށް އުޅުއްވި ޕްރޮފެސަރު ލިން ޗާންޖިއާން މިހާރު ހުންނެވީ ރާއްޖޭގަ އެވެ. ސަފީރު ޒާން ކުރެއްވި ޓްވީޓެއްގައި ޕްރޮފެސަރުުގެ ވީޑިއޯ މެސެޖެއް ހިމެނުއްވި އެވެ.\n"މި ދާއިރާގައި އަޅުގަނޑު ގިިނަ އަހަރުތަކެއް ވަންދެން މަަސައްކަތް ކޮށްފިން. އަޅުގަނޑު އުއްމީދުކުރަނީ އަޅުގަނޑުގެ ޓެކްނޮލޮޖީ އާއި އުފެއްދުމުން ބްރިޖަށް ފައިދާ ކުރާނެ ކަމަށް،" މެސެޖްގައި އޭނާ ވިދާޅުވި އެވެ.\nބްރިޖްގެ ދަނގަނޑު ރެއިލިންތަކަށް ޓްރީޓްމެންޓް ދިނުމާއި ކޯޓިން ލުމުގެ މަސައްކަތް މިހާރު އަންނަނީ ކުރަމުންނެވެ. އެގޮތުން އެ ކޯޓިިން ލުމަށް ފަހު ހިކެންދެން ބަހައްޓަނީ ހިޔާ ކޮށްފަ އެވެ.\nސިނަމާލެ ބްރިޖަށް ގާތްގަނޑަކަށް 200 މިލިއަން ޑޮލަރު ޚަރަދުވި އެވެ. އޭގެ ތެރެއިން 116 މިލިއަން ޑޮލަރަކީ ޗައިނާ ސަރުކާރުގެ ހިލޭ އެހީ އެވެ. އަދި 72 މިލިއަން ޑޮލަރު ލޯނެއްގެ ގޮތުގައި ޗައިނާ އިން ދިން އިރު ދިވެހި ސަރުކާރުން 12 މިލިއަން ޑޮލަރު ހޭދަކުރި އެވެ.\nހުޅުމާލެ ޗައިނާ ރާއްޖެ-ޗައިނާ ސިނަމާލެ ބްރިޖު ޗައިނާގެ ސަފީރު ޒަންގް ލިޒޯންގް\n25 ކޮމެންޓް, 58 ރިއެކްޝަންސް\nހަމައެކަނި ރާއްޖެ ކަނޑުގެ ލޮނު ބޭނުންކޮށްގެން ދިރާސާ ކުރިޔަކަސް ނުވާނެ. ރާއްޖޭގެ ޓެމްޕަރޭޗަރ އަށް ވެސް ބަލަންޖެހޭނެ ތިކަހަލަ ރިސާޗްގަ. ބްރިޖް މަށްޗަށްވާ ގަދަ ހޫނުގަ ހިފާއްޓާލެވޭނީ ވަރަށް މަދު ކޯޓިންގ އަކަށް. ދުވަސްކޮޅެއް ތެރޭގަ ތި ފޮޅިގެންދާނެ. މެއިންޓަނަސް ޕީރިއަޑް ހަމަވާ ފަހުން ދެން އަހަރުމެންވީ ކަލޭމެން އަތުން ބޮޑު އަގުގަ ތިކޯޓިންގ ގަންނަން. ހައްލަކީ އެސް އެސް ދަގަނޑު ޖެހުން.\nޗައިނާގެ ޕޮރޮފެސަރަކައްވެސް ނީނޯ ތިވިސްނާ ލެވެލްއާ ގާތައްވެސް ވިސްނާނުލެވެނޭނެ. ނީނޯމެން ޖައްވައްސެޓެލައިޓް އެއްޗިހި ފޮނުވާއުޅުނަސް މިޗައިނާމީހުނައް ކޮންރިސާޗެއްތަހެދޭނީ. ހިޔާލައްވެސްނާންނާނެ އެތަނައްއަވިދޭނެ ކަމާ ވާރޭވެހޭނެ ކަމާ އަދި ހަމަހިޔާލައްނައިސްފާނެ ވެހިކަލްދުއްވާނެކަންވެސް. ޗައިނާމީހުންގެ ރިސާޗްފެސިލިޓީތަކުގަ ކަންކުރަނީ ކުޑަބުރިޖެއްއަޅާފަ ބާލިދީއަކުން ފެންޖަހަނީ، ނުހުންނާނެ އެކި ސިނޭރިޔޯތައްކުރިއޭޓުކުރެވޭވަރުގެ ލެބެއް. ބޯހަލާކު. ??♂\nގޯލްޑަން ގޭޓް ބްރިޖް\nމީގެ ހައްލު އެތައް އަހަރެއް ކުރިން ވަނީ ދުނިޔޭގެ އެހެނިހެން ބްރިޖް ތަކުގައި ހޯދާފަ. ކޮންމެ ހެން ދިރާސާ ކުރަން އެތައް އަހަރެއް ހޭދަ ކުރާކަށް ނުޖެހޭ،\nކޮން ބުރިޖެއްބާ މެއިންޓެނަންސް ކުރަންނުޖެހެނީ.\nދިވެހިން އަމިއްލައަށް ހަދާ ޖެޓީތަކުގައި ހުންނަ ގާޑްރެއިލިންގް ތަކުގައި ދަބަރެއް ނުޖެހާނެ. ހުންނާނީ މެރިން ގްރޭޑް އެސްއެސް. ކަލޭމެން ތިޔަހާ މޮޅު ކުޅަދާނެ ބަޔަކަށް ތިތަން އެހާ އަގު ބޮޑުކޮށް ހެދިއިރު ދަބަރު ނުޖަހާ ގޮތަށް ހަދަން ނޭގުނީމާ މަ މިހިރީ ހަމަ އަޖައިބުވެފައި.\nއެހެންވީމަ މަބުނީދިވެހިންނައް ބުރިޖުހަދަން ދިންނަމަ މާރަނގަޅުވީހޭ. ޒަމާނުއްސުރެ ފާލަން އަޅާއުޅުނުބައެއް. މެރިންގުރޭޑް އެސްއެސް ހަމައެކަނި ދިވެހިރާއްޖޭގެ އުފެއްދުން. ހާހާ. ބުރިޖެއްގެ ގާޑް ރެއިލް އަކީބުރިޖްގެ ސަޕޯޓްގެ ބޮޑުބައެއްކުޅޭ އެއްޗެއް. ބުރިޖުންހިނގާފަ ދާއިރު އަތްއަޅުވާކައްނޫން އެހުންނަނީ. ބޭނުންކުރާނީ ވަރުގަދަ ދަގަނޑު. ދުނިޔޭގެ ގިނަ ބުރިޖުތަޖުގެ މެއިންޓެނެސް އަބަދުވެސް ކުރާނެ. އެސް އެސް ގެ މާނަ ސުޓެއިން ލެސް ސްޓީލް. ސްޓެއިންފްރީއެއްނޫން.\nބްރިޖުގައި ހުރިކުރީ ދަބަރުޖަހާނެކަން ޔަގީންވާ ދަގަޑު؟\nތެންކް ޔޫ ޗައިނާ!\nމާލޭ މީހުނައް ގެޔާބަދިގެ ޔާދޭތެވަރު ތަންކޮޅެއްގަ ސައިކަލު ދުއްމައް 400 މިލިޔަން ޑޮލަރު ހަރަދުކޮއްގެން ބުރިޖުއަޅާފަ ބުރިޖު ބަލަހައްޓައް އަހަރަކު ދެމިލިޔައް ޑޮލަރު ހޭދަކުރިޔަސް އޯކޭވާނެ މާލޭބޭޅުނަކީ ގައުމުގެ އެއްވަނަ ދަރަޖައިގެ ބޭފުޅުންވީމަ! ރާޖެތެރޭ ކަމެއްކުރަން އެއްލައްކަ ރުފިޔާ ހަރަދު ކުރަންޖެހުނަސް މާލޭމީހުން ހާސަރުދަމާނެ\nއަހަރެމެން ލަނީ ރެޑް އޮކްސައިޑު. ބޯ ކޮށް2ކޯޓު،، އޭގެ މަތިން ލަނީ މެރިން ދަވާދު...\nސްޓެއިންލެސް ސްޓީލުގަ ރެޑޮކްސައިޑުލާފަ މެރިން ދަވާދުލާތަ.... ލޮލް.\nމާލޭގައިހުރި ކުދި ޖެޓީތަކުގައި ހުންނާނެ އެސް އެސް ޗެންޗޭނު ޖަހާފަ. ކިތަންމެޒަމާނެއް ނުޖަހާ ދަބަރެއް. ބުރިޖުގަތިހުރި އެސްއެސްގެ ހަގީގަތް އެގޭނީ މުއިއްޒުއަށް. ލޮލް × 2\nބްރިޖްގައި ބޭނުންކޮށްފައި ހުރީ ތިޔަ ބުނާ ސްޓެއިންލެސް ސްޓީލް އެއްނޫން.\nވަރަށް ދެރަ ދަގަނޑުން ހަދާފަ ހުރީ އެހެންވީމަ ލޯކޮލިޓީވީމަ އަވަހަށް ދަބަރަށް ވާނެ\nޗައިނާ މީހުން ދުނިޔޭގެ އެތަން މިތަނުގައި ބްރިޖް އަޅާކަމަށް އޮތީ ވަރަށް މަޝްހޫރުވެފަ ! ސުވާލަކީ ރާއްޖޭގެ ބްރިޖަށް ވަކިން ޚާއްސަކޮށް ދަބަރު ނުޖަހާ ކޯޓިންގ އެއް އުފައްދަން ޖެހުނީ ކީއްވެ ހެއްޔެވެ ؟ ކަލޭމެން އަޅާފަ ހުރި އެހެން ބްރިޖް ތަށް އަޅާފަހުރީ އެއަރކޮންޑިޝަން ކޮޓަރި ތަކުގެ ތެރޭގަތަ ؟\nއެކޮއެ، ދުނިޔޭގެ ހުރިހާތާކުވެސް ބުރިޖާއި ބޮޑެތި އިމާރާތްފަދަ ތަންތަނަކީ ދުވާލުދާ ހަތަރުދަމު އެތައްބަޔަކު މަސައްކަތްކޮށްގެންނޫނީ މެއިންޓެއިން ކުރެވޭއެއްޗެއްނޫން. އެއީ އަހަރަކު އެތައްމިލިއަން ޑޮލަރު ހަރަދުވެސް ހިނގާކަމެއް. ދުނިޔޭގެ ހުރިހާ ބުރިޖެއްގަވެސް ދަބަރުޖަހާނެ، އެޖެހޭނީ ފިލުވަން، ދަބަރު ނުޖަހާ ދަގަނޑަކަށް ދުނިޔޭގަ ހުރީ ތިނަދޫ ލާޓުދަގަނޑު އެކަނި.\nއެންވައިރަމެންޓަލް ކޮންޑިށަން ތަފާތުވާނެ. ފެނުގެ ކެމިސްޓްރީވެސް ކޮންމެސް ވަރަކަށް ތަފާތުވާނެ މިނޫނަސް އަދިވެސް އެބަހުރި ބައެއްކަންތައްތައް . މިހުންނަނީ ވޭރިއަބަލް ފެކްޓާސް. ދޮންކަލޯ ކޮންޔުނިވާސިޓީ އަކުންތޯ ކިޔެވީ؟


Drug ge Meehunah Dhey Methadone Maintenance Therapy Raajjeygai Anehkaaves Fashanee – Iru\nތެޔޮބޯޓެއް ދިޔަވާތީ އެމްއެންޑީއެފުން ހަރަކާތްތެރިވާން ފަށައިފި\nޑިފެންސް މިނިސްޓަރ ރަސްމީ ދަތުރުފުޅެއްގައި ސްރީލަންކާއަށް ވަޑައިގެންފި\nޑުރަގުގެ މީހުންނަށް ދޭ މެތަޑޯން މެއިންޓެނަންސް ތެރަޕީ ރާއްޖޭގަައި އަނެއްކާވެސް ފަށަނީ\nލަހޫ· 26 ޖޫން 2020\nމަސްތުވާތަކެތީގެ ނުރައްކަލުގައި ޖެހިފައިވާ މީހުނަށް ފަރުވާ ދިނުމުގައި ބޭނުންކުރާ މެތަޑޯން މެއިންޓެނަންސް ތެރަޕީ އަންނަ ސެޕްޓޭމްބަރުމަހު ރާއްޖޭގައި ބޭނުންކުރަން ފަށަން މަސައްކަތްކުރަމުންދާކަމަށް މިނިސްޓަރ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް ޢާއިޝަތު މުޙައްމަދުދީދީ ވިދާޅުވެއްޖެއެވެ.\nއެކަމަނާ މިހެން ވިދާޅުވީ މަސްތުވާތަކެއްޗާއި ދެކޮޅަށް މަސައްކަތް ކުރާ ބައިނަލްއަގްވާމީ ދުވަހުގެ މުނާސަބަތުގައި ދެއްވި މެސެޖެއް މެދުވެރި ކޮށެވެ. މި މެސެޖްގައި މަސްތުވާތަކެތީގެ ނުރައްކަލުގައި ޖެހިފައިވާ މީހުނަށް ފަރުވާ ދިނުމުގައި ބޭނުންކުރާ މެތަޑޯން މެއިންޓެނަންސް ތެރަޕީ އަކީ ދުނިޔޭގެ ގިނަ ޤައުމުތަކުގައި ކާމިޔާބު ކަމާއެކު ކުރިއަށް ގެންދާ ޕްރޮގްރާމެކަން ފާހަގަކުރައްވާފައެވެ.\nމީގެ ކުރިން ރާއްޖޭގައިވެސް މި ޕްރޮގްރާމް ކުރިއަށް ގެންދިޔަކަމަށާއި ނަމަވެސް ތަފާތު ސަބަބުތަކާހެދި އެ ޕްރޮގްރާމް މީގެ3އަހަރު ދުވަސް ކުރިން ހުއްޓާލާފައިވީނަމަވެސް އިންޑިޔާ ސަރުކާރުގެ އެހީގައި އަނެއްކާވެސް ޕޮރްގްރާމް ފަށަން މަސައްކަތްކުރަމުންދާކަމަށް ވިދާޅުވިއެވެ.\nއެގޮތުން އިންޑިޔާގެ އޯލް އިންޑިޔާ މެޑިކަލް ސައިންސަސް (އެއިމްސް) ގެ ފަންނީ އެހީތެރިކަމާއެކު މެތަޑޯން މެއިންޓެނަންސް ތެރަޕީ ފެށުމުގެ މަޝްވަރާ ތަކެއް ކުރެވި، މިފަރުވާއަށް ބޭނުންވާ ބޭސް ރާއްޖޭން ބޭރުން ގެނެސް، ސެޕްޓެމްބަރު މަހު ފަރުވާގެ މަސައްކަތް ފެށުމަށް ތައްޔާރުވަމުންދާކަމަށް މިނިސްޓަރ ޢާއިޝަތު މުޙައްމަދުދީދީ ވިދާޅުވިއެވެ.\nމިނިސްޓަރު ވިދާޅުވީ މަސްތުވާތަކެއްޗާ ދެކޮޅަށް މަސައްކަތް ކުރުމަކީ ހަމައެކަނި އެއިރެއްގައި އޮންނަ ސަރުކާރަކުން ކުރަންޖެހޭ ކަމެއް ކަމުގައި ދުށުމުގެ ބަދަލުގައި އާންމު ފަރުދުންނާއި މުޅި މުޖްތަމައުގެ ބައިވެރިވުން އެކަމަށް ބޭނުންވާ ކަމަށެވެ.


ހުޅުމާލޭގައި ފްލެޓް އިމާރާތެއް އެޅުމަށް އާރުސީސީ އާ ހަވާލުކޮށްފި | Sandhaanu\nހުޅުމާލޭގައި ފްލެޓް އިމާރާތެއް އެޅުމަށް އާރުސީސީ އާ ހަވާލުކޮށްފި\nހުޅުމާލޭގައި ފްލެޓް އިމާރާތެއް އެޅުމަށް އެޗްޑިސީން ރަޝީދު ކާޕެންޓްރީ އެންޑް ކޮންސްޓްރަކްޝަން (އާރުސީސީ) އާއެކު އެއްބަސްވުމެއްގައި ސޮއިކޮށްފި އެވެ.\nހުޅުމާލޭ ފުރަތަމަ ފިޔަވަހީގައި އެޅުމަށް ހަމަޖެހިފައިވާ މި ފްލެޓް އިމާރާތަކީ އެކިފަންތީގެ މީހުންނަށް ހާއްސަކޮށްގެން އިމާރާތްކުރާ ތަނެއްކަމަށް އެޗްޑިސީން ބުނެއެވެ.\nފްލެޓްތައް ވިއްކުމަށް “ބްލޫ ހެވަން” ނަމުގައި އެޅުމަށް ހަމަޖައްސާފައިވާ މި ޓަވަރުގައި ދެ ކޮޓަރި އާއި ތިންކޮޓަރި އަދި ޕެންޓްހައުސް ހުރެއެވެ.\nޖުމްލަ 24،098.22 އަކަފޫޓް ހުންނަ ބިމެއްގައި 116 ޔުނިޓް އިމާރާތް ކުރަން ނިންމާފައިވާއިރު އޭގެތެރެއިން 78 ޔުނިޓަކީ އެއްބަސްވުމުގައި ވާގޮތުން ޕްރައިޒް ކެޕްކޮށް އެއްމެ ބޮޑު އަގެއްގެ ގޮތުގައި ނެގުމަށް ހަމަޖެހިފައިވަނީ އަކަފޫޓަކަށް 1.800 ރުފިޔާ އެވެ.\nބާކީ 38 ޔުނިޓަކީ އޯޕަން މާކެޓް އަގުގައި ޑިވެލޮޕަރު ވިއްކުމަށް ކަނޑައަޅާފައިވާ ޔުނިޓްތަކެވެ.\nއެގޮތަށް ކަނޑައެޅުމުގެ އެއްމެ ބޮޑު އެއް ބޭނުމަކީ ހުޅުމާލޭގައި ގާއިމު ކުރާ ބޯހިޔާވަހިކަމުގެ މަޝްރޫއުތަކުގެ އަގު، އަތްފޯރާ ފަށުގައި ބެހެއްޓުން ކަމަށް އެޗްޑީސީ އިން ބުންޏެވެ.\nމަޝްރޫއު ނިންމަން ކަނޑައަޅާފައިވަނީ އިމާރާތުގެ ކުރެހުން ފާސްކުރާ ދުވަހުން ފެށިގެން 36 މަސް ދުވަސް ތެރޭގަ އެވެ.


ކޮޕް26: ދިރުހުރުމާއި މަރާ ގުޅުން ހުރި ނިންމުންތަކެއް! | Sangu News\nކޮޕް26: ދިރުހުރުމާއި މަރާ ގުޅުން ހުރި ނިންމުންތަކެއް!\n1 ނޮވެމްބަރ 2021 - 10:57\nކޮޕް26 ނުވަތަ "ކޮންފަރެންސް އޮފް ޕާޓީސް"ގެ 26 ވަނަ ބައްދަލުވުން މިއަދު ފެށިގެންދާއިރު މުޅިދުނިޔޭގެ ސަމާލުކަން މިއަދު ހުއްޓިގެންދާނީ މި ބައްދަލުވުމަށެވެ. މ ބައްދަލުވުމަކީ ތަރައްޤީވަމުން އަންނަ ޤައުމުތަކާއި ތަރައްޤީ ވެފައިވާ ގައުމުތަކުގެ ދެމެދުގައި މަޝްވަރާ ކުރުމަށްފަހު ތިމާވެއްޓާއި ގުލޭ މުހިންމު ނިންމުންތަކެއް ނިންމިގެންދާނެ ބައްދަލުވުމެކެވެ. ކުރު ގޮތަކަށް ބުނާނަމަ މިއީ ދިރިއުޅުމާއި މަރާ ގުޅިފައިވާ ނިންމުންތަކެކެވެ.\nމޫސުމަށް އަންނަ ބަދަލުތަކާއި ގުޅިގެން އެންމެ ބޮޑު އަސަރެއް ކުރާ ބަޔަކީ ތަރައްޤީވަމުން އަންނަ ކުދި ގައުމުތަކެވެ. ވާރޭ ނުވެހުމުގެ ސަބަބުން ފެނަށް ޖެހުމާއި، ފެންބޮޑުވުމުގެ މައްސަލަތަކާއި އަދި ޖަންގަލި ތަކުގަިއ ރޯވުންފަދަ މޫސުމީ މައްސަލަތަކަކީ ތަރައްޤީ ވެފައިވާ ގައުމުތަކުގެ ފަރުވާކުޑަ އަމަލުތަކުގެ ނަތީޖާ އެވެ. މިހުރިހާ ބިރުވެރިކަމާއި ވޭނެއް ތަހައްމަލު ކުރަންޖެހިފައިވަނީ މި ދެންނެވި ކުޑި ގައުމުތަކުންނެވެ.\nތަރައްޤީ ވަމުންއަންނަ ގައުމުތަކުން ބޭނުންވަނީ ކޮންކަމެއް؟\nމިފަހަރުގެ ކޮޕް 26ގައި ގައުމުތަކާއި އެކު ޝަރުތުތަކެއް ކަނޑައަޅައި ޒަމާނުއްސުރެ ތަޙައްމަލު ކުރަމުން އައި މޫސުމީ ބަދަލުތަކަށް ހައްލު ހޯދުމަށް ވަނީ އަމާޒު ހިފާފައެވެ.\nއޭގެ ތެރޭގައި ޖައްވަށް ދޫކުރާ ވިހަ ގޭސް މަދު ކުރުމަށާއި މުސުމަށް އަންނަ ބަދަލުތަށް ކުޑަކުރުމަށް ކޮންމެ އަހަަރަކުވެސް 100 ބިލިއަން ޑޮލަރު ފަންޑު ކުރުމަށް އެއްބަސްވުމަކާއި ހަމައަށް އައިސް އެކަމުގެ ޔަގީންކަން ހޯދުމާއި 2050 ވަނަ އަހަރު އަައުމުގެ ކުރިން ނެޓް ޒީރޯގެ އަމާޒަށް ވާސިލްވުން ހިމެނެއެވެ. މީގެ އިތުރުން މޫސުމަށް އަންނަ ބަދަލުތަކުގެ ސަބަބުން ކަނޑުގެ ލޮނުގަނޑު އުފުލުމާއި ފެންބޮޑުވާ މައްސަލާގައި ކުދި ގައުމުތަކަށް ކުރާ އަސަރަށް ހާއްސަ ސަމާލުކަމެއް ދިނުން ހިމެނެއެވެ. މީގެ ކުރިންވެސް މޫސުމަށް އަންނަ ބަދަލުތަކާއި ގުޅިގެން ގައުމުތަކުގެ ދެމެދު ވެފައިވާ އެއްބަސްވުންތަށް ތަންފީޒު ކުރުމަށް ޝަރުތުކޮށްފައިވެއެވެ.\nމި ބައްދަލުވުމުގެ ކުރިން އެންމެ ކުޑަކޮށް ތަރައްގީވެފައިވާ ގައުމުތަށް ހިމެނޭހެން އުފައްދާފައިވާ ގުރޫޕަކުން ބުނީ މިފަދަ މައްސަލަތަކަކީ ބޮޑެތި މައްސަލަތަކުގެ ގޮތުގައި މިހާތަނަށް ދެކިފައި ނުވާކަމަށާއި ގްލަސްގޯގައި ބާއްވާ ކޮޕް 26 ގައި މިހުރިހާ ކަމެއް ބަދަލުވާން ޖެހޭ ކަމަށެވެ. ދުނިޔެއަށް ކުރިމަތިވެފައިވާ މި ފަދަ މައްސަލަތަށް ކާމިޔާބު ކުރުމަކީ ލަނޑުދަނޑިއެއް ކަމުގައި ކަނޑައަޅައިގެން، މިކަމަށް ޚަރަދުކޮށްގެން ނޫނީ ދިރިހުރުމުގެ އުންމީދު ނެތްކަން އެމީހުން ފާހަގަކުރިއެވެ.\nމޫސުމީ ބަދަލތަކުގެ ސަބަބުން އަނދަވަޅުގައި ތިބި ގައުމުތަކަކީ ކޮބާ؟\nމޫސުމަށް އަންނަ ބަދަލުތަކުގެ ސަބަބުން ދިރިއުޅުމަށް އެންމެ ބޮޑެތި ގޮންޖެހުންތަކާއި ކުރިމަތިލާން ޖެހިފައިވާ ވަނީ ތަރައްގީ ނުވެ ހުރި ފަގީރު ގައުމުތަކަށް ތަހައްމަލު ކުރަންޖހެނީ ސަބަބުތަކެއް ނެތިއެއްވެސް ނޫނެވެ. ފަގީރު ގައުމުތަކަކީ އެމީހުންގެ ދިރިއުޅުން މުޅިންހެން ކަހަލަ ގޮތަކުން ބަރޯސާވެފައިވަނީ ގުދުރަތުން ލިބޭ ވަސީލަތްތަކުގެ މައްޗަށެވެ. އެގޮތުން ކާނާއާއި ދިރިއުޅުމަށް ކުރާ މަސައްކަތާއި ގުދުރަތާއި ވަނީ ވަރަށް ބޮޑަށް ގުޅިލާމެހިފައެވެ. އަދި ޒަރޫރީ ބޭނުންތަށް ފުއްދުމަށްތަކައި ލިބޭ އާމްދަނީ ނުބައްދަލެވެ.\nފާއިތުވެދިޔަ 50 އަހަރަށް ބަލާނަމަ އެމްެ ލކުޑަކޮށް ތަރައްގީވެފައިވާ ގައުމުތަކަށް ބަލާއިރު 67 އިންސައްތަ މަރު ހިނގާފައިވަ މޫސުމީ ބަދަލުތަކުން ކުރާ އަސަރުގެ ސަބަބުންނެވެ. އެހެންކަމުން މިހާދުވަސްވަންދެން މިފަދަ ފަރާތްތަކަށް ނުލިބިވާ އިންސާފު މިއަދު ބޮޑެތި ގައުމުތަކުން ހޯދައިދީ މޫސުމަށް އަންނަ ބަދަލުތަކުން މިފަދަ ފަރަތްތަކަށް ކުރާ ނެދެވޭ އަސަރުތަށް ހުއްޓުމަކަށް ގެނެސްދިނުމަށް ކުދި ގައުމުތަކަށް އެހިތެރިވާން އެބަޖެހެއެވެ.\nމުއްސަނދި ގައުމުތަކުން މައްސަލަ ހައްލުކުރުމަށް ކުރަނީ ކީއް؟\nކުދި ގައުމުތަކުގެ ބޭނުންތަކަށާއި ދިމާވާ މައްސަލަތަކަށް ހައްލު ހޯދުމަށް 2020 ވަނަ އަހަރު އައުމުގެ ކުރިން 100 ބިލިއަން ޑޮލަރު ހޯދާނެ ކަމަށް މުއްސަނދި ގައުމުތަކުން ވަނީ ބުނެފައެވެ. މި ފައިސާއިން ޖައްވަށް ދޫކުރާ ވިހައިގެ ސަބަބުން ކުރާ އަސަރުކަށް ހައްލު ހޯދުމަށާއި ބޯކޮށް ވާރޭވެހި ވައިގަދަ ވުމުގެ ސަބަބުން ލިބޭ ގެއްލުން ކުޑަކުރުމަށާއި އަދި ފެންބޮޑުވުމަށް ހައްލުގެނައުމަށް ވަނީ މަޝްވަރާ ކުރެވިފައެވެ.\nނަމަވެސް 2019 ވަނަ އަހަރު އައިރު މުއްސަނދިގައުމުތަކަށް ހޯދުނީ އެންމެ 80 ބިލިއަން ޑޮލަރެވެ. އަިދ 2023 ވަނަ އަހަަރާއި ހަމައަށްވެސް 100 ބިލިއަން ޑޮލަރު ހޮދިދާނެ ކަމުގެ އުންމީދު ވަރަށް ކުޑައެވެ.\nމިފަހަރުގެ ކޮންފެރެންސް މުހިންމުވާ މައިގަނޑު ސަބަބަކީ 2015 ވަނަ އަހަރު ޕެރިސްގައި ބޭއްވި ކޮޕް ކޮންފަރެންސްގައި ގައުމުތަކުން އެއްބަސްވި ޕެރިސް އެގްރިމެންޓްގައިވާ ކަންކަންމާއި ގުޅޭގޮތުން މަޝްވަރާކޮށް ގޮތްތަކެއް ނިންމަންޖެހޭތީއެވެ. ދުނިޔެ ހޫނުވަމުންދާ ދުވެލި2ޑިގްރީ ސެލްސިއަސްއަށް ވުރެ ތިރީގައި ބެހެއްޓުމަށް ގައުމުތަކުން އެއްބަސްވި އެއްބަސްވުން ހާސިލުކުރުމަށް ގައުމުތަކުން އެކުލަވާލާފައިވާ ޕްލޭންތައް ހުށަހެޅުމަށް ދީފައިވާ މުއްދަތު ހަމަވާނީ ކޮޕް 26 އަށެވެ. މި ކޮންފަރެންސުން ޕެރިސް އެގްރިމެންޓްގައި ހުރި ކަންކަމުގެ ތެރެއިން މިހާތަނަށް ހާސިލުކުރެވިފައިވާ ކަންކަމާއި ދެންހުރި ކަންކަން ހާސިލުކުރުމަށް އެކަށޭނެ ޕްލޭނެއް އެކުލަވާލުމަށްވެސް މަގުފަހިވެގެންދާނެއެވެ.\nކޮޕް26 ގައި ބައިވެރިވެވަޑައިގަންނަވާ ގައުމުތަކުގެ ލީޑަރުންނަށް ބަލާއިރު އެމެރިކާގެ ރައީސް ޖޯ ބައިޑަން، އިންޑިޔާގެ ބޮޑުވަޒީރު ނަރެންދްރަ މޯދީ، ފްރާންސްގެ ރައީސް މެނުއަލް މެކްރޮން، އިނގިރޭސި ބޮޑުވަޒީރު ބޮރިސް ޖޯންސަން ހިމެނިވަޑައިގަންނަވައެވެ. ނަމަވެސް އެންމެ ގިނައިން ޖައްވަށް ގޭސް ދޫކުރާ ޗައިނާގެ ރައީސް ޝީ ޖިންޕިން ސަމިޓްގައި ބައިވެރިވެވަޑައިގަންނަވާނީ އޮންލައިންކޮށެވެ. ހަތަރު ވަނަ އަށް އެންމެ ގިނައިން ގޭސް ދޫކުރާ ރަޝިޔާގެ ރައީސް ވްލަޑްމިއަރ ޕުޓިންވެސް ބައިވެރިވެވަޑައިގަންނަވާނި އޮންލައިންކޮށެވެ.\nމީގެ އިތުރުން ތިމާވެއްޓާ ގުޅޭގޮތުން އަޑުއުފުލާ އެކްޓިވިސްޓުންވެސް ބައިވެރިވެއެވެ.


Universal In3Lakka Ruffiya Ge Ehee Eh - Vaguthu\nޔުނިވަރސަލްއިން ތިން ލައްކަ ރުފިޔާގެ އެހީއެއް\nއިއްޔެ މާލެޔަށް ވެހުނު ބޯ ވާރޭގައި މާލޭގެ ގެތަކުގައި ދިރިއުޅުނު އާއިލާތަކަށް ގެއްލުންތަކެއް ލިބިފައިވާތީ އެއާއިލާތަކަށް އެހީތެރިވުމުގެ ގޮތުން ޔުނިވާރސަލް އެންޓަޕްރައިޒެސް ލިމިޓެޑުން ތިން ލައްކަ ރުފިޔާ ހަދިޔާކޮށްފިއެވެ.\nމިފައިސާގެ އެހީ ހަވާލުކޮށްފައިވަނީ މޯލްޑިވްސް ނެޝަނަލް ޑިޒާސްޓާ މެނޭޖްމެންޓް ސެންޓަރުގައި އެކަމަށް ބޭއްވި ޚާއްސަ ރަސްމިއްޔާތެއްގައެވެ. ފައިސާއާ ހަވާލުވެ ވަޑައިގެންފައިވަނީ މިނިސްޓްރ އޮފް ޑިފެންސް އެންޑް ނޭޝަނަލް ސެކިއުރިޓީ މާރިޔާ އަޙްމަދު ދީދީއެވެ.\nފައިސާއާ ހަވާލުވުމަށްފަހު ވާހަކަފުޅު ދައްކަވަމުން މިނިސްޓަރ މާރިޔާ ވިދާޅުވީ، މިފަދަ ގޮތަކަށް ފައިސާ ދޭ ފަރާތްތަކަށް މީޑިޔާތަކަށް ހާމަ ކުރަމުން ދަނީ، ފައިސާ ދިނީ ކޮން ބައެއް ކަމާއި ދިނީ ކިހާ އަދަދެއްގެ ފައިސާއެއްކަން ރައްޔިތުންނަށް ހާމަކޮށްދިނުމަށް ކަމަށެވެ. އަދި ކުއްލިއަކަށް ދިމާވާ މިފަދަ ކަންކަމުގައި ކުރު މުއްދަތާއި ދިގު މުއްދަތުގައި ވެސް ކުރަން ޖެހެނީ ބޮޑު ހަރަދެއް ކަމަށްވެސް މިނިސްޓަރ މާރިޔާ ވިދާލުވިއެވެ.\nމީގެ އިތުރުން ގިނަ ފަރާތްތަކުން ފައިސާގެ އެހީ ދިނުމަށް ހުށަހަޅަމުން އަންނަ ކަމަށާއި، ލިބުނު ފައިސާގެ ތަފްސީލާއި ޚަރަދު ކުރި ގޮތުގެ ތަފްސީލު ފަހުގެ ތާރީޚެއްގައި އިޢުލާނު ކުރައްވާނެ ކަމަށްވެސް މިނިސްޓަރ ވިދާޅުވިއެވެ.\nއިއްޔެ މާލެއަށް ވެހުނު ވާރޭގައި ގެއްލުން ލިބުނު ގެތަކަށް ލިބުނު ގެއްލުންތައް ދިރާސާކޮށް އެމަޢުލޫމާތު އެއްކުރުމުގެ މަސައްކަތް މޯލްޑިވްސް ނޭޝަނަލް ޑިފެންސް ފޯސްއިންދަނީ ކުރަމުންނެވެ.\nޖަޕާނަށް ކުރަމުންދާ ވިސާރައިގައި 83 މީހުން މަރުވެއްޖެ


އޮގަސްޓް މަހު އާމްދަނީގެ ގޮތުގައި 1.71 ބިލިއަން ރުފިޔާ ލިބިއްޖެ – Haftha\nFri, 18 September, 2020, 3:06 pm\nފިނޭންސް މިނިސްޓްރީ އާއި މީރާ ހިންގާ އޮފީސް އިމާޜާތް\nއޮގަސްޓް މަހު އާމްދަނީގެ ގޮތުގައި 1.71 ބިލިއަން ރުފިޔާ ލިބިއްޖެ\nއޮގަސްޓުމަހު ޓެކްސް އާމްދަނީގެ ގޮތުގައި ދައުލަތަށް 1.71 ބިލިއަން ރުފިޔާ ލިބިފައިވާ ކަމަށް ދައުލަތުގެ ޓެކްސް އިދާރާ، މީރާ އިން ބުނެފި އެވެ.\nމީރާ އިން މިއަދު އާންމުކުރި ތަފާސް ހިސާބުތައް ދައްކާ ގޮތުން މިދިޔަ މަހު ޑޮލަރުން ލިބުނު އާމްދަނީއާއެކު 1.71 ބިލިއަން ރުފިޔާ ލިބިފައިވެ އެވެ. މިދިޔަ މަހު ޑޮލަރުން ލިބުނީ 21.67 މިލިއަން ރުފިޔާ އެވެ.\nމިދިޔަ މަހު ލިބުނު އާމްދަނީގެ ތެރެއިން ޓެކްސްގެ ގޮތުގައި ލިބުނީ 1.3 ބިލިއަން ރުފިޔާ އެވެ. އަދި ޓެކްސް ނޫން ގޮތުގައި ލިބުނީ 63.5 މިލިއަން ރުފިޔާ އެވެ.\nޓެކްސްގެ ތެރެއިން އިންކަމް ޓެކްސްގެ ގޮތުގައި މިދިޔަ މަހު ދައުލަތަށް 783 މިލިއަން ރުފިޔާ ލިބިފައިވެއެވެ. އެއީ މިދިޔަ މަހު ލިބުނު އާމްދަނީގެ 46 ޕަސެންޓެވެ.\nދެން އެންމެ ބޮޑު އާމްދަނީ އެއް ލިބިފައިވަނީ ބިޒްނަސް ޕްރޮފިޓް ޓެކްސް (ބީޕީޓީ) އިންނެވެ. ބީޕީޓީގެ ގޮތުގައި ދައުލަތަށް 474 މިލިއަން ރުފިޔާ ލިބުނު އިރު މިއީ ޖުމްލަ އާމްދަނީގެ 27.8 ޕަސެންޓެވެ. އަދި ޖީއެސްޓީގެ ގޮތުގައި މިދިޔަ މަހު 293 މިލިއަން ރުފިޔާ ލިބުނެވެ. އެއީ ޖުމްލަ އާމްދަނީގެ 17.2 ޕަސެންޓެވެ.\nލީޒް ޕީރިއަޑް އެކްސްޓެންޝަން ފީގެ ގޮތުގައި މިދިޔަ މަހު ދައުލަތަށް 76 މިލިއަން ރުފިޔާ ލިބިފައިވާ ކަމަށް މީރާގެ ރެސިޑެންޓް ޕާމިޓްގެ ގޮތުގައި 21 މިލިއަން ރުފިޔާ ލިބިފައިވެ އެވެ. އަދި ރިސޯޓް ކުލީގެ ގޮތުގައި ލިބުނު ހަތަރު މިލިއަން ރުފިޔާ އެވެ.\nދައުލަތުގެ ޓެކްސް އިދާރާ، މީރާ އިން ބުނީ މިދިޔަ އަހަރުގެ އޮގަސްޓް މަހާ އަޅާބަލާއިރު 97.6 ޕަސެންޓްގެ އިތުރުވުމެއް އައީ ކޮވިޑް 19 އާ ގުޅިގެން ފަސްކުރި ޓެކްސްގެ ސުންގަޑިތައް އޮގަސްޓު މަހަށް ހަމަވުމުންނާއި ފަސްކޮށްދިން ކުލިތައް ވެސް މިދިޔަ މަހު ލިބުމުން ކަމަށެވެ.


Musical.ly Ge Avaigai Jehi Dhivehin Ge Ahulaagu Fenah! - Vaguthu\nމިއުޒިކަލީގެ އަވައިގައި ޖެހި ދިވެހިންގެ އަޚްލާޤް ފެނަށް!\nކުޑަކޮށް ފަހަތަށް ޖެހިލާ ކާބަފައިންގެ ޒަމާނަށް ނަޒަރު ހިންގާލަމާ ހިނގާށެވެ. ފެންނަން އޮތީ ވަރަށް ރީތި މަންޒަރެކެވެ. ނިޤާބް އަޅާ މޫނު ނިވާކޮށްގެން ނުތިބި ނަމަވެސް ދިވެހިން އަންހެން ކަބަލުންގެ ތެރޭގައި އަދަބު އަޚްލާޤަކީ މުހިންމު އެއްޗެވެ. އެމީހުންގެ ވަނާ ތަކަކީ ކޮބައިކަން އެމީހުން ހަމަ ރަނގަޅަށްވެސް ދަނެއެވެ. މިއީ ނިޤާބް އަޅުއްވާ ފަރާތްތަކަށް ބުނަލާ ކުޑައިމީސް ބަހެއް ނޫނެވެ. ނަމަވެސް މިއަދުގެ ދިވެހި އަންހެން ކަނބަލުންނަށް ބުނެލަން ބޭނުންވާ ވާހަކައެއް ބުނުމަށްޓަކައި އެވާހަކަ ފެށުމަށް ބޭނުން ކުރި ޖުމްލައެވެ.\nޤައުމުގެ ތަރައްގީގެ ދުވެލީގެ ރަނގަޅު މިސްރާބަކަށް ދަތުރު ކުރަމުންދާއިރު، ހުޅަގުގެ މީހުންގެ އަވާގައިޖެހި ޤައުމުގެ ޒުވާނުން ބަވަނަވަންތަކަށް ވެއްޓޭތަން މިއަދު ދިވެހިން މިދަނީ ތަޖްރިބާކުރަމުންނެވެ. އިންސްޓަގްރާމް ފަދަ މީސްމީޑިޔާތަށް ދިވެހިންގެ ތެރެއަށް އާއްމު، ނުވެސް ދަންނަ ބައެއްގެ ކުރެން ލައިކް ހޯދުމަށް ތިމާ އަމިއްލަޔަށް "އޮރިޔާން" ވި ޒަމާން މިހާރު މިދަނީ މާޒީވަމުންނެވެ. މިއާއެދު ދިވެހިންގެ މައްޗަށް ބިންދާލާފައި މިވަނީ އެޔަށްވުރެ ނުބައި ވަބާއެއްމިވަނީ އާއްމުވެފައެވެ. "މިއުޒިކަލީ" ގެ ވަބާއެވެ.\nގިނަ ދިވެހިންގެ ތެރޭގައި މިހާރު މަޤްބޫލުވަމުން އަންނަ މިއުޒިކަލީއަކީ އެކްޓް ކުރަން ބޭނުންވާ ފަރާތްތަކަށް އޮތް ދޮރެކެވެ. ނަމަވެސް ދިވެހިން މިއުޒިކަލީގެ ބޭނުން ހިފަނީ އެންމެ އެދެވޭ ގޮތުގައޭ ދެންނެވޭކަށް ނެތެވެ. މިއުޒިކަލީގެ ވާހަކަ ވަރަށް ކުރީއްސުރެ އަޑު އިވެއެވެ. ނަމަވެސް ދިވެހިން މިއުޒިކަލީގެ ތެރެއަށް "ކޮތްޕިގަތް" އިރެއް ނޭނގެއެވެ.\nދިވެހިންގެ ތެރެއިން ބަޔަކު، މިއުޒިކަލީގެ ބޭނުން ކުރަން ފެށިކަން އެނގުނީ ފޭސްބުކްގެ ރަޙްމަތްތެރިއަކު "ގުޑް މޯނިންގް" ޖަހާފައި ދިވެހި ބަޔަކު ހިންގާ ޕޭޖްއެއްގައި އިން ދިވެހި އަންހެނެއްގެ ވީޑިއޯ ޝެއަރ ކޮށްލުމުންނެވެ. އެވީޑިއޯއާއި ބާއްޖަވެރި ހެނދުނަކާއި އޮތް ގުޅުމެއް އަދިވެސް ވިސްނާ ވިސްނާވެސް ނޭނގުނެވެ. ސިނކުޑީގައި މޮޑާން ތެތްކަމެއް ނެތީމާ ކަމަށްވެސް ވެދާނެއެވެ. އެވީޑިއޯގައި ގައިގެ ވަނާތަން ދައްކަމުން ކަރުގެ އެއްބައި ދައްކައިގެން ޖެހި ލަވައަކަށް ނުބަލާ ބުރުގާ އަޅަމުން ދިޔަ ދިއުމާއި ބާއްޖަވެރި ހެދުނަކާ ހުރީ ކޮން ގުޅުމެއްކަން ބުނެދެވޭނެ މީހެއް ހުރި ހެނެއް ހީއެއް ނުވެއެވެ.\nމިއުޒިކަލީގައި ދިވެހިން އުޅޭ ވާހަކަ އަޑު އިވުމުން، މޮޅު އެކްޓިންތައް ބަލާލުމަށް އެޔަށް ރަޙްމަތްތެރިއެއްގެ ފޯނުން ވަދެލީމެވެ. މުޅިންވެސް ފެނުނީ ފިރިހެނުން އެމީހުންގެ ރަޑުކަން ދެއްކުމާއި އަންހެނުން އެމީހުންގެ ވަނާތައް ދެއްކުމެވެ. އެކްޓްކުރަން މޮޅު ދިވެހިން ތެރެކޭ އެއްފަހަރުވެސް ނުބުނަމެވެ.\nގައުމުގެ މާޒީގެ ތަޖުރިބާތައް އަދުގެ ހާލަތުގެ ނިސްބަތުގައި މިންކޮށް ބަލާލާއިރު، އިންސްޓަގްރާމްގައި ލެވުނު ފޮޓޯތަކުގެ ސަބަބުން މިއަދު ލަދުގަނެފައި ތިބި އެތައް ދިވެހިންނެއް މިއަދު އެބަ ތިއްބެެވެ. މިއަދު އިންޓަރނެޓްއަށް ވީޑިއޯއެއް ދޫކޮށްލާއިރު، އެވީޑިއޯއަކީ ތިމާ ކިތަންމެ މުސްކުޅި ވިޔަސް ފެންނާނެ އެއްޗެއްކަން ހަނދާނުގައި ބަހައްޓަން ޖެހެއެވެ.\nޓިކް ޓޮކާއި ގުޅޭ އެތައް މަޢުލޫމާތު ތަކެއް\nޓިކް ޓޮކް ކުޅުން ހުއްޓާލި ހުރިހާ ދިވެހި އަންހެނުންނަށް މަރުޙަބާ!\nޖުލައި 20, 2018 19:14\nވ ރަގަޅު ވާހަކަ އެއް، މުޙައްމަދު އަރީޙް އަށް ވ ވެދުން ތިކަހަލަ ލިޔުން ތައް ގިނަ ކުރަން އެދެން، މިހާރު މީހުންގެ އަހްލާގު ވ.ގޯސް\nޖުލައި 20, 2018 19:56\nޢަގީދާ ބަލިކަށިވެ މީހާ ފާސިގުވާ ވަރަކަށް، އެމީހެއްގެ ލަދު ޙަޔާތް ކެނޑި އޮރިޔާންވުން ބޮޑުވާނެ. " ވޯޓް ގިނަކުރަން ޖަގަހަ ތަކުން މިޖަހާ ލަވަތަކަކީވެސް ވ ބޮޑު މުސީބާތެއް، އިސްލާުހު ކުރަން ތިބި ވެރިންގެ ދީނެއް ބިރެއްނެތީމަ ވާގޮތް. " ޔާ ﷲ އަޅަމެންގެ މިކުޑަ ކުޑަ ވަޠަން ސަލާމަތް ކުރައްވާށި... އާމީން."\nޖުލައި 21, 2018 12:40\nޖުލައި 20, 2018 21:33\nލަދުވެތިކަން ގެއްލިދިޔައީމަ ކޮންމެ ފަދަ ކަމެއްވެސް ކޮށްފާނެ ، ވަރަށް ވެސް ލަދެއްނެތީމަ ދޯ ބޮޑެތި ސިންގާ ފިރިހެނުން އަންހެނުން އުޅޭ ގޮތަށް ފާޑު ފާޑުގެ ވައްތަރު އެޖައްސަނީ ، ދެން ބަރަހަނާވާ އަންހެނުންގެ ވާހަކަ ރަނގަޅުވާނީ ނުދެއްކިއްޔާ....\nޖުލައި 21, 2018 00:21\nތި މިއުޒިކަލީ ހައްދުން ނެއްޓިގެންގޮސް ދެން ފެންނަންފަށާނެ ކަންކަން ތަސައްވުރުކޮށްްލަންވެސް ނަެނގޭ. ތީތި މިރާޖޭގައި ބުލޮކު ކުރަންވީ!\nޖުލައި 21, 2018 10:17\nއައްދޭ....! ހުރިހާކަމެއްވެސް ހުއްޓިފައި މިއޮންނަނީ އެކިޔާބިޓުންނާ ހަމައިގައެވެ. އެހެންކަމުން ފިރިހެނުންނަށް މިއޮންނަނީ ބިޓުންނަށް ތިއްތި ދެއްކުމެވެ. އެ ބިޓުން ނަށް އެންމެ މަގުބޫލު ސިފައެއް ޖައްސައިގެން ތިބެން ބޭނުންވެއެވެ. މިހާރު ބިޓުން ނަށް އެންމެކަމުދަނީ ބޮލުގެ އިސްތަށިގަނޑު ދިގުކޮށްފައި ހުޅިޖަހާފައި ތިބޭ މީހުން ނެވެ. އެމީހުން ތިބޭނީ ކަންފަތް ތޮރުފާފަ މުދިލާފަަެވެ. ދެން އަތުގެ އިނގިލި ތަކުގައި ރިހި ނޫނަސް ރިހިކުލައިގެ އަނގޮއްޓި އަޅާފައި ކަރުގައި ރިހިކުލައިގެ ފަލަ ޗޭނެއް އަޅާފައި ކުލީސައިކަލެއްގައި ދުއްވާފައި ދާއިރު ވާވާ ދެން އެވަރުގެ ކަމެއް ނެތެވެ.\nޖުލައި 21, 2018 12:43\nއަސްލް މުސްލިމުންގެ ލޮލަކަށް ރީއްޗެއްނުވާނެ..\nޖުލައި 21, 2018 13:00\nއަހަރުމެން ރަށު ހަޗިޕުވެސް މި މިއުޒިކަލީ އެއްގަ ޖެހި އަވަދިވެއްޖެ. ކޮަޓަރީ ހުންނަ ބެޑްޝީތްތައްވެސް ފަސްމަންޒަރަށް ލާންފަށަެިފި\nމި ޖެހުނީ ތިޔެއްވެސް ބަލާލަންތާ\nމިލިޔުމާއި ވަރަށް އެއްކޮޅު. ދިވެހި އަންހެނުން ވަރަށް ގޮތެއްފޮތެއްނެތް. މުސްލިމުންނަށްވެސް ހުތުރު!\nޖުލައި 24, 2018 08:26\nއެގްރީޑް، މާ މޮޅު ކަމަކަށް ދެއްކެންވެގެން، ބުރުގާ އަޅާފަ އެކަމަކު ލާ ޓަައިޓްް ޓޮޕް ކޮޅާ ޖިންސް ވަނާތައް އޭގެ ބައްޓަން ކަނޑާ ނަގާ ފާޅުވާވަރަށް ހާމަކޮށްދޭ ހެދުންތައް ލައިގެން، އުރަމައްޗާ ބުޑު ހަލަވަމުން ކިތަންމެ ގަޓް ވެފަ ވީޑިއޯ އަޕްލޯޑްކޮށް ކިތަންމެ ގިނަ ލައިކެއް ލިބުނަސް ތިޔެކޭ މިއުޅޭ ޕާޓޭމެންނެކޭ ނެއް ތަފާތެއް. ތި އަޅާ ބުރުގާތަކުން މީހާއަށްވާ އުނދަގޫތައް ނޫނީ އެހެން ކަމެއް ނުވާނެ. ތިޔަކީ އިސްލާމީ ބުރުގާއެއްވެސް ނޫން. އެހާ ލައިކް ބޭނުމިއްޔާ އޮރިޔާންހާލުގަ ތި ވީޑިއޯތައް ހަދާފަ އަޕްލޯޑްކުރުން މާ ރަނގަޅުނޫންތަ. ޔާ ﷲ، މި މިޔުޒިކަލީ އެޕްލިކޭޝަން ފަނާކުރައްވާށި.


2 Bulhaa Koalhumun, Ufaavaa Bulhalakaai Roan In Bulhaleh Feney - MP Saneef - Vaguthu\nއިކޮނޮމިކް މިނިސްޓަރ ފައްޔާޒް އިސްމާއީލްގެ އިތުބާރުނެތްކަމުގެ މައްސަލައެއް މަޖިލީހަށް ވެއްދުމުގެ މަސައްކަތް ކުރުމުންދާ މި ދަނޑިވަޅުގައި، "އުފާވާ ބުޅަލަކާއި ރޯން އިންނަ ބުޅަލެއް" ފެންނަ ކަމަށް، ރައްޔިތުންގެ މަޖިލީހުގެ ތިނަދޫ އުތުރު ދާއިރާގެ މެމްބަރު އަބްދުﷲ ސަނީފް ވިދާޅުވެއްޖެ އެވެ.\nސަނީފް މިގޮތަށް ވިދާޅުވެފައި ވަނީ އެމްޑީޕީގެ ތެރޭގައި ޚިޔާލުތަފާތުވުންތައް އުފެދިފައި ވަނިކޮށް ޕާޓީގެ ގައުމީ މަޖިލިސް މެންބަރުން ތިއްބަވާ ވަޓްސްއެޕް ގްރޫޕެއްގެ ތެރޭގައި "ކޯޅުން" އެންމެ ވަރުގަދަވީ ވަގުތު ދިވެހި ބަހުން ލިޔުއްވާފައި ފޮނުއްވި މެސެޖެއްގައެވެ.\nވަޓްސްއެޕް ގްރޫޕްގައި ދެކެވުނު ވާހަކަތައް ފެންނަ ސްކްރީންޝޮޓްތަކެއް މިހާރު ދައުރުވަމުން ދާއިރު، އެއިން ފެންނަނީ އެމްޑީޕީގެ ބައެއް މެމްބަރުންނާއި ރައީސް ނަޝީދުގެ އިތުރުން މިނިސްޓަރ ފައްޔާޒް އާއި ދެމެދު ޚިޔާލު ތަފާތުވެ ދެކެވިފައިވާ ވާހަކަތަކެވެ. މި ގްރޫޕް ތެރޭގައި މައްސަލަ ގޯސްވެ "ކޯޅުން ބޮޑުވީ، ރައީސް ނަޝީދު، ފައްޔާޒުގެ އިތުބާރު ނެތް ކަމުގެ މައްސަލަ ހުށަހެޅުއްވުމުގައި އެމަނިކުފާނު ވެސް ބައިވެރިވެވަޑައިގަންނަވާކަން ހާމަކުރެއްވުމުގެ ތެރޭގައެވެ.\nވަޓްސްއެޕް ގްރޫޕުތެރޭގައި ރައީސް ނަޝީދު ނުރުހުމުގެ މެސެޖުތައް ފޮނުއްވަމުން ދަނިކޮށް މެމްބަރު ސަނީފް ވިދާޅުވެފައި ވަނީ، "ދެ ބުޅާ ކޯޅުމުން އުފާވާ ބުޅަލަކާއި ރޯން އިންނަ ބުޅަލެއް ފެނޭ (ފެންނަން އޮތްތަނެއް ފެންނާނެ)" ކަމަށެވެ. ނަމަވެސް އޭނާ "ބުޅާ" ނިސްބަތް ކުރެއްވީ ސީދާ ކޮން ފަރާތަކަށް ކަމެއް ވިދާޅެއް ނުވެއެވެ.\nސަނީފްގެ މި މެސެޖަށްފަހު އޭނާ އިތުރު ވާހަކައެއް ގްރޫޕް ތެރޭގައި ދައްކާފައެއް ނުވެއެވެ. އަދި އެ މެސެޖަށް އިތުރު މެމްބަރަކުވެސް ނުވަތަ ރައީސް ނަޝީދު ވެސް އެއްޗެއް ވިދާޅެއް ނުވެއެވެ.\nގްރޫޕް ތެރޭގައި ރައީސް ނަޝީދު ވަނީ އެމްޑީޕީ ތެރޭގައި "ބްރޯ" ހެދިގެން އުޅެގެން ނުވާނެ ކަމަށް ވިދާޅުވެ ފައްޔާޒަށް އިންޒާރުވެސް ދެއްވާފައެވެ. އަދި "ފައްޔާޒުގެ އިތުބާރު ނެތް 30 މެމްބަރުން ސޮއި ކުރިކަމަށް ބުނުމުން ދެން ދިމާ ކުރަންވީ އެ މެމްބަރުންނަކާއި ނޫން" ކަމަށް ވެސް އެމަނިކުފާނު ވިދާޅުވެފައި ވެއެވެ.\nމިނިސްޓަރު ފައްޔާޒު މަގާމުން ދުރުކުރުމަށް ރައީސް ނަޝީދު ފާޅުގައި ނިކުންނެވުމާއި އެކު އެމަނިކުފާނަށް ތާއިދު ކުރާ އެމްޑީޕީގެ މަޖިލިސް މެންބަރުންނާއި ރައީސް ޞާލިހަށް ތާއިދު ކުރާ އެމްޑީޕީގެ މަޖިލިސް މެންބަރުންގެ މެދުގައި ދަނީ ބަހުގެ ހަމަލާތައް ބަދަލު ކުރެވި، "ކޯޅުން" އިތުރުވަމުންނެވެ.\nއޮގަސްޓް 14, 2020 01:26\nއާއިލާ ކުދިންކޮޅަށް ޕާޓީ ދީފައި އެހެންމީހުން ޕާޓީން ބޭރުވާކަށް ނުވޭތަ؟\nއޮގަސްޓް 14, 2020 02:18\nދެބުޅަލަކީ ދެ ރައީސުނން؟ އުފާވަނީ ކޯލިޝަން. ރޯން ތިބީ އެމްޑީޕީ ނިކަމެތި މެންބަރުން.\nއޮގަސްޓް 14, 2020 03:05\nރައްޔިތުން ފެލާ އަނިޔާވެރި ސަރުކާރު އިސްތިއުފާ\nއޮގަސްޓް 14, 2020 03:16\nއެކަކީ ދޮން ބުޅަލެއް@ އަނެކަކީ ކަޅު ބުޅަލެއް@ ދެން އޮތީ އެންމެ މުހިއްމު ބުޅާ އެއީ ވަގު ބުޅަ ލެއް\nއޮގަސްޓް 14, 2020 08:39\nއޮގަސްޓް 14, 2020 08:40\nއޮގަސްޓް 14, 2020 03:19\nމީނަ އަށް މިހިރީ ރުގިއްޔާ ކިޔަން ޖެހިފަައި@\nއޮގަސްޓް 14, 2020 07:07\nކަމެއް ނުވާތީ ކުޅޭޑްރާމާ...\nއޮގަސްޓް 14, 2020 08:18\nދރޯބުޅާ. ރައީސް ޞާލިޙް ވެރިކަންވެއްޓިދާނެތީ ހޭ ބުޅާ ގާސިމް. ޖުމްހޫރީ ޕާޓީއަށް ވެރިކަން ލިބޭނެތީ\nއޮގަސްޓް 14, 2020 08:34\nޜޮނީ ސަނީ ބުޅާ ހީކުރިވަރުގެ އާމްދަނީއެއް މަޖުލީހުން މިފަހަރަކު ނުލިބެ ގިސްލަ ގިސްލަފަ ސަނީބުޅާރޮނީ.\nއޮގަސްޓް 14, 2020 09:50\nލާދީނީ އިލްމުވެރިޔާ އީވާ މިކަމާމެދު ދެއްވާ ރައުޔެއް އެނގުނީމާ މިކަން އޮތްގޮތް ސާފުވާނީ.\nއޮގަސްޓް 14, 2020 10:29\nވައްކަންކޮއް މަލިއްޔަތު ހުސްކުރައްޏާ އެވާހަކަ ދައްކާނެ ޕާޓީމީހަކައްވިޔަސް ބުރޯ ހެދޭއިރު. ބައިލައިގެއް ތިބުމަކީ ގޯހެއް\nއޮގަސްޓް 14, 2020 14:17\nޙަމައެކަނި ފައްޔާޒުކުރާކަމެއްއުތަ؟ ާާާާާާާާާ\nއޮގަސްޓް 14, 2020 14:19\nވައްކަންކޮއް މަލިއްޔަތު ހުސްކުރައްޏާ\nޢެންމެ މީހެކުރާކަމެެއް ދޯ.\nއޮގަސްޓް 14, 2020 11:31\nމޑޕ މެމބްރެއް ކަމަކު މިނިވަން ކަމާއި ހިތްވަރާއި އެކު ބުނަންބޭނުްވާ އެއްޗެއް ޖެހިލުމެއްނެތި ބުނާ ހަމަ އެކަނި މަޖިލިސް މެމބަރު.\nއޮގަސްޓް 14, 2020 11:53\nމިގައުމު އިންޑިޔާއަށް ވިއްކާލާތީ ތިއިން ބުޅަލަކަށް އެކަންބޮޑެއްނުވި.\nއޮގަސްޓް 14, 2020 13:15\nތިކަން ތިހެންވީ ކުރީ ސަރުކާރާހުރެ\nއޮގަސްޓް 14, 2020 14:15\nބުޅާ ކޯޅެނީކީ ނޫން މީޑްރާމާ. ކަމެއްފޮރުވަން އަރުވާ ގޭސްގަޑެއް\nއޮގަސްޓް 15, 2020 13:39\nއެއުޅެނީ ބޮޑުވަޒީރުކަން ނުލިބިގެން


Diplomatic Relations | Mihaaru\nކުރީގެ ރައީސް މުހައްމަދު ނަޝީދު ސައުދީ އަރަބިއާ އަށް ކުރެއްވި ދަތުރުފުޅުގައި ރައީސް އަބްދުﷲ ޔާމީނާ ގުޅޭ އެއްވެސް ވާހަކައެއް ސަައުދީން ދައްކާފައި ނުވާ ކަމަށް ނަޝީދު މިއަދު ވިދާޅުވެއްޖެ އެވެ.\nއެމެރިކާގެ ސްޓޭޓް ޑިޕާޓްމަންޓުގެ ދެކުނު އަދި މެދުތެރޭ އޭޝިއާގެ ކަންކަން ބަލަހައްޓާ ބިއުރޯގެ އިސްވެރިޔާ އެލިސް ވެލްސް، އިންތިޚާބީ ރައީސް އިބްރާހިމް މުހައްމަދު ސޯލިހް (އިބޫ) އަދި...\nވެރިކަން ބަދަލުވުމުގެ މަރުހަލާ އަމާންކަމާ އެކު ކުރިއަށް ގެންދާނެ ކަމުގެ ޔަގީންކަން ހުރިހާ ފަރާތްތަކުން ދީފައިވާ ކަމަށް ޔޫރަޕިއަން ޔޫނިއަން (އީޔޫ) އިން ރާއްޖެއަށް ޒިޔާރަތްކުރި ވަފުދުން މިއަދު ބުނެފި އެވެ.\nއިބޫގެ ވެރިކަމުގައި ގުޅުން ބަދަހިކުރަން ބޭނުން: ޝީ\nރިޔާސީ އިންތިޚާބު ކާމިޔާބުކުރެއްވި އިބްރާހިމް މުހައްމަދު ސޯލިހް (އިބޫ) ގެ ސަރުކާރުގައި ރާއްޖެ އާއި ޗައިނާއާ ދެމެދު ގުޅުން އިތުރަށް ބަދަހިކުރަން ބޭނުންވާ ކަމަށް ޗައިނާގެ ރައީސް ޝީ...\nރާއްޖެ އަށް ފިޔަވަޅު އަޅާނެ ކަމަށް ބުނެ ޔޫރަޕިއަން ޔޫނިއަން (އީޔޫ) އިން އިންޒާރުދެމުންދާ ކަމަށާއި އެ އިންޒާރު ދިނުން ރައްޔިތުންގެ ހައްގުގައި ހުއްޓާލަން އެދިވަޑައިގަންނަވަން އިދިކޮޅުގެ ކެންޑިޑޭޓް، އިބްރާހިމް މުހައްމަދު ސޯލިހް (އިބޫ) އަށް ކެރިވަޑައިނުގަންނަވާނެ ކަމަށް ރައީސް އަބްދުﷲ ޔާމީން މިއަދު ވިދާޅުވެއްޖެ އެވެ.\nނެދަލެންޑްސްއާ ގުޅުން ކަނޑާލަން އެދި ޕާކިސްތާން މީހުން މަގުތަކަށް\nއިސްލާމްއާބާދު (އޮގަސްޓް 30) - އިސްލާމް ދީނަށް ފުރައްސާރަ ކުރަން ނެދަލެންޑްސް އިން ކާޓޫން ކުރެހުމުގެ މުބާރާތެއް ބާއްވާފައިވާތީ އެ ގައުމާ ސިޔާސީ ގުޅުން ކަނޑާލުމަށް އެދި ގޮވާލުމަށް ޕާކިސްތާނުގެ އެތައް ހާސް ބަޔަކު ވެރިރަށް އިސްލާމްއާބާދުގެ މަގުތަކަށް މިއަދު ނުކުމެއްޖެ އެވެ.


MTDC Hissaage Baazarunves Gelijje\nއެމްޓީޑީސީ ހިއްސާގެ ބާޒާރުންވެސް ގެއްލިއްޖެ\n-5months ago0- ސައިޒަން\nސަރުކާރާއި ރައްޔިތުން ހިއްސާވާ ޓޫރިޒަމް ކުންފުނި، މޯލްޑިވްސް ޓޫރިޒަމް ޑިވެލޮޕްމަންޓް ކޯޕަރޭޝަން، އެމްޓީޑީސީ، ހިއްސާގެ ބާޒާރުން ގެއްލިއްޖެއެވެ.\nމޯލްޑިވްސް ސްޓޮކް އެކްސްޗޭންޖްގެ ޑެއިލީ ޓްރޭޑިންގ ބޯޑަށް ބަލާއިރު، ބޯޑުގައި އެމްޓީޑީސީގެ ނަން ނެތްތާ ދެމަހަށްވުރެ ގިނަ ދުވަސްވެއްޖެއެވެ. ހިއްސާގެ ބާޒާރުގެ ޓްރޭޑިންގ ބޯޑުން އެމްޓީޑީސީ ގެއްލިފައިމިވަނީ އިންވެސްޓަރުންގެ އިތުބާރު ކުންފުންޏާއިމެދު އެއްގޮތަކަށްވެސް ނެތުމުންކަމަށް ކެޕިޓަލް މާކެޓްގެ ދާއިރާގައި ހަރަކާތްތެރިވާ ފަރާތްތަކުން ބުނެއެވެ.\n" އެމްޓީޑީސީ އާއިމެދު އިންވެސްޓްރުންގެ އިތުބާރު ގެއްލިއްޖެ. އެކަމުގެ ހެއްކެއް އެއީ ހިއްސާގެ ބާޒާރުގައި އެމްޓީޑީސީގެ ހިއްސާ މިއަދު ގަންނާނެ އަދި ވިއްކާނެ މީހަކުނެތް. އެމްޓީޑީސީގެ ހިއްސާ ދިހަ ރުފިޔާއަށްވެސް ގަންނާނެމީހަކު މިހާރުނެތް. ޓްރޭޑިންގ ބޯޑުގައި އެމްޓީޑީސީގެ ފެންނަން ނެތީ އެހެންވެ" އެމްޓީޑީސީގެ ހިއްސާދާރެއްގެ އިތުރުން އެކުންފުނީގެ ބޯޑުގައި މީގެކުރިން ސަރުކާރުގެ ފަރާތުން ތަމްސީލުކުރެއްވި ޑިރެކްޓަރަކު ނަން ނުޖެހުމަށް ޝަރުތުކޮށް ބުންޏެވެ.\nމޯލްޑިވްސް ސްޓޮކް އެކްސްޗޭންޖްގެ ތަފާސްހިސާބުތަކަށް ބަލާއިރު، ހިއްސާގެ ބާޒާރުގައި އެންމެފަހުން އެމްޓީޑީސީގެ ހިއްސާގެ މުއާމަލާތްކޮށްފައިވަނީ، މިއަހަރުގެ ޖުލައިމަހުގެ ދިހަވަނަ ދުވަހުއެވެ.\nހިއްސާގެ ބާޒާރުގައި މި ފަހަކަށް އައިސް އެމްޓީޑީސީގެ ހިއްސާގެ އަގުތައްވަނީ ރެކޯޑު އަދަދަކަށް ދަށަށްގޮސްފައެވެ. އެމްޓީޑީސީގެ ހިއްސާ މީގެކުރިން 500 ރުފިޔާއާއި ކައިރިކުރާ އަދަދަކަށް ވިއްކާފައިވާއިރު، ހިއްސާގެ ބާޒާރުގައި މިހާރު އެކުންފުނީގެ ހިއްސާގެ އަގުތައްވަނީ 10 ރުފިޔާއަށް ވެއްޓިފައެވެ.\nއެމްޓީޑީސީއަކީ ފަތުރުވެރިކަމުގެ މަންފާ ދިވެހިރައްޔިތުންނަށް ސީދާގޮތެއްގައި ހޯދައިދިނުމަށް ސަރުކާރުން 2006 ވަނަ އަހަރު އުފެއްދެވި ކުންފުންޏެކެވެ. އެމްޓީޑީސީ އުފައްދައި ސަރުކާރުން ވަނީ ތަބަކަކަށް ލާފައިދޭ އުސޫލުން ރިސޯޓް ތަރައްޤީކުރަން ގިނަ އަދަދެއްގެ ރަށްތައް އެކުންފުންޏަށް ދީފައެވެ. މީގެތެރެއިން ރިސޯޓް ތަރައްޤީކުރުމަށް 8 ރަށެއް ދިނެވެ. އަދި ސިޓީހޮޓަލެއް ތަރައްޤީކުރުމަށް ހއ އުލިގަމުން ބޮޑު ބިމެއް ވަނީ ދީފައެވެ. ނަމަވެސް މީގެ ތެރެއިން ތަރައްޤީކުރެވިފައިވަނީ ދެތިން ރަށެކެވެ.\nއެމްޓީޑީސީއަށް ޓޫރިޒަމް ވިޔަފާރިކުރަން ސަރުކާރުން ދިން ރަށްތަކުގެ ތެރެއިން އެކުންފުންޏަށް ގިނަ ރަށްތަކަކުން ވަނީ ބޮޑެތި ގެއްލުންތަކެއް ވެފައެވެ. މީގެ ތެރެއިން އެންމެބޮޑަށް ފާހަގަކޮށްލެވެނީ އުލިގަމް ސިޓީ ހޮޓަލެވެ. އުލިގަމް ސިޓީހޮޓަލުގެ އަމަލީ މަސައްކަތް ފަށައިގެން 30 އިންސައްތަ ނިމިފައިވަނިކޮށް މީގެ3އަހަރެއްހާ ދުވަހުގެ ކުރިން ވަނީ އެތަނުގެ މަސައްކަތް މުޅިން ހުއްޓިފައެވެ.\nއެމްޓީޑީސީ އުފެއްދިތާ 13 އަހަރު ފުރިފައިވާއިރު، ކުންފުނި އުފެއްދި ހަޤީޤީ މަޤްސަދު އެއްވެސް ވަރަކަށް ހާސިލްވަމުން ނުދާކަމަށް އެކުންފުނީގެ އާއްމު ހިއްސާދާރުން ކޮންމެ އަހަރެއްގެވެސް އަހަރީ އާއްމުޖަލްސާގައި ފާހަގަކުރެއެވެ. އެމްޓީޑީސީގެ އާއްމު ހިއްސާދާރުން ފާހަގަކުރާގޮތުގައި އެކުންފުންޏަށްވުރެ ފަހުން ޓޫރިޒަމް ވިޔަފާރިއަށް ނިކުތް ކުންފުނިތަކުން މިހާރުވެސް ދަނީ ޓޫރިޒަމް ވިޔަފާރީގައި ކާމިޔާބުކަމާއިއެކު ރިސޯޓްތައް ތަރައްޤީކޮށް ހިންގަމުންނެވެ.\nސިމްސިމް ސެލިއުލާއިން ބުނަނީ ފެނުގައި ޖެހިގެން މަރާމާތު ނުކުރެވޭ ފޯނެއް ނޯންނާނެކަމަށް!01 week ago\nކުންފުނިތަކުގެ ހަރަދު ކުޑަކުރަން ނުވަ ކަމެއް ކުރަން ފިނޭންސް މިނިސްޓްރީން އަންގައިފި 1 1 week ago\nވީއައިއޭ އަށް ދަތުރުކުރާ ފެރީތައް ލަފާ ފުރުން ޓެކްސީ ކިއު ސަރަހައްދަށް ބަދަލުކޮށްފި01 month ago\nގައުމީ ޝިޕިންގ ލައިން އުފެއްދުމުގެ މަސައްކަތް މިއަހަރު ފަށަނީ01 month ago\nއީއައިއޭއާއި ޚިލާާފްވުމުގެ ސަބަބުން އޮޅުވެލި ރިސޯޓް ޖޫރިމަނާކޮށްފި01 month ago\nއެސްޓީއޯ އިން ފިޔާ ކިލޯއެއް 40 ރުފިޔާއަށް02 months ago\nއުރީދޫގެ ޑިރެކްޓަރުންގެ ބޯޑަށް ކުރިމަތިލުމުގެ މުއްދަތު އިތުރުކޮށްފި01 month ago\nދިރާގުން "އީ-ސިމް" ގެ ޚިދުމަތް ތަޢާރަފްކޮށްފި01 month ago\nމަންޓާއިން ދެ ދިވެހިންނަށް ސްކައިޑައިވް ކުރުމުގެ ފުރުސަތުދެނީ01 month ago\nދިރާގު ޓީވީއަށް ޔޫއްްޕެ ޕްރޮޑަކްޝަންގެ އާ އުފެއްދުންތަކެއް!01 month ago


France in india ah jet vikki goiy balanee\nފްރާންސުން ރަފާލް ޖެޓްތައް އިންޑިއާއަށް ވިއްކި ގޮތް ބަލަނީ\nފްރާންސްގެ ރައީސް އިމަނުއެލް މެކްރޮން ރަފާލް ޖެޓަކުން ފައިބައި ވަޑައިގަންނަވަނީ\nފްރާންސުން ރަފާލް ޖެޓްގެ 36 ޖެޓް އިންޑިއާއަށް ވިއްކަން 2016 ގައި ހެދި ޑީލް އަލުން ބަލަން ފަށައިފި އެވެ. ފްރާންސްގެ ތަހުގީގީ ވެބްސައިޓް، މީޑިއާޕާޓްއިން ބުނާ ގޮތުން މި ވިޔަފާރީގައި ކޮރަޕްޝަން ހިންގާފައި ވެއެވެ. އަދި ވަކި ބަޔަކަށް ވަކިގޮތެއް ހަދައި ޑީލް ހަދާފައި ވަނީ މޫނަށް ބަލައިގެނެވެ.\nމީޑިއާޕާޓުން ބުނާ ގޮތުން ފްރާންސްގެ ނޭޝަނަލް ފައިނޭންޝަލް ޕްރޮސެކިޔުޓަރުގެ އޮފީހުން މި މައްސަލަ އަލުން ބަލަން ފަށާފައި ވަނީ މި އަހަރު ޖޫންގައި އެވެ. ފަނޑިޔާރުން މި މައްސަލައަށް މިހާރު ވަދެފައި ވާއިރު ފްރާންސްގެ ދެ ރައީސަކު މި ވިޔަފާރީގައި ޝާމިލްވާ ކަމަށް ވެސް ބުނެވެ އެވެ. ފަނޑިޔާރުންގެ ފޯކަސް މިވަގުތު ބޮޑަށް އޮތީ ވެސް ފްރާންސް ކޮޅުގަ އެވެ.\nއިންޑިއާއަށް ރަފާލް ޖެޓްތައް ވިއްކަން ހަދާފައި ވަނީ 9.3 ބިލިއަން ޑޮލަރުގެ ޑީލެއް ކަމަށް ވެއެވެ. މިއީ ދެ ގައުމެއްގެ ސަލާމަތާއި ކަރާމާތާ ގުޅުން ހުރި މުއާމަލާތެކެވެ. މީޑިއާޕާޓުން އެކުލަފާލާފައި އޮތް ރިޕޯޓުގައި ބުނާ ގޮތުން މިޑީލްގައި ޕޮލިޓިކަލް ކޮރަޕްޝަން އެކުލެވެ އެވެ. ސެކިއުރިޓީ އޮފިސަރުންނާއި ބޮޑެތި ވިޔަފާރިވެރިން ގާތް ގުޅުންތަކެއް މި ވިޔަފާރީގައި އޮތް ކަމަށް ވެސް ބުނެފައި ވެއެވެ.\nފްރާންސުން މިޑީލްގައި ސޮއި ކުރިއިރު ރައީސް ކަމުގައި ހުންނެވީ ފްރާންސްވާ އޮލާންޑް އެވެ. އިކޮނޮމީ އެންޑް ފައިނޭންސް މިނިސްޓަރަކީ ފްރާންސްގެ މިހާރުގެ ރައީސް އިމަނުއެލް މެކްރޮން އެވެ. އެއިރު ޑިފެންސް މިނިސްޓަރުގެ މަގާމުގައި ހުންނެވި ޖޯ އީވް ލިޑްރިއަން މިހާރު އަދާ ކުރައްވަނީ ފޮރިން އެފެއާޒް މިނިސްޓަރުގެ މަގާމެވެ.\nމި ޑީލްގައި އެއްވެސް ފަރުދަކު ވަޒީފާގެ ނާޖާއިޒު ފައިދާ ނަގައި ރިޝްވަތު ހޯދާފައި ވޭތޯ ޕްރޮސެކިއުޓަރުން ބަލާނެ އެވެ. އަދި ޖެޓްތަކުގެ ވިޔަފާރިން ފްރާންސްގެ މާލިއްޔަތަށް ވަންނަން ޖެހޭ އެއްވެސް މިންވަރެއް ލީކުވެފައި ހުރިތޯ ވެސް ބަލާނެ އެވެ. ސަރުކާރުގައި އެއިރު މިކަން ދެނެތިބިހާ ބަޔަކާ ސުވާލުކުރާނެ ކަމަށްވެ އެވެ.\nއިންޑިއާއިން ރަފާލް ޖެޓް ޑީލް ފްރާންސްއާއެކު ހަދާފައި ވަނީ ގައުމަށް އެންމެ ރަނގަޅު ގޮތަށް ނޫން ކަމަށް ބުނެވެ އެވެ. މިކަމާ ގުޅިގެން އިންޑިއާގެ ސިޔާސީ މަޝްރަހު މިހާރު އޮތީ ވަރަށް ބޮޑަށް އުދާސްވެފަ އެވެ.\nއިންޑިއާ ފްރާންސް ހިޔާނާތް


Badhalu kuranvee coach tha, philosophy tha?\nބަދަލު ކުރަންވީ ކޯޗްތަ، ފިލޯސަފީތަ؟\nމެންޗެސްޓާ ޔުނައިޓެޑްގެ ކޯޗް ނޯވޭގެ އޮލޭ ގަނާ ސޮލްޝަޔާ\nމެންޗެސްޓާ ޔުނައިޓެޑްގެ ކޯޗްކަން، އެލެކްސް ފާގަސަން 2013 ވަނަ އަހަރު ދޫކޮށްލި ފަހުން، ދާއިމީ ގޮތެއްގައި ވިނިން ޓީމެއް އުފެއްދުމަށް މެންޗެސްޓާ ޔުނައިޓެޑުން ކޯޗުން ބަދަލު ކޮށްފި އެވެ. ފާގަސަންގެ ބަދަލުގައި ފުރަތަމަ ޔުނައިޓެޑުން ހޯދީ ފާގަސަންގެ އަމިއްލަ ގައުމު ސްކޮޓްލޭންޑަށް ނިސްބަތްވާ ޑޭވިޑް މޮއިސް އެވެ. ފާގަސަންގެ ހިޔަނި ކަމަށް ސިފަ ކޮށް ޔުނައިޓެޑްގެ ކޯޗްކަން ހަ އަހަރުގެ ދިގު މުއްދަތަކަށް އޭނާ އާ ހަވާލު ކުރަން އެއްބަސްވުން ހެދި އެވެ.\nކޮންޓްރެކްޓަށް އެއް އަހަރު ނުވަނީސް، މޮއިސް މަގާމުން ދުރު ކުރި އެވެ. ޔުނައިޓެޑްގެ ހާލަތު ބަދަލު ކުރުމަށް ދުނިޔޭގެ ފެންވަރުގެ ދެ ކޯޗުން ކަމަށްވާ، ލުއިސް ވެންހާލް އާއި ހޯޒޭ މޮރީނިއޯ ވެސް ޔުނައިޓެޑްގެ ކޯޗް ކަމަށް ހަމަޖެއްސި އެވެ. އެއިން އެއްވެސް ކޯޗަކަށް ޔުނައިޓެޑްގެ ސަޕޯޓަރުން ބޭނުންވި ހިސާބަށް ޓީމެއް ނުގެންދެވުނެވެ. ފަހަރަކު ކޯޗެއް ވަކި ކުރަމުން އައިސް ޔުނައިޓެޑްގެ މިހާރުގެ ކޯޗް ނޯވޭގެ އޮލޭ ގަނާ ސޮލްޝަޔާ އާ މިދިޔަ އަހަރު ހަވާލު ކުރެވުނެވެ. ފާގަސަންގެ ކޯޗް ކަމުގެ ދަށުން ޔުނައިޓެޑަށް ކުޅުނު އޭނާގެ ދަރިވަރެކެވެ. ސޮލްޝަޔާ ކޯޗް ކަމަށް ހަމަޖެއްސިތާ އެއް އަހަރު ނުވަނީސް މިހާރު އޮތީ އޭނާގެ މަގާމާމެދު ސުވާލު އުފެދިފަ އެވެ. އޭނާ މަގާމުން ވަކި ކުރުމުގެ ބިރު މިހާރު ކުރިމަތީގައި އެބައޮތެވެ.\nވިޔާފަރީ ފައިދާގެ ގޮތުގައި ޖޫން 30 ގެ ނިޔަލަށް އެއް އަހަރުތެރޭ، 772 މިލިއަން ޑޮލަރުގެ ފައިދާ އެއް ޔުނައިޓެޑަށް ޖެހިފައި ވެއެވެ. މިއީ ކުލަބުގެ ތާރީހްގައިވެސް ރެކޯޑު މިންވަރެކެވެ. ދެން ޔުނައިޓެޑަށް މަދުވަނީ ކޮން އެއްޗެއް ހެއްޔެވެ؟\nމި ސީޒަންގައި އެ ޓީމުން ދައްކަމުންދާ ކުޅުމާއެކު އެއީ ވޭތުވެދިޔަ 30 އަހަރުތެރޭ އެޓީމުން އެންމެ އުނދަގޫކޮށް ފެށި ފުރަތަމަ ސީޒަނެވެ. ކުރީން 1989 ވަނަ އަހަރު އަށް ޕޮއިންޓާއެކު ޔުނައިޓެޑް 13 ވަނައިގައި ސީޒަން ނިންމި އެވެ.\nމި ސީޒަންގައި ކުޅުނު އަށް މެޗުން ޔުނައިޓެޑަށް ލިބިފައި ވަނީ ނުވަ ޕޮއިންޓެވެ. އެ ޓީމު އޮތީ ރެލިގޭޝަން ޒޯނާ ދެ ޕޮއިންޓާ ކައިރީގަ އެވެ. އިނގިރޭސި ފުޓްބޯޅައިގައި ޔުނައިޓެޑްގެ އެންމެ ބޮޑު ވާދަވެރިޔާ ލިވަޕޫލް އޮތީ އަށް ޕޮއިންޓްގެ ލީޑަކާއެކު އެއް ވަނައިގަ އެވެ. ލީގްގެ އަށް މެޗުގައި ޔުނައިޓެޑަށް ޖެހިފައި ވަނީ ނުވަ ލަނޑެވެ. އޭގެ ތެރެއިން ހަތަރު ލަނޑު ކާމިޔާބު ކުރީ ސީޒަންގެ ފުރަތަމަ މެޗުގަ އެވެ. ޔުނައިޓެޑްގެ ހާލަތާ ބެހޭގޮތުން އެ ޓީމުގެ ކުޅުންތެރިންނަށް ވެސް ތަފްސީލެއް ދޭކަށް ނޭންގެ އެވެ.\n"އަހަންނަކަށް ނޭންގެ މި ވަމުންދާ ގޮތެއް." ޔުނައިޓެޑްގެ ކީޕަރު ޑެވިޑް ޑެހެއާ ބުންޏެވެ. ސޮލްޝަޔާ ވެސް ބުނީ މުހިންމު ކުޅުންތެރިންތަކެއް ނުލައި ނިއުކާސަލް ޔުނައިޓެޑާ ދެކޮޅަށް ކުޅެން ޖެހުމުން ބޭނުންވި ގޮތަށް މަސައްކަތް ނުކުރީ ކަމަށެވެ. އެހެންނަމަވެސް މިހިނގަމުންދާ ކަންކަމަކީ ހަމައެކަނި އެންމެ މެޗަކާ ގުޅުން ހުރި ކަންކަމެއް ނޫނެވެ. ޔޫރޮޕާ ލީގްގައި ހޮލެންޑްގެ އޭޒްއަލްކުމާ އާ ދެކޮޅަށް ކުޅުނު މެޗުގައިވެސް ލަނޑު ޖަހާނެ ފުރުސަތެއް ވެސް ޔުނައިޓެޑަށް ތަނަވަހެއް ނުކުރެވުނެވެ.\nޔުނައިޓެޑް ހިންގުމުގައި އެންމެ އިސްކޮށް ހަރަކާތްތެރި ވަމުންދާ ކުލަބުގެ އެގްޒެކެޓިވް ވައިސް ޗެއާމަން އެޑް ވުޑްވާޑް ވިދާޅުވަނީ ޔުނައިޓަޑުން ކުރިއަށް ދާނީ މުސްތަގުބަލަށް ޕްލޭނަކާއެކުގައި ކަމަށެވެ.\n"އަހަރެމެންް ކުރިއަށް ދާނީ، ދުރު މުސްތގުބަލުގެ ޕްލޭނަކާއެކު، ކުރު ރާސްތާ ޓާގެޓަކަށް އެކަމުން އަސަރައް ނުކުރާނެ،" އޭނާ ވިދާޅުވެފައި ވެއެވެ. "މިކުރާ އިންވެސްޓްމެންޓާ މެދު އަހަރެމެންނަށް ވަރަށް އިތުބާރު އެބައޮތް، ވަރަށް މުހިންމު ކަމެއް އޮލޭ [ސޮލްޝަޔާ] ކުރިމަގަށް ކުރާ މަސައްކަތާމެދު ކެތްތެރިވުން، އަހަރެމެން މިތިބީ އިނގިރޭސ ފުޓްބޯޅައިގެ އެންމެ އުހަށް ދެވޭނެ ކަމުގެ ޔަގީން ކަމާއެކު."\nކުލަބުންވެސް ބުނަމުން ދަނީ، ސޮލްޝަޔާއަށް އިތުބާރު އެބައޮތް ކަމަށެވެ. އެހެން ނަމަވެސް ފުޓްބޯޅައިގައި އަބަދު ކެތްތެރިކަމުގެ ފިލޯސަފީ މަސައްކަތެއް ނުކުރާނެ އެވެ. ހާއްސަކޮށް ޔުނައިޓެޑް ފަދަ ކުރިން ކާމިޔާބު ހޯދާފައިވާ ބޮޑެތި ކުލަބުތަކުގައި އެ ވިސްނުން ދެމެހެއްޓުމަކީ ވެފައި އޮންނަނީ އުނދަގޫ ކަމަކަށެވެ.\nފާގަސަންގެ ޔުނައިޓެޑާ ކައިރިއަށްވެސް ލިވަޕޫލަށް ނުދެވޭ


BML Guesthouses Maldives Conference maadhamaa fashanee\nބީއެމްއެލް ގެސްޓްހައުސް ކޮންފަރެންސް މާދަމާ ފަށަނީ\nކޮންފަރެންސް އޮތީ ދަރުބާރުގޭގައި\n150 ގެސްޓްހައުސް ވެރިން ބައިވެރިވޭ\nރާއްޖޭގައި 300 އަށްވުރެ ގެސްޓްހައުސް\nބީއެމްއެލް ގެސްޓް ހައުސް ކޮންފަރެންސުގެ ތައްޔާރީތައް.--\nބީއެމްއެލް، ގެސްޓްހައުސް މޯލްޑިވްސް ކޮންފަރެންސު ދަރުބާރުގޭގައި މާދަމާ ފަށަން ތައްޔާރު ވެއްޖެ އެވެ.\nރާއްޖޭގެ މާކެޓިން އަދި ޕީއާރު ފާމެއް ކަމަށްވާ މޯލްޑިވްސް ގެޓްވޭސް އިން އިންތިޒާމުކޮށްގެން ބާއްވާ ގެސްޓްހައުސް ކޮންފަރެންސުގައި 150 އަށްވުރެ ގިނަ ގެސްޓްހައުސް އޯނަރުން ބައިވެރިވެ އެވެ. ރާއްޖޭގެ ގެސްޓް ހައުސްތަކުގެ ވެރިންނާއި އިސް ފަރާތްތައް އެއް ފުރާޅެއްގެ ދަށުގައި ބައްދަލުވުމާ މި ބޮޑު ބައްދަލުވުމުގެ ޕާޓްނަރުގެ ގޮތުގައި 15 ފަރާތެއް ބައިވެރިވާނެ އެވެ. މި ކޮންފަރެންސް އޮންނަނީ ދަރުބާރުގޭގައި އެއް ދުވަހުގެ މުއްދަތަށެވެ. މި ބައްދަލުވުން ފެށުމަށް ހަމަޖެހިފައިވަނީ ހެނދު އެވެ.\nގެސްޓް ހައުސް ކޮންފަރެންސުގައި "އެކްސްޕާޓް ސްޕީކާސް" ގެ ގޮތުގައި ބައިވެރިވާ ބައެއް ތަޖުރިބާކާރުންގެ ތެރޭގައި މަޓާޓޯގެ ރައީސް އަބްދުﷲ ގިޔާސް އާއި ސީއެމްޑީއޭގެ ސީއީއޯ އަހުމަދު ނަސީރު އަދި މެގަ މޯލްޑިވްސްގެ ޑިރެކްޓަރު މިފްޒާލް އަހުމަދު އާއި އެމެރިކަން އެކްސްޕްރެސް ކާޑުގެ އޭޝިޔާ ޕެސިފިކްގެ ޑިރެކްޓަރު ކުރުސް ދަސްތޫރު ހިމެނެ އެވެ. މީގެ އިތުރުން އެކްސްޕާޓު ސްޕީކާސްގެ ތެރޭގައި ހިމެނޭ ބޭފުޅުންގެ ތެރޭގައި އިންޑިޔާގެ އެންމެ ބޮޑު ޓްރެވަލް އޮންލައިން އެކްސްޕީޑިޔާގެ ސީނިޔަ މާކެޓިން މެނޭޖަރު އަބޭ ކަންނާގެ އިތުރުން ބުކިން ޑޮޓްކޮމްގެ އެކައުންޓެންޓް މެނޭޖަރު ސީސާން ޖޯންސަން އާއި ވިސްޓާ ރޫމްގެ ކޯފައުންޑަރު އަމިތު ހިމެނިވަޑައިގަނެ އެވެ.\nގެސްޓްހައުސް ކޮންފަރެންސުގައި ބައިވެރިވެރިންނަށް ދޭ އިނާމުތަކުގެ ތެރޭގައި މެއިން ޕާޓްނަރު، ލިލީ އިންޓަނޭޝަނަލްއިން ހާއްސަ ހަދިޔާއެއް ދޭނެ އެވެ. އަދި ޕްރިމިއަމް ޕާޓްނަރުންގެ ތެރޭގައި ހިމެނޭ ހަސަންމެރިން އިން މާކިއުރީ އައުޓްބޯޑު އިންޖީނެއް ދޭނެ އެވެ. އެލައިޑް އިންޝުއަރެންސުން ހާއްސަ ހަދިޔާއެއް ދޭނެ އެވެ. މީގެ އިތުރުން ދިރާގުން ވެސް ހާއްސަ ހަދިޔާއެއް ދޭއިރު، އެސްޓީއޯ އިން ޓީވީއެއް ދެ އެވެ. މީގެ އިތުރުން އިނާމު ހުށަހަޅާފައިވާ ޕާޓްނަރުންގެ ތެރޭގައި ކޮޕިއާޕްލަސްއިން އޯލް އިން ވަން ޕްރިންޓަރެއް ދޭއިރު، މޯލްޑިވްގޭސްއިން ސެންފޯޑް ބްރޭންޑުގެ ސާމާނު ދެ އެވެ. މީގެ އިތުރުން ޑީޓެކުން ހާއްސަ އޮފާއެއް އެ ކުންފުނިން ވިއްކާ އުފެއްދުންތަކުން ދޭނެ އެވެ. އަދި ކޮކާކޯލާއިންވެސް ހާއްސަ އޮފާއެއް ދޭއިރު، އެފްސެވަން ޕްރިންޓާސްއިންވެސް ހާއްސަ އޮފާއެއް ދެ އެވެ. އަދި އެފްއެސްއެމްއިންވެސް ހާއްސަ އޮފާއެއް ދޭނެ އެވެ.\nމި ބައްދަލުވުމުގައި ބޭރުގެ ޓްރެވަލް އެޖެންޓުންވެސް ބައިވެރިވެފައިވެ އެވެ.\nރާއްޖޭގެ ގެސްޓްހައުސް ވިޔަފާރިވެރިންނަށް ބާއްވާ މި ބައްދަލުވުމުގެ އޮންލައިން މީޑިޔާ ޕާޓްނަރަކީ "އަވަސް" އޮންލައިންނެވެ.\nގުޅިން ޓޫރިސްޓުންނަށް މަރުހަބާ ކިޔައިފި\nކައުންސިލް ހުއްދަ: ގެސްޓްހައުސްތައް ތާށިވެފައި!


SunOnline: Addu gai India consulate eh alhaakah adhi nuninman: Raees\nއައްޑޫގައި އިންޑިއާ ކޮންސިއުލޭޓެއް އަޅާކަށް އަދި ނުނިންމަން: ރައީސް\nމުހައްމަދު މުޒައްޔިން ނާޒިމް 26 May 2021, 01:11\nރައީސް ސޯލިހާއި އިންޑިއާގެ ބޮޑު ވަޒީރު: އައްޑޫގައި އިންޑިއާ ކޮންސިއުލޭޓެއް އަޅާކަށް އަދި ނުނިންމާކަމަށް ރައީސް -- ފޮޓޯ/ ރައީސް އޮފީސް\nއައްޑޫ ސިޓީގައި އިންޑިއާގެ ކޮންސިއުލޭޓެއް އެޅުމަށް މި ސަރުކާރުން އަދި ނިންމާފައިވާ ނުވާ ކަމަށް ރައީސް އިބްރާހިމް މުހައްމަދު ސޯލިހް ވިދާޅުވެއްޖެ އެވެ.\nއައްޑޫގައި އިންޑިއާގެ ކޮންސިއުލޭޓެއް ގައިމް ކުރުމަށް މިދިޔަ އަންގާރަ ދުވަހު އެ ގައުމުގެ ކެބިނެޓުން އޮތީ ނިންމާފައެވެ.\nރޭ ރައީސް އޮފީހުން ބޭއްވި ނޫސްވެރިންގެ ބައްދަލުވުމުގައި އެކަމާ ގުޅޭ ގޮތުން ނޫސްވެރިޔަކު ކުރި ސުވާލަށް ޖަވާބު ދެއްވަމުން ރައީސް ވިދާޅުވީ، އެއީ އެގައުމުގެ ނިންމުމެއް ކަމަށާއި އެ ނިންމުން އިންޑިއާގެ ފަރާތުން ރަސްމީކޮށް ރާއްޖެއާ ހިއްސާ ކުރާނެ ކަމަށް އެމަނިކުފާނު ވިދާޅުވި އެވެ. އަދި ދެ ގައުމުގެ ޑިޕްލޮމެޓިކް ގުޅުމުގެ ތެރެއިން އެއް ފަރާތުން އަނެއް ފަރާތަކަށް އެދޭ އެދުންތައް ފުރިހަމަކުރަން ދެކެވެން ޖެހޭ ވާހަކަތައް އެކަމުގައި ދެކެވޭނެ ކަމަށް ރައީސް ވިދާޅުވި އެވެ.\nއަޅުގަނޑުމެން އަދި ޑިސިޝަނެއް އެއަކު ނުނަގަން. އެނގިވަޑައިގަންނަވާނެ އިންޑިއާ އާއި ރާއްޖެއާ ދޭތެރޭގައި އެބަ އޮތް ވަރަށް ގާތް ގުޅުމެއް. އަދި އަވަށްޓެރި އެހެން ގައުމުތަކާ އެކީގައި ވެސް އެބަހުރި،" ރައީސް ވިދާޅުވި އެވެ\nރައީސް ވިދާޅުވީ، އިންޑިއާގެ ވެރިރަށް ނިއުދިއްލީގައި ރާއްޖޭގެ ހައިކޮމިޝަން ހުންނަ އިރު، އެ ގައުމުގެ ތުރިވަަނަންތަޕޫރަމްގައި ރާއްޖޭގެ ކޮންސިއުލޭޭޓެއް ހުންނަ ކަމަށެވެ. އެހެންވީމާ އިންޑިއާގެ ނިންމުމާ ދޭތެރޭ ވިސްނަން ޖެހޭ ކަމަށް ވެސް ރައީސް ވިދާޅުވި އެވެ.\nއިންޑިއާ ކެބިނެޓް ނިންމުމުގައި ބުނެފައި ވަނީ ރާއްޖެއަކީ، އިންޑިއާ އިން ގެންގުޅޭ "ނައިބަހުޑް ފަސްޓް ޕޮލިސީ" އާއި ސެކިއުރިޓީ އެންޑް ގްރޯތު ފޯ އޯލް އިން ދަ ރީޖަން (ސާގަރް)ގެ ދަށުން ވަރަށް މުހިންމު ގައުމެއް ކަމަށެވެ. އަދި ރާއްޖެ އާއި އިންޑިއާ އަކީ ސަގާފީ ގޮތުންނާއި ދީނީ ގޮތުންނާއި ބަހަވީ ގޮތުން އެއްގޮތްކަމެއް ހުރި ދެ ގައުމު ކަަމަށާއި އަދި ވިޔަފާރީގެ ގުޅުން ވެސް ބަދަހި ދެ ގައުމުކަން ފާހަގަކޮށްފައިވެ އެވެ.\nރައީސް އިބްރާހީމް މުހައްމަދު ސޯލިހުގެ ވެރިކަމުގައި، ދެ ގައުމުގެ ގުޅުން އާ ހަރުފަތަކަށް ގޮސްފައިވާކަން ފާހަގަކުރަމުން އިންޑިއާ އިން ބުނީ އައްޑޫގައި ކޮންސިއުލޭޓެއް ގާއިމުވެގެން ދިއުމުން، ރާއްޖޭގައި އިންޑިއާގެ ޑިޕްލޮމެޓިކް ޕްރެސެންސް އިތުރަށް ވަރުގަދަ ވާނެ ކަމަށެވެ.


Verimeehaa maraalumuge kushugai haaleh hahyarukoffi\nވެރިމީހާ މަރާލުމުގެ ކުށުގައި ހާލެއް ހައްޔަރުކޮށް ކޯޓަށް\nވެރިމީހާ މަރާލި ހާ: އިންޑިޔާގައި ވަނީ މި ހާ ހައްޔަރުކޮށްފައި\nއިންޑިޔާގެ ތެލަންގަނާގައި މިދިޔަ ހޮނިހިރު ދުވަހު ހިނގި ވަރަށް އަދަޔާހިލާފު ހާދިސާއެއްގައި ހާލެއް ކުށްވެރިވެ ފުލުހުން އެ ހާ ހައްޔަރު ކޮށްފި އެވެ. ހައްޔަރުކުރީ ޖަގްޓިއާލް ޑިސްޓްރިކްޓްގައި އޮތް ކޮކް ފައިޓް ނުވަތަ ހާ ތެޅުމުގެ މުބާރާތެއްގައި ބައިވެރި ކުރި ހާލެކެވެ.\nއެ ސަރަހައްދުގެ ފުލުހުން ބުނި ގޮތުގައި ހާލުގެ ކުށަކީ ވެރިމީހާ މަރާލުމެވެ. އެއީ އެ ސޮރު ގަސްތުގައި ކުރި ކަމެއް ނޫން ކަމަށާއި އެކަން ދިމާވީ އެކްސިޑެންޓަކުން ކަމަށް ވެސް ފުލުހުން ބުނެފައި ވެއެވެ.\nމި އެކްސިޑެންޓް ހިނގަން ދިމާވީ ހާލުގެ ފައިގައި ވަޅިއެއް ބަނދެ ތަޅާފޮޅަން ތައްޔާރު ކުރަނި ކޮށެވެ.\nމި ހާލަކީ ތަނުގުއްލާ ސަތީޝް، 45، ގެ ހާލެކެވެ. މި ފެބްރުއަރީ މަހުގެ 22 ވަނަ ދުވަހު ސަތީސް އޭނާގެ ހާ ގޮވައިގެން "ކޮކް ފައިޓެއް" ގައި ބައިވެރި ކުރަން ދިޔަ އެވެ. ހާ ތަޅުވާ މުބާރާތަކީ މުޅިން މަނާ ކޮށްފައި އޮތް ކަމެއް ނަމަވެސް އެ ތަނަށް އެސޮރު ގެންގޮސް ގަދަ ކަމުން އެސޮރުގެ ފައިގައި ވަޅި ބަންނަން އުޅުމުން އެ ސޮރު ގަދަ ހަދައި ތެޅިފޮޅިގަނެ ސަލާމަތްވާން މަސައްކަތް ކުރަނިކޮށް އެ ސޮރު ފައިގައި ބަނދެފައި އިން ވަޅިން ވެރިމީހާ އުކުޅުވަޅުގައި އެޅި ވަރަށް ބޮޑަށް ކަފައިގެން ދިޔައީ އެވެ.\nކަފައިގެން ދިޔަ ތަނުން ވަރަށް ގިނައިން ހޯސްލާފައި ލޭ ފައިބަން ފެށުމުން ވަގުތުން އެމްބިއުލެންސް ގެނެސްގެން ސަތީސް ހޮސްޕިޓަލަށް ގެންދިޔަ އެވެ. ނަމަވެސް ހޮސްޕިޓަލަށް ގެންދިޔައިރު ވެސް އޭނާ އޮތީ މަރުވެފައި ކަމަށް އޭނާ ބެލި ޑޮކްޓަރުން ބުނެފައި ވެއެވެ.\nކޮކްފައިޓަކީ ތެލަންގަނާ ޑިސްޓްރިކްޓްގައި މުޅިން މަނާ ކޮށްފައި އޮތް ކަމެކެވެ. ނަމަވެސް ބައެއް މީހުން ސިއްރު ސިއްރުން މުބާރާތްތައް އިންތިޒާމް ކޮށްގެން ބާއްވަނީ އެވެ.\nވެރިމީހާ މަރުވުމުން ފުލުހުން ހާ ހައްޔަރު ކޮށްގެން ޕޮލިސް ސްޓޭޝަނަށް ގެންދިޔަ އެވެ. އަދި އެސޮރަށް ކާންދީ ބޯންދީގެން މިހާރު ފުލުހުންގެ އޮފިޝަލަކު ދަނީ ހާ ބަލަހައްޓަމުންނެވެ. ހާ ހައްޔަރުކޮށްފައިވާ ކަމަށް އެ ލޯކަލް މީޑިއާއިން ބުނާ ޚަބަރުތައް ފުލުހުން ދޮގު ކުރެ އެވެ. ފުލުހުން ބުނީ އެ ސޮރު އިނީ ހައްޔަރުކޮށްފައި ނޫން ކަމަށެވެ. ނަމަވެސް ކޯޓަށް ހާޒިރުކޮށް އެ ސޮރަށް ހަދާނެ ގޮތެއް ފަނޑިޔާރު ނިންމަން ދޫކޮށްލާނެ ކަމަށެވެ.\nމަތިންދާބޯޓުގައި ފޮޓޯޖެހުމުން ސޯނޫ ހަނދާންވީ މާޒީ\nރާމްދާސް: ފާއިތުވީ 32 އަހަރުއްސުރެ ހިލަ ކާ މީހެއް


Girifushin 35 sifain positive, thamreen thah huttaalaifi | Jazeera\tގިރިފުށިން 35 ސިފައިން ޕޮޒިޓިވް، ތަމްރީންތައް ހުއްޓާލައިފި - Jazeera\nގިރިފުށިން 35 ސިފައިން ޕޮޒިޓިވް، ތަމްރީންތައް ހުއްޓާލައިފި\nމޫސާ ރަޝީދު August 21, 2020 138 views0\nސިފައިން ތަމްރީން ކުރާ މަރުކަޒު، ކ. ގިރިފުށިން 35 މީހަކު ކޮވިޑް-19 އަށް ޕޮޒިޓިވްވެއްޖެ އެވެ.\nހެލްތު ޕްރޮޓެކްޝަން އެޖަންސީ (އެޗްޕީއޭ)ގެ އޮފިޝަލަކު ވިދާޅުވީ ގިރިފުށިން ފުރަތަމަ ހަތަރު މީހަކު ޕޮޒިޓިވްވި ކަމަށާއި އޭގެ ފަހުން ފަސް މީހަކު ޕޮޒިޓިވްވި ކަމަށެވެ. އަދި މިއަދު އެ ރަށުން 26 މީހަކު ޕޮޒިޓިވްވި ކަމަށާއި ޖުމުލަ އަދަދު 35 އަކަށް އަރާފައިވާ ކަމަށެވެ.\nއެނގިފައިވާ ގޮތުގައި މިކަމާ ގުޅިގެން ގިރިފުށީގައި ކުރިޔަށް ދިޔަ ތަމްރީންތައް ވަނީ މެދުކަނޑާލައިފަ އެވެ. އަދި ބައެއް ސިފައިން ވަނީ ކަރަންޓީންކޮށްފަ އެވެ. މިކަމާ ގުޅޭ ގޮތުން އެމްއެންޑީއެފްގެ ބަހެއް އަދި ނުލިބެ އެވެ.\nނުރައްކާތެރި ކޮވިޑް-19 މުޅި ދުނިޔޭގައި ފެތުރެމުންދާއިރު ރާއްޖޭގައި ވެސް އެ ބަލި ވަރަށް ގަދައަށް ފެތުރެމުން އެބަދެ އެވެ. އެޗްޕީއޭގެ ތަފާސްހިސާބުތަކުން ދައްކާ ގޮތުން މިއަދު އެކަނިވެސް 200 އާ ގާތް ކުރާ އަދަދަކަށް ވަނީ މީހުން އެ ބައްޔަށް ޕޮޒިޓިވްވެފަ އެވެ. އަދި މިހާރު ކޮވިޑް-19 ޖެހޭ މީހުންގެ ތެރެއިން ނިސްބަތުން ގިނައީ ދިވެހިންނެވެ.\nމިހާތަނަށް ފަރުވާއެއް ހޯދިފައި ނުވާ މި ވައިރަސް ޖެހިގެން މިހާތަނަށް ރާއްޖެއިން ވަނީ 26 މީހަކު މަރުވެފަ އެވެ.


Thibaage' Landudhandithah Anekun Gaathu Nubunan Vee Sababu! - TrendingRED\nތިބާގެ ލަނޑުދަނޑިތައް އަނެކުން ގާތު ނުބުނަންވީ ސަބަބު!\n2 ސެޕްޓެމްބަރ 2017 - 22:00\nތިބާގެ ލަނޑުދަނޑިއަކީ ކޮބައި ހެއްޔެވެ؟ ކޯހުން އެއްވަނަ ހޯދުން ހެއްޔެވެ؟ ނުވަތަ ވަކިވަރަކަށް ބަރުދަން ލުއިކުރުން ހެއްޔެވެ؟ ނުވަތަ ވަކިގަނޑިއަކަށް ހޭލަން އާދަކުރުން ހެއްޔެވެ؟ އެހެން ކަމަށްވަނީނަމަ ތިމާގެ ލަނޑުދަނޑި މީހުން ކައިރީ ނުބުނެ ގަނޑެއްގައި ލިޔެލާށެވެ. މީހުން ކައިރީ ނުދައްކާށެވެ. ސަބަބުތޯއެވެ؟ ސަބަބަކީ މީހުން ހަސަދަވެރިވެދާނެތީއެއް ނޫނެވެ. ސަބަބަކީ ތިބާގެ ލަނޑުދަނޑިއަށް ވާސިލްވުމުގެ ކުރިން އެހެން މީހުން ކައިރީ އެވާހަކަ ދެއްކުމަކީ ތިބާ ލަނޑުދަނޑިއަށް ވާސިލްވުމަށް ތިބާ ކުރަންޖެހޭ މަސައްކަތް ތިމާއަށް ގޯސްކޮށް ވަޒަންކުރެވުމަށް މެދުވެރިވާ ސަބަބެކެވެ.\nނޭގުނު ހެއްޔެވެ؟ އަދި އިތުރަށް ކިޔައިދީފާނަމަވެ. މިސާލަކަށް ވިސްނާލަމާ ހެއްޔެވެ! މީހަކު ބޭނުން ވަނީ މެރަތޯންއެއްގައި ދުވާށެވެ. ނަމަވެސް މެރަތޯނުގައި ދުވުމުގެ ކުރިން އެވާހަކަ އެހެން މީހުން ކައިރީ ދައްކާނަމަ ތިބާގެ ލަނޑުދަނޑި ހާސިލްނުވަނީސް މީހުންގެ ތަޢުރީފާއި ބަލައިގަތުން ލިބޭނެއެވެ. ދެން ވާނެ ގޮތަކީ ލަނޑުދަނޑި ހާސިލްވުމުގެ ކުރިން އުފާވެ މީހުންގެ ބަލައިގަތުން ހާސިލްވިކަމުގެ އިހްސާސްއެއް ކުރެވޭނެއެވެ. އޭރުން ތިބާ ކުރަންވާ މަސައްކަތުގެ ބުރަކަން ރަނގަޅަށް ވަޒަން ނުކުރެވިދާނެއެވެ. މިހެން ހުއްޓައި ލަނޑުދަނޑިއަށް ހާސިލްވާން އުދަނގޫ ވާން ފެށުމުން އަވަހަށް ހިތްވަރު އެލުވައިލާ ގޮތް ވާނެއެވެ.\nދިރާސާއެއްގައި2ގުރޫޕެއްގެ މީހުން ދެ ކޮޓަރިއަށް ލުމަށްފަހު އެއްގުރޫޕް މީހުން ކައިރީ ބުނީ މަސައްކަތް ފެށުމުގެ ކުރިން ހާސިލްކުރަން ބޭނުންވާ ލަނޑުދަނޑި އެންމެނާއި ޚިއްސާކުރުމަށެވެ. އެނެއް ގުރޫޕް މީހުން ކައިރީ ބުނީ ލަނޑުދަނޑި ކަނޑައެޅުމަށްފަހު އެވާހަކަ ނުބުނެ މަސައްކަތް ފެށުމަށެވެ. ނަތީޖާ ދެއްކި ގޮތުން މަސައްކަތް އުދަނގޫވުމުން އަވަހަށް ނުވާނެކަމަށް ބުނެ ދޫކޮށްލީ ފުރަތަމަ ގުރުޕް މީހުންނެވެ. ދެވަނަ ގުރޫޕް މީހުންގެ މަސައްކަތް އުދަނގޫ ވިޔަސް ހިތްވަރު އެލުވައިނުލައި ކުރިއަށް ގެންދިޔައެވެ.


Dhivehinge hunaraai gaabilkan beyruge bodethi gaumuthakun balaiganna kan haamavejje: Rizvy\nދިވެހިންގެ ހުނަރާއި ގާބިލްކަން ބޭރުގެ ބޮޑެތި ގައުމުތަކުން ބަލައިގަންނަކަން ހާމަވެއްޖެ: ރިޒްވީ\nމޯލްޑިވިއަންގެ ސީޕްލޭނެއް ޗާޓަރކޮށްގެން އިންޑިއާގައި ސީޕްލޭން ދަތުރުތައް ފެށުމުން ދިވެހިންގެ ހުނަރާއި ގާބިލްކަން ބޭރުގެ ބޮޑެތި ގައުމުތަކުން ބަލައިގަންނަކަން ހާމަވެފައިވާކަމަށް އައިލެންޑް އައިލެންޑް އޭވިއޭޝަން ސަރވިސަސް ލިމިޓެޑުގެ މެނޭޖިންޑިރެކްޓަރ މުޙައްމަދު ރިޒްވީ ވިދާޅުވެއްޖެއެވެ.\nރިޒްވީ މިހެން ވިދާޅުވީ އިންޑިޔާގެ ޕްރައިމް މިނިސްޓަރ ނަރެންދުރަ މޯދީގެ ހާއްސަ ދަތުރަކަށް ސްޕައިސްޖެޓް ކުންފުނިން ގައުމީއެއަރލައިންގެ ސީޕްލެއިންއެއް ޗަރަޓަރ ދަތުރަށް އިޝާރާތްކުރައްވަމުންނެވެ.\n"އިންޑިޔާއިން އެގައުމުގެ ޕްރައިމް މިނިސްޓަރގެ ހާއްސަ ދަތުރަކަށް ދިވެހިންގެ ޤައުމީ އެއަރލައިންގެ ބޯޓެއް ޗާރޓަރ ކުރުމަކީ، ދިވެހިންގެ ކުޅަދާނަކަމާއި ހުނަރު ބަލައިގަނެ އިޙްތިރާމް ކުރާކަން ރަމްޒުކޮށްދޭކަމެއް" ރިޒްވީ ވިދާޅުވިއެވެ.\nސްޕައިސްޖެޓްގެ ޗާރޓަރ ދަތުރަކީ މޯދީ މީގެ ދެއަހަރުކުރިން ސީޕްލޭންގެ ހިދުމަތް އިންޑިޔާގައި ފެށުމަށް އިންޑިޔާގެ ރައްޔިތުންނަށް ވެފައިވާ ވައުދު އިފްތިތާޙްކުރެއްވުމަށް ކުރާ ދަތުރުފުޅެކެވެ. މިދަތުރަކީ އިންޑިޔާގައި ސީޕްލޭންގެ ހިދުމަތް އިފްތިތާޙް ކުރުމުގެ ރަސްމީ ހަރަކާތް ކަމަށްވާއިރު، ދިވެހިންގެ އެހީ މިފަދަ ބޮޑު ރަސްމިއްޔާތަކަށް ފޯރުކޮށްދެވުމަކީ ޤައުމީ އެއަރލައިންނެއްގެ ހައިސިއްޔަތުން މިއަދު ފަހުރުވެރިވާކަމެއްކަމަށާއި މިކަމުގައި ކުންފުނީގެ ހުރިހާ މުވައްޒަފުންދެއްކި އެއްބައިވަންތަ ކަމަށް ރިޒްވީ ޝުކުރުއަދާކުރިއެވެ.\nއަދި ދަތުރުގެ ސަބަބުން ކުންފުންޏަށާއި ޤައުމަށް ބޮޑު އެކްސްޕޯޝާއެއް ލިބޭނެކަމަށާއި މިފުރުސަތުގެ ބޭނުންހިފައި ސީޕްލޭންގެ ހިދުމަތް ދިވެހިވަންތަ ގޮތަކަށް ދިވެހިރާއްޖޭގެ އަސްދަޑިން ބޭރަށް ފުޅާކުރުމަށް ވިސްނާކަމަށް ޤައުމީ އެއަރލައިން ހިންގުމާ 2018 ވަނަ އަހަރު ނޮވެންބަރުމަހު ހަވާލުވި މުޙައްމަދު ރިޒްވީ ދިވާޅުވިއެވެ.\nދިވެހިންގެ ހުނަރާއި ޤާބިލުކަން އެބަހުރިކަމަށާއި އަދި އެކަން ބޭރުގެ ބޮޑެތިގައުމުތަކުންވެސް ބަލައިގަންނަކަން މިދަތުރުންވެސް ހާމަވެއްޖެ ކަމަށާއި މުސްތަގުބަލުފެންނަނީ އުޖާލާކޮށްކަމަށާއި، އިންޑިޔާއާއެކީ މިކުރެވުނު މަސައްކަތުގެ ނަތީޖާއަކަށްވާނީ ދެގައުމުގެ ގުޅުން ބަދަހިވެ ޒަމާންވީ އެކުވެރިކަން އިތުރަށް އާލާވެގެންދިއުންކަމުގެ ރިޒްވީ ވިދާޅުވިއެވެ.\nއެހެންވީމަތާ 130 ކިލޯ ގެނައި މީހާވެސް 15 ދުވަސް ނުވެ ދޫކޮށްލީވިއްޔަ ކިހާ ކުޅަދާނަ ވީމަ\nފްލެޓް ލިސްޓެއް ޢިއުލާންކޮށްގެން ރޭ ދަންވަރުވެސް ފޯނުކޯލާ ހެދި ނިދެނީކީނޫން: ހައުސިން މިނިސްޓްރީ ޑިރެކްޓަރ 1 59 minutes ago\nހިޔާ ފްލެޓް ލިސްޓަށް މާކްސްދިން ގޮތް އަސްލަމް ވިދާޅުވެއްޖެ04 hours ago\nކޭޕީއެމްޖީގެ ޕާޓްނަރަކަށް އެސްޓީއޯގެ ކުރީގެ ސީއެފްއޯ މިހާދު!04 hours ago


Kolamaafushi Magu Hedhumuge Mashroou Ge Dhashun Survey Hedhumuge Masahkkai Fashaifi ކޮލަމާފުށީ މަގު ހެދުމުގެ މަޝްރޫއުގެ ދަށުން ސަރވޭ ހެދުމުގެ މަސައްކަތް ފަށައިފި – Huvadhoo News Kolamaafushi Magu Hedhumuge Mashroou Ge Dhashun Survey Hedhumuge Masahkkai Fashaifi Huvadhoo News\nކޮލަމާފުށީ މަގު ހެދުމުގެ މަޝްރޫއުގެ ދަށުން ސަރވޭ ހެދުމުގެ މަސައްކަތް ފަށައިފި\nގއ ކޮލަމާފުށި މަގު ހެދުމުގެ މަޝްރޫއުގެ ދަށުން ތަރައްގީކުރާ މަގުތަކުގެ ސަރވޭ ހެދުމުގެ މަސައްކަތް ކުރަން ފަށައިފިއެވެ.\nރޯޑް ޑިވޮލޮމްޕަންޓް ކޯޕަރޭޝަން (އާރްޑީސީ)ގެ މީޑިއާ ކޯޑިނޭޓަރ އަހުމަދު ރަޝީދު ހުވަދޫ ނިއުސް އަށް މައުލޫމާތު ދެއްވަމުން ވިދާޅުވީ، ކޮލަމާފުށީ މަގު ހެދުމުގެ މަޝްރޫއުގެ ދަށުން މިހާރު ކުރިއަށް ގެންދަނީ ތަރައްގީކުރާ މަގުތަކުގެ ސަރވޭގެ މަސައްކަތް ކަމަށެވެ.\nސަރވޭގެ މަސައްކަތް ނިމުނުހާ އަވަހަކަށް އަމަލީ މަސައްކަތް ފެށުމަށް ވަނީ ހަމަޖެހިފައި. މިހާރުވަނީ މަސައްކަތަށް ބޭނުންވާނެ 50 އަށްވުރެ ގިނަ މުވައްޒަފުން ހޯދަން އިއުލާން ކޮށްފައި. ސަތޭކަ އިންސައްތަ ދިވެހި މުވައްޒަފުން ހިމެނޭހެން ބޮޑަށް އިސްކަންދޭނީ ކޮލަމާފުށިން މުވައްޒަފުން ނެގުމަށް. އަހުމަދު ވިދާޅުވިއެވެ.\nމަޝްރޫއުގެ ދަށުން ކުރަން ހަމަޖެހިފައިވާ މަސައްކަތްތައް:\n8 ކިލޯމީޓަރުގެ މަގުގައި ތާރުއެޅުން\nމަގުތަކުގައި ފެން ހިންދާ ނިޒާމު ގާއިމުކުރުން\nމަގުތަކުގައި މަގުބައްތި ޖެހުން https://t.co/KSN88XZtSk\n— އަހުމަދު (@Dhonkolhu) January 24, 2022\nމިނިސްޓްރީ އޮފް ނެޝަނަލް ޕްލޭނިންގ، ހައުސިންގ އެންޑް އިންފްރަސްޓްރަކްޗަރި އިން ޑިޒައިން އެންޑް ބިލްޑް އުސޫލުން އާރްޑީސީއާ ހަވާލުކޮށްގެން ކުރިއަށް ގެންދިއުމަށް ހަމަޖެހިފައިވާ މި މަޝްރޫއުއަކީ 85 މިލިއަން ރުފިޔާގެ މަޝްރޫއުއެކެވެ. މިމަސައްކަތް ނިންމަން ހަވާލުކޮށްފައިވަނީ 450 ދުވަސްތެރޭގައެވެ.\nޑިޒައިން އެންޑް ބިލްޑް އުސޫލުން އެ މަސައްކަތް އާރުޑީސީއާ ހަވާލުކުރީ ޖުމުލަ 85 މިލިއަން ރުފިޔާ އަށެވެ. މަސައްކަތް ނިންމަން ހަވާލުކޮށްފައި ވަނީ 450 ދުވަސް (15 މަސް ދުވަސް) ތެރޭގަ އެވެ. https://t.co/9nxVRsdkgq\n— Shama (@Shamarashydd) January 24, 2022\nމިމަޝްރޫއުގެ ދަށުން ކޮލަމާފުށީގައި 8 ކިލޯމީޓަރުގެ މަގުގައި ތާރު އެޅުން، މަގުތަކުގައި ފެންހިންދާ ނިޒާމު ގާއިމުކުރުމުގެ އިތުރުން މަގުބައްތި ހަރުކުރުން ހިމެނެއެވެ.


Hiken Beynuntha? Mi Baavaithah Keumuga Himanaala | Dhiislam\nހިކެން ބޭނުންތަ؟ މިބާވަތްތައް ކެއުމުގައި ހިމަނާލާ\nއައިޝަތު ސަހްލާ އޭޕްރިލް 29, 2017\nބަރުދަން ލުއިކުރަން ޑައިޓްގާތަ؟ ޖިމްއަށް ގޮސްގެންވެސް ހިކޭ ގޮތެއް ނުވޭތަ އަދިވެސް؟ ޖަވާބަކީ އާނއެކޭނަމަ ކެއުމުގައި ބޭނުންތިކުރާ ބާވަތްތަކާމެދު އަދި އެއްފަހަރު ވިސްނާލަބަލަ! ސަބަބަކީ ކެއުމުގައި ބޭނުންކުރާ ބާވަތްތަކަކީ ތިމާގެ ހަށިގަނޑު ބައްޓަން ކުރުމުގައި އެއްމެ މުހިއްމު ދައުރެއް އަދާ ކުރާ އެއްޗެވެ. މިފަހަރު މިގެނެސްދެނީ ހަށިގަނޑުގެ ބަރުދަން ލުއިކުރުމަށް ޑައިޓް މެނޫގައި ހިމަނާލާ ގޭގައި ވަރަށް ފަސޭހައިން ބޭނުންކުރެވޭނެ ފަސް ބާވަތެކެވެ.\nހަށިގަނޑުގެ ބަރުދަން ލުއިކުރުމުގައި މާމުތަކީ ވަރަށް މުހިއްމު ދައުރެއް އަދާކުރާ އެއްޗެކެވެ. މާމުތް ވެފައިވަނީ ބަރުދަން ލުއި ކުރުމުގައި ނަތީޖާ ދައްކުވައިދޭ ބާވަތަކަށެވެ. އެގޮތުން ހޫނު ފެންތައްޓަކަށް މާމުތް ސަމްސަލަކާއި ލުނބޯ ހުތް އެޅުމަށްފަހު ރަނގަޅަށް އެއްކޮށްލާށެވެ. އަދި ހުސްބަނޑާހުރެ އެފެންތަށި ބޯލާށެވެ. މިކަމުގެ ސަބަބުން ބަރުދަން ލުއިކުރުމުގެ މަސައްކަތް ހަލުވިކޮށްދެއެވެ. އަދި ކުޑަ ދުވަސްކޮޅެއްގެ ތެރޭގައި ނަތީޖާ ފެންނަން ފަށައެވެ.\nބަރުދަން ލުއިކުރުމުގެ ވިސްނުން ގެންގުޅޭ މީހަކު ނަމަ ކެއުމުގައި ބޭނުންކުރާ ބާވަތްތަކަކީ އޭގާއި ހިމެނޭ ކެލޮރީސްގެ ބައި ދަށް ބާވަތްތަކަށް ވާންޖެހެއެވެ. މިޝަރުތު ފުރިހަމަވާ އެއްބާވަތަކީ ކެރެޓެވެ. ކެރެޓަކީ އޭގައި ހިމެނޭ ކެލޮރީސްގެ ބައި މަދު އަދި ގިނަ އަދަދަކަށް ވިޓަމިން އޭ ހިމެނޭ ތަރުކާރީއެކެވެ. ކައްކާފަވެސް އަދި ނުކައްކާވެސް ފަސޭހަކަމާއެކު ބޭނުންކޮށްލެވޭ ކެރެޓަކީ ބަރުދަން ލުއިކޮށްދިނުމަށް ވަރަށް އެކަށޭނަ ބައިވެރިއެކެވެ.\nބަރުދަން ލުއިކުރަން ބޭނުންނަމަ ބެސްޓް ފްރެންޑަށް ކިއުކަމްބަރ އިޚްތިޔާރު ކުރާށެވެ. ކިއުކަމްބަރގައި ގިނަ އަދަދަކަށް ވިޓަމިން އޭ އަދި ސީ އެކުލެވޭއިރު ކިއުކަމްބަރގައި ފައިބަރ އަދި ފެނުގެ އިންސައްތަވެސް އުޅެނީ ވަރަށް މަތީގައެވެ. ޑައިޓްގައި އުޅޭ އިރު އާއްމުކޮށް ރޭގަނޑު ބަނޑުހައިވެ އެއްޗެއް ކާލާ ހިތްވާނެއެވެ. އެފަދަ ވަގުތުގައިވެސް ކިއުކަމްބަރއިން ފުއްދާލާށެވެ.\nމިއީ ދެން އިތުރު ތައާރަފަކަށްވެސް ބޭނުންވާނެ އެއްޗެއް ނޫނެވެ. ހިކެން ބޭނުންވާ މީހުންގެ މެނޫން އެންމެ މަތިން ޖާގަ ލިބޭ އެކައްޗަށް ގްރީން ޓީ ވާނެއެވެ. ގްރީން ޓީގައި އެކުލެވޭ މާއްދާތަކުގެ ސަބަބުން ހަޖަމްވުމުގެ ނިޒާމް ރަނގަޅުކޮށްދީ ސަރުބީތައް ވިރުވުމުގައި އެހީތެރިވެދެއެވެ.\nމިހާރުވެސް ކުޅި ވެއްޖެދޯ! މިއީ ފަސޭހައިން ބަދިގެއިން އަތުޖެހެންވެސް ހުންނާނެ އެއްޗެކެވެ. މުގުރާފައިވާ އަސޭމިރުސްގެ ތެރެއަށް ލުނބޯ ހުތް ފެލާލުމަށްފަހު ބޭނުންކުރާށެވެ. ސަރުބީތައް ދުއްވާލަން މިވަރެއް ނޯންނާނެއެވެ.\nމީގެ އިތުރުންވެސް ހަށިގަނޑަށް ފައިދާހުރި ކާނާއާއި ކަސްރަތަކީ ބަރުދަން ލުއި ކޮށްދީ މީހާ ދުޅަހެޔޮ ސިއްހަތެއްގައި ހުރުމަށް އެހީތެރިވެދޭނެ ކަންކަމެވެ.


SunOnline: World cup feshen emme dhuvahakah vefai vanikoh Spain ge coach magaamun vakikoffi\nވޯލްޑް ކަޕް ފެށެން އެންމެ ދުވަހަކަށް ވެފައިވަނިކޮށް ސްޕެއިންގެ ކޯޗު މަގާމުން ވަކިކޮށްފި\nމުޙައްމަދު ޝަމްޢޫން 13 Jun 2018, 16:00\nރަޝިޔާގައި އޮންނަ ފީފާ ވޯލްޑް ކަޕް ފެށެން އެންމެ ދުވަހަކަށްވެފައި ވަނިކޮށް، މުބާރާތުގެ ފެވަރިޓެއް ކަމަށްވާ ސްޕެއިން ގައުމީ ޓީމުގެ ކޯޗު، ހުލެން ލޮޕެޓެގީ މަގާމުން ވަކިކޮށްފިއެވެ.\nލޮޕެޓެގީ މަގާމުން ވަކިކޮށްފައި މިވަނީ ވޯލްޑް ކަޕަށްފަހު އޭނާ ރެއާލް މެޑްރިޑާ ހަވާލުވާނެ ކަމަށް އެ ކްލަބުން އިއުލާން ކޮށްފައި ވަނިކޮށެވެ. ސްޕެއިންގެ ފުޓުބޯޅައިގެ މައި އިދާރާއިން ބުނެފައި ވަނީ ލޮޕެޓެގީ މަގާމުން ވަކި ކުރަން ނިންމީ ސްޕެއިންގެ ފުޓުބޯޅަ އިދާރާއަށް ނޭނގި ރެއާލް މެޑްރިޑާއެކު މަޝްވަރާތައް ކުރިއަށް ގެންދިއުމުން ކަމަށެވެ.\n"އުނދަގޫ ހާލަތެއް ސްޕެއިންގެ ޓީމަށް މި ކުރިމަތިވީ. މިހާލަތާ ގުޅިގެން ވަރަށް ބޮޑެތި ފާޑުކިޔުންތައް އަންނާނެކަންވެސް އެނގޭ. އުނދަގޫ ނިންމުމެއް ލޮޕެޓެގީ ވަކިކުރުމަކީ. އަހަރެން ވަރަށް ބޮޑަށް އިހުތިރާމް ކުރާ ކޯޗެއް ލޮޕެޓެގީއަކީ. އޭނާ ޓީމަށް ގެނެސްދިން ކާމީޔާބީ ދުވަސްތައްވެސް ހަދާން އެބަހުރި،" ސްޕެއިންގެ ފުޓުބޯޅަ އިދާރާގެ ރައީސް ލުއިސް ރުބިއާލްސް ވިދާޅުވެފައިވެއެވެ.\nރުބިއާލްސް ވިދާޅުވީ ވޯލްޑް ކަޕެއް ފެށެން ދެ ދުވަހަށް ވެފައިވަނިކޮށް ގައުމީ ޓީމުގެ ކޯޗު ވަކުކުރުމަކީ ކުރަން ބޭނުން ނުވި ކަމެއް ނަމަވެސް، ކޯޗު ކަންކުރި ގޮތުން އެކަން ކުރަން މަޖުބޫރުވީ ކަމަށެވެ.\nލޮޕެޓެގީ ސްޕެއިންގެ ގައުމީ ޓީމާ ހަވާލުވީ 2016 ވަނަ އަހަރުގެ ޖުލައި މަހުގައެވެ. ލޮޕެޓެގީގެ އިރުޝާދުގެ ދަށުން ސްޕެއިން ކުޅުނު 20 މެޗުންވެސް އެޓީމު ބަލިވެފައެއް ނުވެއެވެ. އެގޮތުން އޭނާގެ ކޯޗުކަމުގައި ސްޕެއިން ކުޅުނު 20 މެޗުގެ ތެރެއިން 14 މެޗުން އެޓީމު މޮޅުވެފައިވާ އިރު، އަނެއް ހަ މެޗުން އެޓީމު ވަނީ އެއްވަރުވެފައެވެ.\nސްޕެއިންއިން ވޯލްޑް ކަޕްގެ ފުރަތަމަ މެޗުގައި ހުކުރު ދުވަހު ނުކުންނާނީ ޕޯޗުގަލްއާ ދެކޮޅަށެވެ.\nބާސާ ކޮޕާ ޑެލްރޭގެ ކުއާޓާއަށް\nސްޕެއިންގެ ފުން ވަޅަކަށް ވެއްޓުނު ކުޑަކުއްޖަކު ހޯދަނީ\nތޫފާނެއްގެ ސަބަބުން އެރި ރާޅު ތިން ވަނަ ފަންގިފިލައަށް!


ރާއްޖޭގެ އެންމެ ބޮޑެތި ރިސޯޓްތަކުގެ ތެރޭގައި ހިމެނޭ ކުރެއްދޫ އައިލެންޑް ރިސޯޓަކީ އަބަދުހެން ވަރަށް ހެޕަނިން ތަނެވެ. ރާއްޖޭގެ ރީތިކަން ދެކިލަން އަންނަ ޓޫރިސްޓުންގެ ހިތް އުފާކޮށްދޭ މަންޒިލެކެވެ. ނަމަވެސް މުޅި ދުނިޔޭގައި ހަލުވިކަމާ އެކު ފެތުރެމުން ދާ ކޮވިޑް-19 އަށް އެ ރިސޯޓްގެ މުވައްޒަފުންތަކެއް ޕޮޒިޓިވް ވުމާ އެކު މަންޒަރު...\nރާއްޖެ އިން އިތުރު ދެ މީހަކު ކޮވިޑް-19 އަށް ޕޮޒިޓިވް ވެއްޖެ ކަމަށް ސަރުކާރުން ދެންމެ އިއުލާންކޮށްފި އެވެ.\nMarch 09, 2020 61\nކޮވިޑް-19: ޖިނާއީ ތަހުގީގެއް ހިންގަން އަމުރުކޮށްފި\nކޮރޯނާވައިރަސް އަށް ރާއްޖެ އިން ފުރަތަމަ ޕޮޒިޓިވްވި ބިދޭސީ ދެ މީހުންގެ ހަށިގަނޑަށް އެ ވައިރަސް އެރި ސަބަބު ކަމަށް ބެލެވޭ އިޓަލީގެ ފަތުރުވެރިޔާގެ ހާލަތު ކަމާ ބެހޭ ރަސްމީ...\nMarch 09, 2020 60\nMarch 09, 2020 94\nކޮވިޑަށް ޕޮޒިޓިވްވި މީހާ ދެ ދުވަހު މާލޭގައި ހުރި\nކޮވިޑް-19 ޖެހުނު މީހުންނާ ގުޅުން ހުރި 173 މީހެއް\nMarch 08, 2020 12\nޝައްކުވާ މީހަކު ފޯކައިދޫން ފަރުކޮޅުފުއްޓަށް ގެންނަނީ\nކޮވިޑް-19 އަށް ޕޮޒިޓިވްވި ދެ މީހަކު ފެނުނު ޅ. ކުރެއްދޫ އައިލެންޑް ރިސޯޓުގެ މުވައްޒަފަކު ށ. ފޯކައިދޫ އަށް ދިޔަ ފަހުން ބައްޔަށް ޝައްކުވާ އަލާމާތްތައް ފެންނާތީ އެ މީހާގެ ޓެސްޓްތައް...\nMarch 07, 2020 109\nކޮވިޑް-19 އަށް ރާއްޖޭން ދެ މީހަކު ޕޮޒިޓިވް ވެއްޖެ\nދުނިޔޭގައި ހަލުވިކަމާ އެކު ފެތުރެމުންދާ ކޮވިޑް-19 ގެ އަލާމާތްތައް ހުރެގެން ރާއްޖޭން މިހާތަނަށް ޓެސްޓްކުރި މީހުންގެ ތެރެއިން ޅ. ކުރެއްދޫ ރިސޯޓުން ޓެސްޓްކުރި އެތަނުގެ ދެ މުވައްޒަފަކު...\nކުރެއްދޫ ރިސޯޓުގައި ޓޫރިސްޓަކު ގެނބިގެން މަރުވެއްޖެ\nޅ. ކުރެއްދޫ އައިލެންޑް ރިސޯޓުގައި އިނގިރޭސިވިލާތުގެ ޓޫރިސްޓަކު ގެނބިގެން މިއަދު މަރުވެއްޖެ އެވެ.\nކުރެއްދޫ ރިސޯޓުގައި އަލިފާނުގެ ހާދިސާއެއް ހިނގައިފި\nޅ. އަތޮޅު ކުރެއްދޫ އައިލެންޑް ރިސޯޓުގައި ރޭ އަލިފާނުގެ ހާދިސާއެއް ހިނގައިފި އެވެ.


Juhi lahvaa manma ge role kulhuvan Salman beynunvi – Iru\nޖޫހީ ލައްވައި މަންމަގެ ރޯލު ކުޅުވަން ސަލްމާން ބޭނުންވި\nޖޫހީ ޗާވްލާ އަކީ 1980 ގެ ފަހުކޮޅުން ފެށިގެން 2000 ގެ ކުރީކޮޅާ ހަމައަށް ބޮލީވުޑުގެ ވަރަށް ގިނަ ކާމިޔާބު ފިލްމުތަކެއްގައި މަސައްކަތް ކޮށްފައިވާ ބަތަލާއެކެވެ. އަދި ބޮލީވުޑުގައި ރަސްކަން ކުރާ ތިން ޚާނުންގެ ތެރެއިން ދެ ޚާނުންނާ އެކީ، އެމީހުންގެ އެންމެ ރަން ދުވަސްވަރު މަސައްކަތް ކޮށްފައިވާ ތަރިއެކެވެ. އެއީ ޝާހްރުކް ޚާނާއި އާމިރު ޚާނެވެ. ނަމަވެސް، ސަލްމާން ޚާނާއެކީ ޖޫހީ އެއްވެސް ފިލްމެއް ކުޅެފައެއް ނުވެއެވެ.\nރިޕޯޓުތައް ބުނާގޮތުގައި، ސަލްމާން ބަތަލުގެ ރޯލު ކުޅޭ ފިލްމެއް ޖޫހީއަށް ހުށަހެޅުމުން، ޖޫހީ ވަނީ އެ ފިލްމު ކުޅެން ދެކޮޅު ހަދާފައެވެ. އަދި އެ ފިލްމުގެ ބަތަލުގެ ރޯލު އާމިރު ޚާނަށް ދިނުމަށް ޖޫހީ އެދުމުން، ފިލްމުގެ ޕްރޮޑިއުސަރުން ވަނީ އެގޮތަށް ކަންތައް ކޮށްފައެވެ. އެހިސާބުން ޖޫހީ އެ ފިލްމަށް އެއްބަސްވެ ސޮއި ކުރިއެވެ. ނަމަވެސް އެއީ ކޮން ފިލްމެއް ކަމެއް އަދި ސަލްމާން އާއެކީ އެ ފިލްމު ކުޅެން ޖޫހީ ބޭނުންނުވި ސަބަބެއް ނޭނގެއެވެ.\nކޮންމެއަކަސް، އޭގެ އަހަރުތަކެއް ފަހުން ސަލްމާން ހޯސްޓު ކުރާ “ބިގް ބޮސް” ޝޯގައި ފިލްމެއްގެ ޕްރޮމޯޝަނަކަށް ޖޫހީ އައުމުން، ސަލްމާން ވަނީ އެވާހަކަ ދައްކާފައެވެ. އެގޮތުން ސަލްމާން ފާހަގަކުރީ ޖޫހީ ސަލްމާން އާއެކީ ފިލްމެއް ކުޅެފައި ނުވާ ކަމެވެ. އަދި އޭނާއެކީ ކުޅެން އޮތް ފިލްމަށް ދެކޮޅު ހެދި ވާހަކަ ބުނުމުން ޖޫހީ ބުނީ، އެ ޒަމާނުގެ ބަތަލާއިންގެ ތެރެއިން ސަލްމާންއާ އެކީ މަސައްކަތް ނުކުރާ ހަމައެކަނި ބަތަލާ އަކީ ޖޫހީ ކަމަށް ވެދާނެ ކަމަށެވެ. ނަމަވެސް މިހާރު ސަލްމާން އާއެކީ ފިލްމެއްގައި މަސައްކަތް ކުރެވިދާނެ ކަމަށް ބުނެ ދެމީހުން އެކީގައި ފިލްމެއް ކުޅުމުގެ ޙިޔާލު ޖޫހީ ދިނެވެ.\nއެއަށް ރައްދު ދެމުން ސަލްމާން ބުނީ އެކަމަށް ތައްޔާރު ކަމަށާއި އެކަމަކު ޖޫހީ ކުޅެން ޖެހޭނީ ސަލްމާންގެ މަންމަގެ ރޯލު ކަމަށެވެ. ސަލްމާން އެހެން ބުނީ ސަމާސާ އަކަށް ކަމުން، އެއާ ގުޅިގެން އެ ދެތަރިން އެކުގައި ފިލްމެއް ކުޅެފައެއް ނުވެއެވެ. ނަމަވެސް، ސަލްމާން އަށްވުރެ ދެ އަހަރު ހަގު ޖޫހީ ލައްވައި، މަންމަގެ ރޯލު ކުޅުވާ ވާހަކަ ބުނުމުން ގިނަ ބަޔަކަށް އެކަން ވީ ޖޯކަކަށެވެ. އަދި އެއްބަޔަކު އެކަމާ ހިތްހަމަ ނުޖެހިގެން ވާހަކަ ދައްކާފައިވެސް ވެއެވެ.\nއެގޮތުން އެމީހުން ފާހަގަކުރި ގޮތުގައި، ސަލްމާން މެންފަދަ އުމުރުން ދުވަސްވެފައިވާ އެކްޓަރުން އެމީހުންނަށްވުރެ އެތައް ގުނައެއް ޒުވާން ބަތަލާއިންނާއެކީ ލޯބީގެ ފިލްމުތައް އަދިވެސް ކުޅެމުންދާ ކަމަކީ ލަދުވެތި ކަމެކެވެ.


SunOnline: Pompeo Raajje vadaigannavaanee anna budha dhuvahu\nޕޮމްޕެއޯ ރާއްޖެ ވަޑައިގަންނަވާނީ އަންނަ ބުދަ ދުވަހު\nނަޖާހު މަސްއޫދު 21 Oct 2020, 21:13\nއެމެރިކާގެ ސެކްރެޓަރީ އޮފް ސްޓޭޓް މައިކް ޕޮމްޕެއޯ --\nއެމެރިކާގެ ސެކްރެޓަރީ އޮފް ސްޓޭޓް މައިކް ޕޮމްޕެއޯ ރާއްޖެ ވަޑައިގަންނަވާނީ މި މަހުގެ 28 ވާ ބުދަ ދުވަހު ކަމަށް ފޮރިން މިނިސްޓްރީއިން ބުނެފި އެވެ.\nޕޮމްޕެއޯއާއި އެމެރިކާގެ ޑިފެންސް ސެކްރެޓަރީ މާކް އެސްޕާ އަންނަ ހޯމަ ދުވަހު، އިންޑިއާއަށް ކުރައްވާ ދެ ދުވަހުގެ ދަތުރުފުޅަށް ފަހު ޕޮމްޕެއޯ ރާއްޖެ ވަޑައިގަންނަވާނެ ކަމަށް މީގެ ކުރިން ބޭރުގެ ނޫސްތަކުން ވަނީ ރިޕޯޓުކޮށްފަ އެވެ. ނަމަވެސް، ފޮރިން މިނިސްޓްރީއިން އޭރު އެކަން ކަށަވަރު ނުކޮށްދެ އެވެ.\nނަމަވެސް، މިއަދު ފޮރިން މިނިސްޓްރީއިން ބުނެފައި ވަނީ މި މަހުގެ 28 ވަނަ ދުވަހު ޕޮމްޕެއޯ ރާއްޖެ ވަޑައިގަންނަވާނެ ކަމަށެވެ.\nޕޮމްޕެއޯގެ ދަތުރުފުޅުގައި ރައީސް އިބްރާހިމް މުހައްމަދު ސޯލިހުގެ އަރިހަށް އިހުތިރާމްގެ ޒިޔާރަތެއް ކުރައްވައި، ފޮރިން މިނިސްޓަރު އަބްދުﷲ ޝާހިދާއެކު ރަސްމީ މަޝްވަރާތައް ކުރައްވާނެ ކަމަށް ފޮރިން މިނިސްޓްރީއިން ބުންޏެވެ.\nއެގޮތުން، ކޮވިޑް-19 އާ ދެކޮޅަށް ކުރަމުންދާ މަސައްކަތްތަކާ ބެހޭ ގޮތުންނާއި، ކުރިމަގުގައި ދެގައުމުގެ މެދުގައި ގުޅުން ބަދަހިކުރެވިދާނެ ދާއިރާތަކާ ބެހޭ ގޮތުން ދެބޭފުޅުން ވާހަކަފުޅު ދައްކަވާނެ ކަމަށް މިނިސްޓްރީއިން ބުންޏެވެ.\nމީގެ ކުރިންވެސް ފޮރިން މިނިސްޓަރު ޝާހިދާއި ޕޮމްޕެއޯ ވަނީ ބައްދަލުވެވަޑައިގެންފަ އެވެ. ޕޮމްޕެއޯގެ ދައުވަތަކަށް މިނިސްޓަރު ޝާހިދު ވަނީ 19 ފެބްރުއަރީ 2019ގައި އެމެރިކާގެ ވެރިރަށް ވޮޝިންޓަނަށް ވަޑައިގެން ސެކްރެޓަރީ ޕޮމްޕެއޯ އާ ބައްދަލުކުރައްވައިފަ އެވެ.\nއޯއައިސީގެ ބައްދަލުުވުމަށްފަހު ޝާހިދު އެނބުރި ރާއްޖެ\nއިސްލާމްދީނާ ދެކޮޅު އަމަލުތައް ހުއްޓުވަން ގޮވާލައިފި\nޓެރަރިޒަމާ ދެކޮޅު އިދާރާއެއް ގާއިމް ކުރަން މަޝްވަރާކޮށްފި


Kartik ah Red Chillies Entertainment ge project eh - vNews.mv\nކާރތިކްއަށް ރެޑް ޗިލީސް އެންޓަޓެއިންމެންޓްގެ ޕްރޮޖެކްޓެއް\nމަރިޔަމް ޝާހިދާ 28 January 2021, 12:34\nދާދިފަހުން އެންމެ 11 ދުވަސްތެރޭ ފިލްމެއްގެ މަސައްކަތް ނިންމާލި ބޮލީވުޑްގެ ޒުވާން އެކްޓަރަށް އަނެއްކާވެސް ބޮޑު ފިލްމު ޕްރޮޑަކްޝަން އަކާއެކު މަސައްކަތް ކޮށްލުމުގެ ފުރުސަތު ލިބިއްޖެކަމަށް ބޮލީވުޑުގެ ޚަބަރުތައް ބުނެފިއެވެ.\nކާރތިކްއަށް މިފަހަރު ލިބިފައިވަނީ ބޮލީވުޑްގެ ސުޕަ ސްޓަރ ޝާހްރުކްޚާންގެ ފިލްމު ކުންފުނި ރެޑް ޗިލީސް އެންޓަޓެއިންމެންޓްއިން ތައްޔާރުކުރާ ފިލްމެކެވެ.\nމިފިލްމުގެ ޑައިރެކްޓަރަކީ މަޝްހޫރު ފިލްމުތައް ކަމަށްވާ "ސިޓީ ލައިޓްސް،ސެކްޝަން 375 އަދި ބީއޭ ޕާސް" ފަދަ ތަފާތު ފިލްމުތައް ޑައިރެކްޓްކޮށްފައިވާ އަޖޭ ބަލްއެވެ.\nބޮލީވުޑްގެ ކިންގްގެ ލަގަބު ލިބިފައިވާ އެކްޓަރު ޝާހްރުކްގެ ފިލްމެއް ކާރތިކްއަށް ލިބިފައިވާކަމަށް ވާހަކަ ދެކެވޭއިރު މިހާރުވެސް ކާރތިކްވަނީ ބޮޑު ދެ ފިލްމަށް ސޮއިކޮށްފައެވެ. އެއީ ދަރްމާ ޕްރޮޑަކްޝަންގެ "ދޯސްތާނާ-2" އަދި ބޫޝަން ކުމާރުގެ "ބޫލް ބުލައްޔާ-2" އެވެ.\nމިދެފިލްމުގެ މަސައްކަތް ކޮވިޑް-19 ގެ ސަބަބުން މެދުކެނޑިފައި އޮތުމާއެކު ކާރތިކް މިވަގުތުހުރީ އެންމެ އަވަހަށް ފަށާނެ ފިލްމެއްގެ މަސައްކަތަށް ތައްޔާރަށެވެ.\nބެލެވޭގޮތުގައި ރެޑް ޗިލީސްގެ ޕްރޮޖެކްޓް ކުރިއަށްއޮތް ދެމަސް ދުވަހުގެތެރޭގައި ފަށާނެއެވެ. މިފިލްމުގެ މެއިން ލީޑްއިން ދެން ފެންނާނެ ތަރިން އަދި ހަމަޖެހިފައެއް ނުވެއެވެ.\nފިލްމުގެ ޓީމުގެ އަމާޒަކީ ކާސްޓުން ހަމަވުމާއެކު ހުރިހާ އެންމެން އެއްހިސާބެއްގައި ލޮކްޑައުންއަކަށް ގޮސްގެން ނަމަވެސް އަވަހަށް ފިލްމުގެ ޝޫޓިންގް ނިންމާލުމަކަށް ކަމަށް މީޑިއާއިން ބުނެއެވެ.\nދާދިފަހުން ކާރތިކް ޝޫޓިންގް ނިންމާލި ފިލްމު "ދަމާކާ" 85 ކްރޯޑް އިންޑިއަން ރުޕީސްއަށް ނެޓްފްލިކްސްއިން ގަނެފައިވާއިރު އޭނާގެ ފިލްމު މިޕްލެޓްފޯމްއިން ފެންނާނެ ދުވަހަކަށް ބެލުންތެރިންދަނީ އިންތިޒާރު ކުރަމުންނެވެ.\nމިފިލްމަކީ މިވަގުތު ކާރތިކްގެ ކެރިއަރައަށްވެސް ވަރަށް މުހިއްމު ފިލްމެކެވެ. ސަބަބަކީ ޑިޖިޓަލް ޕްލެޓްފޯމްއަކުން މިއީ އޭނާގެ ފިލްމެއް ރިލީޒްކުރާ ފުރަތަމަ ފަހަރުވެސްމެއެވެ. ބެލެވޭގޮތުގައި މިފިލްމު ދެއްކުމަށް ހަމަޖެހިފައިވަނީ މިއަހަރުގެ ޖޫން މަހުއެވެ.


އިސްރާއީލުގެ ސަރުކާރު އެކުލަވާލުމުގެ މަސްޢޫލިއްޔަތު ނަތަންޔާހޫއަށް އިސްރާއީލުގެ ސަރުކާރު އެކުލަވާލުމުގެ މަސްޢޫލިއްޔަތު ނަތަންޔާހޫއަށް\nއިސްރާއީލުގެ ސަރުކާރު އެކުލަވާލުމުގެ މަސްޢޫލިއްޔަތު ނަތަންޔާހޫއަށް\nއިސްރާއީލުގެ ސީޔާސީ ޕާޓީތަކާ އެ ޤައުމުގެ ރައީސް ރުއެވެން ރިވްލިން މަޝްވަރާކުރައްވަނީ / ފޮޓޯ: ރޮއިޓަރސް\nއިސްރާއީލުގެ އައު ސަރުކާރު އެކުލަވާލުމުގެ މަސައްކަތް އެ ޤައުމުގެ ބޮޑުވަޒީރު ބެންޔަމިން ނަތަންޔާހޫއާ ޙަވާލުކޮށްފިއެވެ.\nފާއިތުވި ދެ އަހަރު ދުވަހުގެ ތެރޭގައި އިސްރާއީލުގައި ބޭއްވި ހަތަރުވަނަ އާންމު އިންތިޚާބުގެ ވޯޓުލުން މާރިޗު މަހުގެ 22ވަނަ ދުވަހުވަނީ ބާއްވައިފައެވެ. އެ އިންތިޚާބުގައި ބޮޑުވަޒީރު ނަތަންޔާހޫގެ ޕާޓީގެ އިތުރުން އިދިކޮޅު ޕާޓީތަކަށްވެސްވަނީ ސަރުކާރު އެކުލަވާލުމަށް ބޭނުންވާ މިންވަރަށް ޤާނޫނުހަދާ މަޖިލީހުން ގޮނޑި ކާމިޔާބު ނުކުރެވިފައެވެ. އެއާއެކު އިސްރާއީލުގެ ބޮޑުވަޒީރުގެ މަޤާމުގައި ނަތަންޔާހޫއަށް ދެމިހުރެވޭނެކަމާމެދުވަނީ ސުވާލު އުފެދިފައެވެ.\nސަރުކާރު އެކުލަވާލުމުގެ މަސްޢޫލިއްޔަތު ޙަވާލުކުރައްވާނެ ބޭފުޅެއް ނިންމެވުމާ ގުޅޭގޮތުން އިސްރާއީލުގެ ރައީސް ރުއެވެން ރިވްލިންވަނީ ސިޔާސީ ޕާޓީތަކާއެކު މަޝްވަރާކުރައްވައިފައެވެ. އެ މަޝްވަރާތަކަށްފަހު 2009ވަނަ އަހަރުން ފެށިގެން އިސްރާއީލުގެ ބޮޑުވަޒީރުގެ މަޤާމުގައި ހުންނެވި ނަތަންޔާހޫއަށް ސަރުކާރު އެކުލަވާލުމުގެ މަސްޢޫލިއްޔަތުވަނީ ޙަވާލުކުރައްވައިފައެވެ. އެކަން އިޢުލާނުކުރައްވާ ވާހަކަދައްކަވަމުން ރިވްލިން ވިދާޅުވީ ނަތަންޔާހޫއަށްވެސް އަދި އެހެން ބޭފުޅަކަށްވެސް ސަރުކާރެއް އެކުލަވާލެއްވިދާނެކަމާމެދު ޝައްކުކުރައްވާކަމަށެވެ. ނަމަވެސް ޤާނޫނުގައި ބުނާ ގޮތުން ސަރުކާރު އެކުލަވާލުމުގެ މަސްޢޫލިއްޔަތު ކޮންމެވެސް ބޭފުޅަކާ ޙަވާލުކުރައްވަން ޖެހިވަޑައިގަންނަވާތީ ގިނަ ސިޔާސީ ޕާޓީތަކުގެ ލަފަޔާ އެއްގޮތަށް ނަތަންޔާހޫއަށް އެ ޒިންމާ ޙަވާލުކުރެއްވީކަމަށް އޭނާ ވިދާޅުވިއެވެ.\nނަތަންޔާހޫގެ މައްޗަށް އުފުލާފައިވާ ޚިޔާނާތުގެ ދަޢުވާގެ އަޑުއެހުންތައް ފެށިގެން ކުރިޔަށްދިޔަ ނަމަވެސް އެމަނިކުފާނަކީ ބޮޑުވަޒީރުގެ މަޤާމުގައި މިވަގުތު ހުންނެވި ބޭފުޅާކަމަށްވުމުން ސަރުކާރު އެކުލަވާލުމުގެ ޒިންމާ އޭނާއާ ޙަވާލުކުރެވޭނެކަމަށް ރިވްލިން ވިދާޅުވިއެވެ. ރައީސްގެ ޒިންމާ ޢަދާކުރައްވާ ސަރުކާރު އެކުލަވާލުމުގެ މަސްޢޫލިއްޔަތު ބޭފުޅަކާ ޙަވާލުކުރި ނަމަވެސް މި ޙާލަތުގައި އެ ޒިންމާ ނަތަންޔާހޫއާ ޙަވާލުކުރުމަކީ ލަދުވެތިކަމެއްކަމަށް އިދިކޮޅު ފަރާތްތަކުން ސިފަކުރެއެވެ.\nއައު ސަރުކާރު އެކުލަވާލުމަށް ނަތަންޔާހޫއަށް 28 ދުވަހުގެ މުއްދަތެއް ލިބިވަޑައިގަންނަވާނެއެވެ. އެ މުއްދަތު އިތުރު ދެ ހަފުތާއަށް އިތުރުކުރުމުގެ ފުރުޞަތުވެސް އޮންނާނެއެވެ. އެ މުއްދަތުގެ ތެރޭގައި ސަރުކާރެއް އެކުލަވާލުމުގައި ނާކާމިޔުވެއްޖެނަމަ ސަރުކާރު އެކުލަވާލުމުގެ މަސްޢޫލިއްޔަތު އެހެން ބޭފުޅަކާ ޙަވާލުކުރެވޭނެއެވެ. އެހާހިސާބުންވެސް ސަރުކާރެއް އެކުލަވާނުލެވިއްޖެނަމަ އައު އިންތިޚާބެއް އަނެއްކާވެސް ބާއްވާނެއެވެ. ނަތަންޔާހޫ ވިދާޅުވީ ސަރުކާރެއް އެކުލަވާލުމުގެ މަސައްކަތަކީ ފަސޭހަ މަސައްކަތެއް ނޫން ނަމަވެސް އެއީ އޭނާއަށް ޙާޞިލްކުރެއްވޭނެ ކަމެއްކަމަށެވެ.


ކޮވިޑް-19 އެންމެ ބޮޑަށް ފެތުރޭކަމަށް ފާހަގަކޮށްފައިވަނީ ކުޅުތިކީގެ ޒަރިއްޔާއިން: ޑރ. ނަޒްލާ – Haftha\nThu,3December, 2020, 7:11 pm\nއެޗް.އީ.އޯސީގެ ތަރުޖަމާން ޑރ. ފާތުމަތު ނަޒްލާ ރަފީޤު\nކޮވިޑް-19 އެންމެ ބޮޑަށް ފެތުރޭކަމަށް ފާހަގަކޮށްފައިވަނީ ކުޅުތިކީގެ ޒަރިއްޔާއިން: ޑރ. ނަޒްލާ\nކޮވިޑް-19 މި ބަލި އެންމެ ބޮޑަށް ފެތުރޭކަމަށް ފާހަގަކޮށްފައިވަނީ ކުޅުތިކީގެ ޒަރިއްޔާއިންކަމަށް އެޗްއީއޯސީގެ ތަރުޖަމާން ޑރ. ފާތުމަތު ނަޒްލާ ރަފީޤު ވިދާޅުވެއްޖެއެވެ.\nއެޗް.އީ.އޯސީން ދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން އެ ސެންޓަރުގެ ތަރުޖަމާން ޑރ. ފާތުމަތު ނަޒްލާ ރަފީޤު ވިދާޅުވީ، ސެންޓަރސް ފޯރ ޑިސީސް ކޮންޓްރޯލް އެންޑް ޕްރިވެންޝަންގެ ބްރީފްގައި ކޮވިޑް19 މިބަލި އެންމެ ފުރަތަމަ ފެތުރެން ފެށިއިރުވެސް އަދި މިހާރުވެސް މި ބަލި އެންމެ ބޮޑަށް ފެތުރޭކަމަށް ފާހަގަކުރެވިފައިވަނީ ކުޅުތިކީގެ ޒަރިއްޔާއިންކަމަށެވެ.\nޑރ ނަޒްލާ ވިދާޅުވީ ކުޅުތިކީގެ ޒަރިއްޔާއިން ދެ ގޮތަކުން ކޯވިޑް-19ގެ ބަލި ފެތުރެމުންދާކަމަށާއި، އެއްގޮތަކީ ބަލިޖެހިފައިހުރި މީހަކާއި3ފޫޓު ނުވަތަ6ފޫޓު ކައިރީގައި ހުރުމުން އޭނާގެ ކުޅުތިއްކާއެކު ނުކުންނަށް ޖަރާސީމުތަކުގެ ސަބަބުންކަމަށެވެ. މީގެއިތުރުން ގޮނޑި ނުވަތަ މޭޒު ފަދަ ސަފޭސްއެއްގައި އެ ޖަރަސީމު ހަރުލާފައި ހުއްޓާ އެތަނުގައި އެހެން މީހަކު އަތްލުމަށްފަހު އަނގައިގައި ނުވަތަ ނޭފަތުގައި އަތްލުންފަދަކަމަކުންވެސް މި ބަލި ފެތުރެމުންދާކަމަށް ޑރ. ނަޒްލާ ވިދާޅުވިއެވެ. އެހެންކަމުން ޑރ ނަޒްލާ ވިދާޅުވީ ޖަރާސީމުތަކުގެ އަސަރުން ރައްކާތެރިވުމަށް މާސްކު އެޅުން މުހިންމު ކަމަށެވެ.\nސީ.ޑީ.ސީގެ ސައިންޓިފިކް ބްރީފްއާއި ގުޅޭގޮތުން ވާހަކަދައްކަވަމުން ޑރ. ނަޒްލާ ވިދާޅުވީ، ކުޅުތިކީގެ ޒަރިއްޔާއިން ދެ ގޮތަކަށް ކޯވިޑް-19ގެ ބަލި ފެތުރެމުންދާއިރު އިތުރަށް އެއަރބޯން ޓްރާންސްމިޝަނެއް ބައެއް ހާލަތްތަކުގައި ހިނގާނެކަމަށް ސީ.ޑީ.ސީން ފާހަގަކޮށްފައިވީނަމަވެސް، އެ ފުރުޞަތު އެންމެ ބޮޑީ ވެންޓިލޭޝަން ރަނގަޅުނޫން، ނުވަތަ ވައި ދައުރުނުވާނެހެން ބަންދުވެފައި ހުންނަ ތަންތަނުގައިކަމަށެވެ.\nއެގޮތުން އެފަދަ ތަނެއްގައި ގިނަ ބަޔަކު މާސްކް ނާޅާ އެއްވެގެންތިބެ ވާހަކަދެއްކުމާއި ކެއުންފަދަ ކަންކަން ކުރާނަމަ ވައިގެ ޒަރިޔާއިން ކޯވިޑް-19 ޖައްސާ ވައިރަސް އެކެއްގެ ގައިން އަނެކެއްގެ ގަޔަށް ފެތުރުމުގެ ފުރުޞަތު ބޮޑުކަމަށްވެސް ޑރ. ނަޒްލާ ވިދާޅުވިއެވެ.\nފާހަގަ: ހަފްތާ, ކޮވިޑް19, ޑރ ނަޒްލާ


Rayyithun ge ummeedhu thah gulhifaivany Supreme court ge hukuma: Sinan\nރައްޔިތުންގެ އުންމީދު ގުޅިފައި ވަނީ ސުޕްރީމް ކޯޓްގެ ނިޔާގެ މައްޗަށް: ސިނާން\nސިނާން -- އަވަސް ފޮޓޯ: އަހްމަދު ޝުރާއު\nރާއްޖޭގެ މުސްތަގުބަލް ގުޅިފައި ވަނީ، ރައްޔިތުން މަޖިލީހުގެ މެންބަރު ކަމުގެ ގޮނޑި ގެއްލިފައިވާ ކަމަށް އިލެކްޝަންސް ކޮމިޝަނުން ކަނޑައަޅާފައިވާ މެންބަރުންގެ ގޮނޑިއާ މެދު ސުޕްރީމް ކޯޓުން ނެރޭ ހުކުމެއްގެ މައްޗަށް ކަމަށް މަޖިލީހުގެ ގޮނޑި ގެއްލިފައިވާ ކަމަށް އިލެކްޝަންސް ކޮމިޝަނުން ނިންމާފައިވާ، މައްޗަންގޯޅީ ދެކުނު ދާއިރާގެ މެންބަރު އަބްދުﷲ ސިނާން ވިދާޅުވެއްޖެ އެވެ.\nތިން މެންބަރެއްގެ ގޮނޑީގެ މައްސަލަ މާދަމާއަށް ކޯޓްގައި ތާވަލްކޮށްފައި ވަނިކޮށް ސިނާން މިއަދު "އަވަސް"އަށް ދެއްވި އިންޓަވިއުއެއްގައި ވިދާޅުވީ ރާއްޖެއަކީ ސުލްހަވެރިކަމުގެ ސުވަރުގެއެއްގެ ގޮތުގައި އެންމެން ބަލާ ގައުމެއް ކަމަށެވެ. އެހެން ނަމަވެސް މަޖިލީހުގެ މެންބަރުންގެ ގޮނޑިތަކެއް ގެއްލުވާލާފައިވާ މައްސަލައިގައި ސުޕްރީމް ކޯޓުން އިއްވާ ހުކުމެއްގެ ސަބަބުން ރާއްޖޭގެ ސިޔާސީ މައިދާން އިތުރަށް ހަލަބޮލިވުމުގެ ފުރުސަތު އޮންނާނެ ކަމަށް ސިނާން ވިދާޅުވި އެވެ. އެކަމުގެ ސަބަބުން ރާއްޖެ އިތުރަށް ހަލަބޮލިކަމުގެ ތެރެއަށް ވެއްޓުމަކީ އެއްވެސް މީހަކު ބޭނުންވާނެ ގޮތެއް ނޫން ކަމަށް ސިނާން ވިދާޅުވި އެވެ. އޭނާ ވިދާޅުވި ގޮތުގައި ރާއްޖެ އަމާން ބަނދަރަކަށް ގެންދިޔުމުގެ ބާރު މިހާާރު އޮތީ ސުޕްރީމް ކޯޓްގެ ފަނޑިޔާރުންގެ އަތް މަތީގަ އެވެ.\n"އަޅުގަނޑު އުންމީދުކުރަނީ ސުޕްރީމް ކޯޓުގެ ހުކުމަކީ ނުފޫޒުން އެއްކިބާވެ ގާނޫނު އަސާސީއާއި ގާނޫނީ ތަރަހައިގެ ތެރޭގައި ކުރާނެ ހުކުމެއް ކަމަށް، ރައްޔިތުންގެ ވިންދާއި އިހުސާސަށް ވިސްނައި ވަޑައިގެން ސުޕްރީމް ކޯޓުން ނިޔާއެއް ކަނޑައެޅުއްވުމަކީ އަޅުގަނޑުމެން އެންމެން ވެސް އެދޭ ގޮތް، ސުޕްރީމް ކޯޓުގެ ނިޔާގެ މައްޗަށް ރައްޔިތުންގެ އުންމީދުތައް ބިނާވެފައި މިއޮތީ، ރާއްޖޭގެ ސުލްހަ މަސަލަސްކަމާއި އަމާންކަން ބިނާވެފައި އޮތީ ވެސް އެ ނިޔާގެ މައްޗަށް،" ސިނާން ވިދާޅުވި އެވެ.\nސިނާން ވިދާޅުވީ، މި ސަރުކާރަކީ އެއްވެސް އުސޫލެއް ނެތި ނުފޫޒުގެ ބޭނުންކޮށް މުއައްސަސާތައް ނާޖާއިޒުގެ ގޮތުގައި ބޭނުން ކުރަމުންދާ ސަރުކާރެއް ކަމަށެވެ. އެހެން ނަމަވެސް މި ނުފޫޒުތަކަށް ބޯލެނބުމެއް ނެތި އިންސާފުވެރިކަމާއެކު ސުޕްރީމް ކޯޓުގެ ފަނޑިޔާރުން މައްސަލަ ނިންމަވައިދެއްވާނެ ކަމަށް އުންމީދު ކުރައްވާ ކަމަށް ވެސް ސިނާން ވިދާޅުވި އެވެ. އަދި ރާއްޖޭގައި މިއޮތް ވެރިކަމުގެ ނިޒާމަކީ ތިން ބާރު ވަކިވެ މިނިވަންކަމާއެކު ހިންގަންޖެހޭ ނިޒާމަކަށްވާއިރު، އެއްވެސް ފަރާތަކުން ކުރާ ނުރަނގަޅު ނުފޫޒަކަށް ފަނޑިޔާރު ވެސް ބޯލަނބަން ނުޖެހޭނެ ކަމަށް ވެސް ވިދާޅުވި އެވެ.\n"އެއް ބާރުން އަނެއް ބާރުގެ މައްޗަށް ނުފޫޒު ފޯރުވުމަކީ ގައިރު ގާނޫނީ އަމަލެއް، އަޅުގަނޑު އުންމީދުކުރަން ސުޕްރީމް ކޯޓުގެ ފަނޑިޔާރުން ވެސް އެފަދަ އެއްވެސް ނުފޫޒަކަށް ބޯލެނބުމެއް ނެތި މިނިވަންކަމާއެކު މި މުހިންމު މައްސަލަ ނިންމަވައިދެއްވައި ރާއްޖޭގެ ރައްޔިތުންގެ އުންމީދުތައް ހާސިލުކޮށް ދެއްވާނެ ކަމަށް،" ސިނާން ވިދާޅުވި އެވެ.\nއިލެކްޝަން ކޮމިޝަނުން ގޮނޑި ގެއްލިފައިވާ ކަމަށް ބުނެފައިވަނީ ސިނާންގެ އިތުރުން ވިލިނގިލީ ދާއިރާގެ މެންބަރު ސައިދު ހުސެއިނާއި މަޑުއްވަރީ ދާއިރާގެ މެންބަރު މުހައްމަދު އަމީތާއި ތުލުސްދޫ ދާއިރާގެ މެންބަރު މުހައްމަދު ވަހީދާއި ދިއްދޫ ދާއިރާގެ މެންބަރު އަބްދުﷲ ލަތީފާއި ދަނގަތީ ދާއިރާގެ މެންބަރު އިލްހާމް އަހުމަދެވެ. އެ ހަ މެންބަރުންގެ ތެރެއިން ސައުދާއި އަމީތާއި ވަހީދު އަދި ލަތީފް ވަނީ މައްސަލަ ސުޕްރީމް ކޯޓަށް ހުށަހަޅާފަ އެވެ.\nސުޕްރީމް ކޯޓަށް ހުށަހެޅި މައްސަލާގައި އަމީތާއި ވަހީދު އަދި ސައުދު ވަނީ އެ ތިން މެންބަރުންގެ ސުލޫކީ މައްސަލައެއް ބަލައި ޕާޓީ ބަދަލުކުރުމުން ގޮނޑި ގެއްލޭނެ ކަމަށް ބުނެ ސުޕްރީމް ކޯޓުން ނެރުނު ހުކުމުގެ މާކުރިން ޕީޕީއެމްއިން އެ މެންބަރުން ވަކިކޮށްފައިވާ ކަމަށް ބުނެފަ އެވެ. އަލުން ސުލޫކީ މައްސަލައެއް ބަލައި، ޕާޓީން ވަކިކޮށްދޭން ޕީޕީއެމް އެދުނު ނަމަވެސް ދެވަނަ ފަހަރެއް ޕާޓީން ވަކިކުރެވޭނެ އެއްވެސް އުސޫލެއް ނޯންނާނެކަން އެ މެންބަރުން ފާހަގަކުރެއްވި އެވެ.\nމެންބަރު ލަތީފްގެ ސުލޫކީ މައްސަލައެއް ބަލައި، އޭނާ ޕާޓީން ވަކިކޮށްފައިވަނީ ޕީޕީއެމްއިން ވަކިވުމަށް ލަތީފް އަމިއްލައަށް އެ ޕާޓީއަށާއި އިލެކްޝަން ކޮމިޝަނަށް ހުށަހަޅާފައިވަނިކޮށެވެ. އަމިއްލަ ޕާޓީން ވަކިވާން އެދޭ ހިސާބުން ޕާޓީން ވަކިވާނެ ކަމަށް ޕީޕީއެމްގެ އަސާސީ ގަވައިދުގައި ބުނެފައިވެ އެވެ. އެހެންކަމުން ލަތީފްގެ ސުލޫކީ މައްސަލައެއް ޕީޕީއެމްއަށް ބެލޭނެ އުސޫލެއް ނޯންނާނެ ކަަމަށް އެ މެންބަރު ވެސް ވަނީ ޝަރީއަތުގައި ފާހަގަކުރައްވާފަ އެވެ.\n"ގޮނޑިއަށް ވުރެ އަޅުގަނޑަށް ގައުމު މާ މުހިންމު"\nސިނާންއާ ދެކޮޅު ހެކި ސިއްރުކުރަން ނިންމައިފި\nސިނާންގެ ޝަރީއަތް މިއަދު މެންދުރު\nސިނާންގެ ޝަރީއަތް ހަތަރު ވަނަ ފަހަރަށް ކެންސަލް


Miadhu thundeekolhu gadha oyaaeku behigen dhiya meehaaku salaamaiy koaffi\nމިއަދު ފުވައްމުލަކު ތުނޑި ސަރަހައްދުން މޫދަށް އެރި އުޅެނިކޮށް އޮޔާ ގެންދިޔަ މިޙާ ސަލާމަތް ކުރަނީ.\nމިއަދު ތުނޑީ ކޮޅުން ގަދަ އޮޔާއިއެކު ބެހިގެންދިޔަ މީހަކު ސަލާމަތް ކޮށްފި\n14 ޖޫޏް 2019, 18:13 |\nމިއަދު މެންދުރު 11:30 އެހާކަށް ހާއިރު ފުވައްމުލަކު ތުނޑިން މުދަށް އެރި އުޅެނިކޮށް ގަދަ އޮޔާއެކު ބެހިގެންދިޔަަ މީހަކު ސަލާމަތް ކޮށްފިއެވެ. އެމީހާ ސަލާމަތް ކުރީ އެސަރަހައްދުގައި ބަހައްޓާފައި ހުރި ލައިފްގާރޑް ރިންގު (ސަލާމާތީ ރިންގު) ބޭނުން ކޮށްގެން ދަޑިމަގު އަވަށު ޔަޒީލް އަޙުމަދު ކިޔާ ޒުވާނަކާއި ފުވައްމުލަކު ސާރފިން ކުދިން ގުޅިގެން ކަމަށް މިކަލް ނޫހަށް މައުލޫމާތު ދިން އަލީ ޝަރީފު ހާމަކުރިއެވެ.\nމޫދަށް އެރިގެން އުޅެނިކޮށް ބެހިގެން ދިޔަ ޒުވާނާއަކީ ދަޑިމަގު އަވަށުގެ ފަތަން ވެސް ދަންނަ ޒުވާނެކެވެ.\nއެޒުވާނާ ފަަތަން ވެގެން ތުނޑީ ދަޑިމަގާއިވީ ފަޅިން މޫދަށް އެރި އުޅެނިކޮށް ގަދަ އޮއިގައި ޖެހި ދަމައިގެން ބޭރަށް ގެންދިޔައީ ކަމަށް މައުލޫމާތު ލިބެއެވެ. އަދި އެތަން ފެނިގެން ޔަޒީލު ގޮސް އެސަރަހައްދުގައި ބަހައްޓާފައި ހުރި ލައިފްގާޑް ރިންގު ހިފައިގެން މޫދަށް އެރިގެން ގޮސް އޭނާ ސަލާމަތް ކުރީ އެވެ.\nމިއަދު ތުނޑީކޮޅުން އޮޔާ ބެހިގެން ދިޔަ މީހަކު ސަލާމަތް ކުރަނީ – ފޮޓޯ: އަލީ ޝަރީފު\nމިއަދު އެސަރަހައްދުގައި ވަރަށް އޮއި ގަދަ ކަމަށާއި ހުސްއަތާއި ފައިން ފަތާފައި އެއްގަމަށް އެރޭވަރަށް ވުރެވެސް މާ އޮއިގަދަ ކަމަށް ޔަޒީލު އާއި ހަވާލާދީ އަލީ ޝަރީފު ހާމަކުރިއެވެ. ވުމާއެކު ގެނބެމުން ދިޔަ މީހާއާއި ޔަޒީލުއާއި ދެމީހުން ރިންގުގެ އެހީގައި މަޑުމަޑުން ގަދަ އޮޔާއި ދެކޮޅު ނުވާގޮތަށް ރަށް އަތުވޭތޯ ފަތަފަތައި ތިބީ ކަމަށް ވެއެވެ.\nއެގޮތަށް ފަތަފަތާ ތިއްބާ ހޯދަޑު ސާފިންގައި އުޅޭ ވިއާމު (ޖޭޑީ) އާއި ޒަޔާން (ބެނެޓޭ)، ދެކުދިން ވެގެން އެސަރަހަދަށް އެރިގެން އެމީހުން އެއްގަމަށް ގެނައީކަމަށް ވެއެވެ.\nފުވައްމުލަކުގެ ވަށައިގެންވާ ސަރަހައްދުގެ އެކި ހިސާބުތަކުގައި ނާއިބު ރައީސް ފައިސަލް ނަސީމުގެ ފައިސަލް ފައުންޑޭޝަނުން ވަނީ ކުރިން ލައިފްގާރޑް ރިންގްތަކެއް ބަހައްޓާފައެވެ. އެގޮތުން ބަހައްޓާފައިވާ ރިންގުތަކުގެ ބޭނުން ހިފައި ދަމައިގެން ދިޔަ2މީހަކު ސަލާމަތް ކުރެވިފައިވާކަން ވަނީ އެނގިފައެެވެ.\n.ފައިސަލް ފައުންޑޭޝަނުން ފުވައްމުލަކުގެ އެކި ހިސާބުން އަތިރިމަތީގައި ލައިފްގާޑް ރިންގުތައް ބަހައްޓާފައިވޭ. ފޮޓޯ؛ އަލީ ޝަރީފު.\nމިއަދު މީހެއްގެ ފުރާނަ ސަލާމަތް ކޮށްދިން ކަމުގެ މެޑެލް ޔަޒީލް އަހުމަދަށް ދިނުމަށް އަލީ ޝަރީފު ވަނީ އޭނާގެ ފޭސްބުކް ޕޭޖުގައި ސިޓީ ކައުންސިލްގެ މޭޔަރަށް ގޮވާލާފައެވެ. އަލީ ޝަރީފު ހާމަކުރި ގޮތުގައި މިއަދު އެސަރަހައްދުގެ އޮއި އޮތީ އެހާ ގަދަކޮށް ކަމަށާއި، އެހާލަތުގައި އެހާ ޖެހިލުން ކުޑަގޮތަކަށް އެތަނަށް އެރި، މީހެއްގެ ފުރާނަ ސަލާމަތް ކޮށްދިންކަމީ އަގުވަޒަން ކުރަން ޖެހޭ ވަރުގެ ބޮޑުކަމެއް ކަމަށެވެ. އެއީ ކޮންމެ ކޮންމެ މީހަކަށް ކުރަން ކެރޭވަރަސްވުރެ ބޮޑުކަމެއް ކަމަށެވެ.\nއަލީ ޝަރީފު ހާމަކުރި ގޮތުގައި އެހާލަތުގައި ޔަޒީލުގެ ވިސްނުން ވެސް ވަރަށް ރަނގަޅު ކަމަށާއި، އެގޮތުން އޭނާ ރިންގު ހިފައިގެން މޫދަށް އެރުމާއި، އޮޔާއި ދެކޮޅަށް އެއްގަމަށް ފަތައި ގައިގެ ހަކަތަ ހުސްކޮށްލުމުގެ ބަދަލުގައި ވިސްނުންތެރިކަމާއެކު ސަލާމަތްވާނެ ގޮތަށް އަމަލުކުރި ތަން ހާމަވި ކަމަށެވެ.\nއިތުރު ލިޔުންއޮޔާ ބެހުންފުރާން ސަލާމަތް ކުރުން\nޚަބަރު | 1 ކޮމެންޓް\nTags: އޮޔާ ބެހުން, ފުރާން ސަލާމަތް ކުރުން\nފުވައްމުލަކުން 14 ޖޫޏް 2019 19:06\nނުލަފާބަޔަކު އެއިންބައެއްރިންގުވަނީ ވަގަށްނަގާފައި ފައިސަލު ފައުންޑޭޝަން ޝަނުން ނުވަތަސިޓީކައުންސިލުން އަލުން އެޕޮރޮގްރާމް ކުރިޔަށް ގެންދެވުންވުން ވަރަށް އެދެން


އިޒްރާއީލުގެ ހަމަލާތައް ހުއްޓާލުމުން ފަލަސްތީނު ރައްޔިތުން އުފާ ފާޅުކުރަން ފަށައިފި | Atoll News\nއިޒްރާއީލުގެ ހަމަލާތައް ހުއްޓާލުމުން ފަލަސްތީނު ރައްޔިތުން އުފާ ފާޅުކުރަން ފަށައިފި\nޝާއިޢުކުރީ: މުޙައްމަދު އަފްރާޙް މެއި 21, 2021, 09:15\nއިޒްރާއީލުގެ ހަމަލާތައް ހުއްޓާލުމުން ފަލަސްތީނު ރައްޔިތުން އުފާ ފާޅުކުރަން ފަށައިފި އެވެ.\nފަލަސްތީނުގެ ޣައްޒާއަށް ދެމުން ގެންދިޔަ ޙަމަލާތައް ހުއްޓާލުމަށް އިޒްރޭލުން އެއްބަސްވީ މިސްރުގެ އެހީތެރިކަމާ އެކުގަ އެވެ. އަދި ހަމަލާތައް ހުއްޓާލިކަން އިޢުލާން ކޮށްފައިވަނީ ހުކުރު ދުވަހުގެ ރޭ ދަންވަރު 2:00 އިން ފެށިގެން ނެވެ.\nއުފާ ފާޅުކުރުމުގެ ގޮތުން މަގުތަކަށް ނުކުތް ރައްޔިތުން ވަނީ ﷲއަށް ޝުކުރު ދަންނަވާ ތަކްބީރު ކިޔާފަ އެވެ. އަދި ޣައްޒާގެ މިސްކިތްތަކުން ލައުޑް ސްޕީކަރުތައް މެދުވެރިކޮށް “ޖެރޫސެލަމްގެ ހަގުރާމާގައި” މުޖާހިދުންނަށް ކާމިޔާބު ލިބިފައިވާކަން ވަނީ އިޢުލާން ކޮށްފައެވެ.\nހަނގުރާމަ ހުއްޓާލުމާއެކު އިޒްރޭލުން ވެސް އަދި ހަމާސް ޖަމާޢަތުން ވެސް ބުނަމުން ދަނީ ކާމިޔާބު ކުރެވިއްޖެ ކަމަށެވެ.\nދެފަރާތުން ދެމުންދިޔަ ހަމަލާތައް ޝަރުތަކާއިނުލާ ހުއްޓާލަން އެއްބަސްވެފައިވާ ވީނަމަވެސް، އިސްރާއީލުން ބުނެފައިވަނީ ހަމާލާތައް އިތުރަށް ކުރިޔަށް ގެންދިއުން ބިނާވެގެން ދާނީ، މައިދާނުގެ ހާލަތު އޮންނަ ގޮތެއްގެ މައްޗަށް ކަމަށެވެ.\nއިސްރާއީލުން ޣައްޒާއަށް ދެމުންދާ އުދުވާނީ ހަމަލާތަކުގައި ފަލަސްތީނުގެ 230 މީހަކުވަނީ ޝަހީދު ކޮށްލާފަ އެވެ. މީގެތެރޭގައި 65 ކުޑަކުދިންނާއި 39 އަންހެނުންވެސް ހިމެނެއެވެ. އަދި ފަލަސްތީނުގެ 1،710 މީހަކަށް ވަނީ އަނިޔާވެފަ އެވެ.\nއިސްރާއީލުގެ އުދުވާނީ ހަމަލާތަކާއި ދެކޮޅަށް ހަމާސް ޖަމާއަތުންނާއި އަދި ފަލަސްތީނުގެ މިނިވަންކަމަށް ޖިހާދު ކުރަމުންދާ އެހެން ޖަމާއަތްތަކުން، އިސްރާއީލް އަމާޒުކޮށް ފޮނުވާލާފައިވާ ރޮކެޓް ހަމަލާތަކުގައި އިސްރާއީލު 12 މީހަކުވަނީ މަރުވެފައެވެ. މީގެ ތެރޭގައި2ކުޑަކުދިންވެސް ހިމެނެއެވެ.\nމިލިޔުމަށް ޚިޔާލު ފޮނުވާ "އިޒްރާއީލުގެ ހަމަލާތައް ހުއްޓާލުމުން ފަލަސްތީނު ރައްޔިތުން އުފާ ފާޅުކުރަން ފަށައިފި"